നിലത്തെഴുത്തും നീതിയുടെ ചാട്ടവാറും.. - Hrudayavayal\nBy Santimon Jacob on March 2, 2017, 5:14 am Comments Off on നിലത്തെഴുത്തും നീതിയുടെ ചാട്ടവാറും..\nമരിയന് തീര്‍ത്ഥാടനകേന്ദ്രമായ നോക്കില് നിന്നു ട്രെയിനില് യാത്രചെയ്‌യുകയായിരുന്നു വയോധികനായ ഒരു വൈദീകന്. തീവണ്ടിമുറിയില് ആ അപ്പൂപ്പനോട് ചങ്ങാത്തംകൂടി ഒരു കുഞ്ഞുബാലിക. പെട്ടെന്ന് ചെറുപ്പക്കാരിയായ ആ അമ്മ കുട്ടിയെ ശാസിച്ചുകൊണ്ടു പറഞ്ഞു: ‘പീഡോഫൈല്‍സ്’.\nകുഞ്ഞുങ്ങളെ ലൈംഗികമായി പീഡിപ്പിക്കുന്നവര്‍ക്കുള്ള ഒറ്റവാക്കാണ് അത്. ആ നിമിഷം ഹൃദയംതകര്‍ന്ന് മരിച്ചുപോയിരുന്നെങ്കിലെന്നു കൊതിച്ചു ആ നല്ല പുരോഹിതന്.\nഅദ്ദേഹം നേരിട്ട് പറഞ്ഞതാണിത്. ഇത് വിവരിക്കുന്നതിനിടയില് അദ്ദേഹത്തിന്റെ തൊണ്ടയിടറി.\nകത്തോലിക്ക രാജ്യമാണ് അയര്‍ലന്‍ഡ്. ജനസംഖ്യയുടെ എഴുപത്തിരണ്ട് ശതമാനവും കത്തോലിക്കര്. ജനജീവിതത്തില് നൂറ്റാണ്ടുകളായി സക്രിയമായിരുന്നു സഭ; സജീവമായ ഇടവകകള്, പ്രാര്‍ത്ഥനകളും കൂദാശകളും സജീവം. പക്ഷേ, കഴിഞ്ഞ ഇരുപതുവര്‍ഷംകൊണ്ട് കാര്യങ്ങളാകെ കീഴ്‌മേല് മറിഞ്ഞു.\nഅമേരിക്കയിലെ സ്ഥിതിയും ഭിന്നമല്ല. അവിടുത്തെ കത്തോലിക്കാസഭ വൈദീകരുടെ പീഡനകേസുകള് കൈകാര്യംചെയ്തും നഷ്ടപരിഹാരം നല്‍കിയും മുച്ചൂടും മുടിഞ്ഞു. പോര്‍ട്ട് ലാന്‍ഡ്, ടക്‌സണ്, മില്‍വോക്കി തുടങ്ങി ഒരു ഡസനിലേറെ രൂപതകള് കോടതികളില് പാപ്പര് ഹര്‍ജി ഫയല്‍ചെയ്തു.\nപള്ളിയോടുചേര്‍ന്നുള്ള പ്രൈമറിസ്‌കൂള് മുറ്റത്ത് കാല്‍കുത്താന് ഭയമാണെന്നു പറഞ്ഞ ഇംഗ്ലണ്ടിലെ ഒരു ഇംഗ്ലീഷ് വൈദീകന് എന്റെ സുഹൃത്താണ്.\nലോകമെന്പാടുമുള്ള വൈദീകരുടെ പാപങ്ങള്‍ക്ക് ഫ്രാന്‍സിസ് മാര്‍പാപ്പ മാപ്പിരന്നത് നാളുകള് മാത്രം മുന്‍പാണ്.\nഏറ്റവും പുതിയ കണക്കനുസരിച്ച് 415,792 വൈദീകരുണ്ട് കത്തോലിക്കാസഭയില്. ഇവരില് ഇടറിപ്പോയവര് ഒരു ശതമാനത്തിലും താഴെയാണ്. പക്ഷേ, ആ ന്യൂനപക്ഷത്തിന്റെ പേരിലാണ് ലോകം മുഴുവനുമുള്ള വൈദീകര് അവഹേളിക്കപ്പെടുന്നതും ആക്രമിക്കപ്പെടുന്നതും.\nസുകൃതികളായ ആ ബഹുഭൂരിപക്ഷത്തിനുമുന്നില് സ്തുതിചൊല്ലിക്കൊണ്ടുതന്നെ ചിലതൊക്കെ പറയട്ടെ ഞങ്ങള് ഇക്കുറി.\nമാനന്തവാടി രൂപതയിലെ റോബിന് എന്ന പുരോഹിതന്റെ പിഴച്ചുപോയ വഴികളെക്കുറിച്ചാണ് സോഷ്യല് മീഡിയയിലെ വിചാരണയിപ്പോള്. ഏറെ നല്ലതാണ് ആ വിചാരണയെന്നു പറയുന്‌പോള് തെല്ലുമില്ല, വൈക്ലബ്യം. കാരണം, മൂടിവയ്ക്കപ്പെട്ട ഒട്ടനവധി കനല്‍ക്കഥകള് നേരിട്ടറിയാം; ഇത്രയേറെ ചാനലുകളും സോഷ്യല് മീഡിയയും ഇല്ലായിരുന്ന ഒരു കാലഘട്ടം.\nഏതു രൂപതാമെത്രാനും വെറും നാല് ഫോണ്‍വിളികള് കൊണ്ട് ഇത്തരത്തിലുള്ള ഏതു വാര്‍ത്തയും തമസ്‌കരിക്കാന് കഴിയുമായിരുന്ന കാലത്തെക്കുറിച്ചാണത്. കോട്ടയത്തേക്ക് രണ്ടു ഫോണ് കോള്, കോഴിക്കോട്ടേക്ക് ഒന്ന്, തിരുവനന്തപുരത്തേക്ക് മറ്റൊന്ന്. മനോരമയും ദീപികയും മാതൃഭൂമിയും കേരളകൗമുദിയും ചേര്‍ന്ന് ഇത്തരത്തില് ഒതുക്കിത്തുതീര്‍ത്ത സംഭവങ്ങള് വാര്‍ത്താമുറികളില് പ്രവര്‍ത്തിച്ചവര്‍ക്കറിയാം.\nകാലം മാറിയതോടെ വാര്‍ത്തകളുടെ മൂടികള് തുറക്കപ്പെടുന്നുവെന്നു മാത്രം. സഭയുടെ ‘സല്‍പ്പേര്’ നിലനിര്‍ത്താനുള്ള ശ്രമത്തിന്റെ ഭാഗമാണ് ഇത്തരം തമസ്‌കരണങ്ങള്. കോര്‍പ്പറേറ്റ് സ്ഥാപനങ്ങള് ഇപ്പോഴും വിദഗ്ദമായി ചെയ്യുന്നുണ്ട് ഇതേ തന്ത്രം.\nഇത്തരത്തില് ‘ഭ്രൂണഹത്യ ചെയ്യപ്പെട്ട’ വാര്‍ത്തകള്‍കൂടി കണക്കിലെടുത്താണ് ഈ കുറിപ്പിലെ അക്ഷരങ്ങളെ തേച്ചുമിനുക്കിയത്. മുറിപ്പെടുത്താന് ഉദ്ദേശ്യമില്ല; മിഴിതുറന്നൊന്നുകാണാന് ഇടയാകട്ടെ എന്നുമാത്രമാണ് പ്രാര്‍ത്ഥന.\nആള്‍ക്കൂട്ടം തന്റെ മുന്നിലേക്ക് ആട്ടിത്തെളിച്ചുകൊണ്ടുവന്ന പാപിനിയുടെ മുഖത്തുപോലും നോക്കാതെ ക്രിസ്തു നിലത്ത് എഴുതിക്കൊണ്ടിരുന്നു; ഒടുവില് അദ്ദേഹം പറഞ്ഞു: ‘നിങ്ങളില് പാപം ചെയ്യാത്തവര് ആദ്യം ഇവളെ കല്ലെറിയട്ടെ!’\nആ പാവത്തെ കരുണയോടെ ഉള്‍ക്കണ്ണില്‍ക്കണ്ടുകൊണ്ട് നടത്തിയ ‘നിലത്തെഴുത്തല്ല’ ജെറുസലേം ദേവാലയത്തില് ചാട്ടവാര് എടുത്തപ്പോള് ക്രിസ്തു നടത്തിയതെന്നു വിസ്മരിക്കരുത്. ‘വെള്ളയടിച്ച കുഴിമാടങ്ങള്’ എന്ന് അവന് ആരെയെങ്കിലും നോക്കി വിളിക്കുന്നുണ്ടോയെന്നുകൂടി ചുറ്റുമൊന്നു പരതുന്നത് നല്ലതാണ്.\nറോബിന് ചെയ്തുവെന്നു പരക്കെ പറയപ്പെടുന്ന കാര്യങ്ങള് ഇവയാണ്:\nഒന്ന് :തനിക്ക് ആത്മീയമായി ഭരമേല്പിക്കപ്പെട്ടിരുന്ന ഒരു വ്യക്തിയുമായി വ്യഭിചാരം എന്ന പാപം ചെയ്തു.\nരണ്ട് :പ്രായംതികയാത്ത ബാലികയെയാണ് ലൈംഗികമായി ദുരുപയോഗിച്ചത്.\nമൂന്ന്: ദൈവത്തിന്റെ പ്രതിപുരുഷനായി തന്നെ കണ്ടിരുന്ന ഒരു കുട്ടിയുടെ ദാരിദ്ര്യം മുതലെടുത്ത് അവളെ ചൂഷണം ചെയ്തത്.\nനാല്: തന്നില് നിന്ന് പെണ്‍കുട്ടിക്ക് പിറന്ന കുഞ്ഞിന്റെ പിതൃത്വം അവളുടെ തന്നെ അപ്പനില് ആരോപിക്കാനുള്ള കാപട്യം.\nഅഞ്ച് :ഈ കടുത്തപാപങ്ങള് മറച്ചുവച്ചു രക്ഷപെടാനുള്ള ശ്രമം.\nഈ കുറ്റങ്ങള് അയാള് സമ്മതിച്ചതായാണ് പോലീസിന്റെ ഭാഷ്യം. 48 വയസുള്ള, ആത്മീയപരിശീലനം ലഭിച്ച ഒരാള്‍ക്ക് എങ്ങിനെയാണ് ഒരു ബാലികയെ ലൈംഗീകമായി ദുരുപയോഗിക്കാന് മനസുവരുന്നത്? ക്രൈസ്തവവിശ്വാസമുള്ള സാധാരണ മനുഷ്യര്‍ക്കുപോലും ചിന്തിക്കാന് പ്രയാസമുള്ള കാര്യമാണിത്.\nകേരളത്തില് ഇത്തരത്തിലുള്ള സംഭവങ്ങള് കുടുംബങ്ങളില് നടക്കാറില്ല? ഉണ്ടാവാം. എന്നാല്, ഒരു പുരോഹിതന് ഇതുചെയ്യുന്പോള്ഡ ആ പാപത്തിന്റെ ഗൗരവം പലകുറി ഏറുന്നു.\nപുതിയനിയമത്തില് തന്നെ ഇതിനുള്ള ഉദാഹരണമുണ്ട്. സ്‌നാപകയോഹന്നാന്റെ ജനനം ഗബ്രിയേല് മാലാഖ പുരോഹിതനായ സക്കറിയയോട് വെളിപ്പെടുത്തുന്‌പോള് അദ്ദേഹമൊരു മറുചോദ്യം ചോദിക്കുന്നുണ്ട്: ‘ഇതെങ്ങിനെ സംഭവിക്കും?’\nഏതാനും മാസം കഴിഞ്ഞു വീണ്ടും ഗബ്രിയേല് ദൂതന് സാധാരണക്കാരിയായ മറിയത്തിന്റെ അടുക്കലും സമാനമായ സന്ദേശം നല്‍കുന്നു. മറിയവും സക്കറിയ ചോദിച്ചതുപോലെ ചോദിക്കുന്നു: ‘ഇതെങ്ങിനെ സംഭവിക്കും?’\nഅവിശ്വസിച്ച സക്കറിയ ഊമനായി; മറിയത്തിനാകട്ടെ മറുപടിയും ലഭിച്ചു.\nഅത്രമേല് ‘സീരിയസ്’ ആണ് പൗരോഹിത്യം എന്ന് സാരം. അസ്സീസിയിലെ അതിവിശുദ്ധനായ ഫ്രാന്‍സിസിനെ മെത്രാന് പോലും പലകുറി നിര്‍ബന്ധിച്ചു: ‘നീയൊരു വൈദീകന് ആകുക.’\nതനിക്കതിനുള്ള വിശുദ്ധിയില്ല എന്നായിരുന്നു ഫ്രാന്‍സിസിന്റെ ആവര്‍ത്തിച്ചുള്ള ഉത്തരം.\nഒരുപാട് ഇരുണ്ടുപോകുന്ന കാലഘട്ടമാണ് ഇത്. എല്ലാ വെട്ടങ്ങളും വല്ലാതെ കെട്ടുപോകുന്ന ഒരു കെട്ടകാലം! കേരളത്തിലെ സഭയില് ഇപ്പോള് സംഭവിക്കുന്നത് ഒരു അപായസൂചനയാണ് എന്നു തിരിച്ചറിയാന് വൈകിപ്പോകരുത്.\nകഴിഞ്ഞദിവസം ഒരു മാധ്യമസുഹൃത്ത് ‘ഔട്ട് ലൂക്ക്’ മാസികയുടെ ഒരു ലക്കം അയച്ചുതന്നു. അതിന്റെ കവര് സ്റ്റോറിയുടെ തലക്കെട്ട്: Priestly Predators. ഇരപിടിയന്മാരായ പുരോഹിതരെന്നു ഭാഷാന്തരം.\nറോബിന്റെ കഥകള് പുറത്തറിയാന് തുടങ്ങിയിരുന്നില്ല അപ്പോള്. ചുരുങ്ങിയ കാലത്തിനുള്ളില് കേരളസഭ കണ്ട ‘ഇരപിടിയന്മാരുടെ’ മുഖങ്ങളായിരുന്നു അതില്.\nകോട്ടപ്പുറം രൂപതയിലെ എഡ്വേര്‍ഡ് ഫിഗറസ് എന്ന നാല്‍പ്പത് വയസുള്ള പുരോഹിതന്; 14 വയസുള്ള ബാലികയെ ലൈംഗികമായി പീഡിപ്പിച്ചതിന് ഇരട്ടജീവപര്യന്തം. തൃശൂര് രൂപതയിലെ രാജു കൊക്കന് എന്ന വൈദീകന്; ആദ്യകുര്‍ബാന സ്വീകരണത്തിന് ഒരുങ്ങിയ ഒന്‍പതുവയസുള്ള പെണ്‍കുഞ്ഞിനെ പീഡിപ്പിച്ചതാണ് കുറ്റം! പാലക്കാട് വാളയാറില് ഫാത്തിമ സോഫിയ എന്ന പതിനേഴുകാരിയെ ബലാത്സംഗം ചെയ്തുകൊന്ന കുറ്റത്തിന് ആരോഗ്യരാജ് എന്ന പുരോഹിതന് അറസ്റ്റില്.\nസെമിനാരി വിദ്യാര്‍ത്ഥിയെ കാലങ്ങളായി സ്വവര്‍ഗലൈംഗികതക്ക് ഇരയാക്കിയ ജെയിംസ് തെക്കേമുറി എന്ന റെക്ടര്! കുറേവര്‍ഷം മുന്‍പ് പതിനഞ്ചുകാരിയെ പീഡിപ്പിച്ചു ഗര്‍ഭിണിയാക്കിയെന്ന കുറ്റം ചുമത്തപ്പെട്ട സിറിയക് കാര്‍ത്തികപ്പള്ളി എന്ന വൈദീകന്. ഈ പട്ടിക നീണ്ടുപോകുന്നു.\nഇതിലേറെ സംഭവങ്ങള് അറിയാവുന്നവരാണ് പല രൂപതാധ്യക്ഷന്മാരും. പലതും പുറത്തുവരാതെ മറച്ചുപിടിച്ചത് അവരുടെ മിടുക്ക്; ദൈവസന്നിധിയില് അത് കുടുക്ക് ആവാതിരുന്നാല് മതിയായിരുന്നു.\nആരെയും അപകീര്‍ത്തിപ്പെടുത്താനല്ല ഈ വാക്കുകള്; ഇതൊരുതരം സ്വയം വിമര്‍ശനമാണ്. എത്രകാലം ഇത് കണ്ടില്ലെന്നു നടിക്കാന് കഴിയും? സെമിനാരി പരിശീലനകാലത്ത് തുടങ്ങണം നല്ല പുരോഹിതനെ സൃഷ്ടിക്കാനുള്ള ശ്രമങ്ങള്. വിശുദ്ധിയുടെ ഞാറ്റടികള് ആകേണ്ടിയിരുന്ന സെമിനാരികള് പാരലല് കോളേജ് നിലവാരത്തിലുള്ള അധ്യയനശാലകളും കോളേജ് ഹോസ്റ്റലിനേക്കാള് അശുദ്ധിവിളയുന്ന താമസസ്ഥലങ്ങളും ആയിത്തീരുന്നു. വേലിതന്നെ വിളവുതിന്നുന്ന അനുഭവങ്ങള്!\nഒരു പുരോഹിതനാവുക അത്രവലിയ നഷ്ടക്കച്ചവടമല്ല ഇന്ന്! സമൂഹത്തില് മാന്യമായ സ്ഥാനം, ഏതു പന്തിയിലും മുന്‍നിരയിലൊരു ഇരിപ്പിടം. കൊച്ചച്ചന്മാര്‍ക്കുപോലും ആഡംബരകാറുകളും സ്മാര്‍ട്ട് ഫോണുകളും ഇന്റര്‍നെറ്റും ആയാസരഹിതമായ ജീവിതവും. അല്ലലില്ലാതെ ജീവിക്കാനുള്ള വക വേറെയും. സൗഹൃദസദസുകളില് മദ്യപിക്കുന്ന വൈദീകരും ധാരാളം.\nവൈദീകജീവിതങ്ങള്‍ക്ക് ഒരു ‘മോണിറ്ററിംഗ്’ സംവിധാനം വേണം. ഓരോ വൈദീകന്റെയും ആത്മീയസ്ഥിതി വിലയിരുത്താന് മുതിര്‍ന്ന വൈദീകരുടെ നേതൃത്വത്തില് ഒരു സംഘം പ്രവര്‍ത്തിക്കണം. പുഴുക്കുത്തുകള് തുടക്കത്തിലേ കണ്ടറിഞ്ഞാല് ചികിത്സ എളുപ്പമാണ്.\nകുറ്റപ്പെടുത്താനല്ല, ഈ കുറിമാനം എന്ന് ഒരിക്കല്‍ക്കൂടി ആവര്‍ത്തിക്കട്ടെ. വല്ലാതെ നിറംകെട്ടു പോകുന്നു ഈ കാലം, നമ്മുടെ അള്‍ത്താരകള് അങ്ങനെ ആകാതിരിക്കട്ടെ.\nപ്രിയപ്പെട്ട വൈദീകരെ, നിങ്ങള് ഉയര്‍ത്തുന്ന കാസകളില് ഞങ്ങളില് പലരുടെയും തുടിക്കുന്ന ഹൃദയം കൂടിയുണ്ടെന്ന് ഓര്‍മ്മിക്കണേ!\nനിലത്തെഴുത്തും നീതിയുടെ ചാട്ടവാറും.. added by Santimon Jacob on March 2, 2017, Time: 5:14 am


Malayalam News - 'നരേന്ദ്രൻ മകൻ...' മാതൃകയിൽ പിൻനടത്തവുമായി യൂത്ത് കോൺഗ്രസ്; നഷ്ടപ്പെട്ട 10 വർഷം തിരികെ പിടിക്കാനെന്ന് മുദ്രാവാക്യം | Youth Congress takes outaunique march in Alathur | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\n'നരേന്ദ്രൻ മകൻ...' മാതൃകയിൽ പിൻനടത്തവുമായി യൂത്ത് കോൺഗ്രസ്; നഷ്ടപ്പെട്ട 10 വർഷം തിരികെ പിടിക്കാനെന്ന് മുദ്രാവാക്യം\nആലത്തൂരിന്റെ വികസന പിന്നോക്കാവസ്ഥ ജനങ്ങളെ ബോധ്യപ്പെ‌ടുത്താനാണ് പുതിയ പ്രചരണ രീതി\nUpdated: April 1, 2019, 5:06 PM IST\nനരേന്ദ്രൻ മകൻ ജയകാന്തൻ വക സിനിമയിൽ നിന്നുള്ള ദൃശ്യം\nLast Updated: April 1, 2019, 5:06 PM IST\nജോണി വെള്ളിക്കാല എന്ന രാഷ്ട്രീയ നേതാവിനെ ഓർമയുണ്ടോ? സത്യൻ അന്തിക്കാട് സംവിധാനം ചെയ്ത നരേന്ദ്രൻ മകൻ ജയകാന്തൻ വക എന്ന സിനിമയിലെ പരുത്തിപ്പാറ പഞ്ചായത്തിലെ പ്രതിപക്ഷ നേതാവാണ് ഇന്നസെന്റ് അവതരിപ്പിച്ച ജോണി വെള്ളിക്കാല. പഞ്ചായത്ത് ഭരണസമിതി വികസനത്തിൽ പിന്നോട്ട് പോകുന്നുവെന്ന് ജനങ്ങളെ ബോധ്യപ്പെടുത്താൻ ജനപിന്നോക്ക യാത്ര നടത്തുന്നുണ്ട് അദ്ദേഹം സിനിമയിൽ. ഇവിടെ ഇത് പറയാൻ എന്താണ് കാര്യം എന്ന് ചിന്തിക്കാൻ വരട്ടെ. ജോണി വെള്ളിക്കാലയുടെ മാതൃകയിൽ അത്തരമൊരു പിന്നോക്ക യാത്ര സംഘടിപ്പിക്കുകയാണ് യൂത്ത് കോൺഗ്രസ് പ്രവർത്തകരായ സനൂപും നിഷാദും. ആലത്തൂരിന്റെ വികസന പിന്നോക്കാവസ്ഥ ജനങ്ങളെ ബോധ്യപ്പെ‌ടുത്താനാണ് ഇരുവരും പിന്നോക്ക യാത്ര നടത്തുന്നത്.\nതുടർച്ചയായി 100 മണിക്കൂർ പ്രദർശനം നടത്തി ലൂസിഫറിന് റെക്കോർഡ്\nപത്തുവർഷം കൊണ്ട് ആലത്തൂർ ലോക്സഭാ മണ്ഡലം വികസനത്തിൽ പിന്നോട്ടുപോയെന്നാണ് ഇവരുടെ ആരോപണം. ആലത്തൂർ മുതൽ കുന്നംകുളംവരെയാണ് ഇവർ പിറകോട്ട് നടക്കുന്നത്. നഷ്ടപ്പെട്ട 10 വർഷം തിരികെ പിടിച്ച് മുന്നോട്ടുപോകാൻ മാറ്റം വേണമെന്നാണ് പിറകോട്ട് നടന്നുകൊണ്ട് ഇവർ പറയുന്നത്. എൽഡിഎഫിനെതിരായ യുഡിഎഫ് ഉന്നയിക്കുന്ന പ്രധാന ആരോപണം വോട്ടർമാരെ ബോധ്യപ്പെടുത്താനാണ് ശ്രമം. പദയാത്രയെന്ന പരമ്പരാഗത ആശയ പ്രചാരണ മാർഗത്തെ പിൻനടത്തമെന്ന പുതിയ തന്ത്രമായി ആവിഷ്കരിക്കുകയാണ് തങ്ങളെന്ന് ഇരുവരും പറയുന്നു. മൂന്നു ദിവസം കൊണ്ട് പിൻനടത്തം ആലത്തൂരിൽ നിന്ന് കുന്നം കുളത്തെത്തും. ആദ്യ ദിവസത്തെ യാത്ര ഞായറാഴ്ച ചേലക്കരയിൽ സമാപിച്ചു. ഇന്ന് വടക്കാഞ്ചേരി വരെ നടന്നെത്തും. ചൊവ്വാഴ്ച യാത്ര കുന്നംകുളത്തെത്തും.\nയൂത്ത് കോൺഗ്രസ് അഖിലേന്ത്യ കോഓർഡിനേറ്ററായ രമ്യ ഹരിദാസ് ആലത്തൂരിൽ മത്സരിക്കുന്നതിനാലാണ് ഇവർ ഇത്തരമൊരു പ്രചാരണപരിപാടിയുമായി രംഗത്തിറങ്ങിത്. ടോം വടക്കൻ കോൺഗ്രസ് വിട്ടപ്പോൾ കേക്ക് മുറിച്ച് ആഘോഷം സംഘടിപ്പിച്ച് ഇരുവരും വാർത്തകളിൽ ഇടംനേടിയിരുന്നു. അരിക്ക് വിലക്കയറ്റമുണ്ടായപ്പോൾ പ്രവാസിയായ സനൂപ് നാട്ടിലേക്ക് ഒരു ചാക്ക് അരിയുമായി വിമാനമിറങ്ങിയതും മുൻപ് വാർത്തയായിരുന്നു.\nFirst published: April 1, 2019, 5:04 PM IST\nആലത്തൂരിലെ യുഡിഎഫ് സ്ഥാനാർഥി


dirctor ranjith says mt vasudevan nair oru vadakkan viragadha movie - Malayalam Filmibeat\n| Published: Tuesday, November 6, 2018, 13:52 [IST]\nസിനിമ യിലെ സ്ത്രീ വിരുദ്ധത സംഭാഷണങ്ങൾ സിനിമ സാമൂഹിക ലോകം ഏറെ ചർച്ച ചെയ്ത വിഷയമായിരുന്നു. ഈ വിഷയത്തിൽ നിരവധി ആരോപണങ്ങളും പ്രതി ആരോപണങ്ങളും ഉയർന്നിരുന്നു. സിനിമയിലെ സ്ത്രീ വിരുദ്ധ സംഭാഷണങ്ങൾ വലിയ ചർച്ചയ്ക്ക് തന്നെ വഴിവെച്ചിരുന്നു.\nജനങ്ങളുടെ സര്‍ക്കാര്..... ദീപാവലി വെടിക്കെട്ടുമായി ഇളയദളപതി... സര്‍ക്കാര് റിവ്യൂ\nസിനിമയുടെ സ്ത്രീ വിരുദ്ധതയുടെ പേരിൽ തിരക്കഥകൃത്തിനെ വേട്ടയാടുന്നത് ബലിശമാണെന്ന് സംവിധായകൻ രഞ്ജിത്ത്. സമൂഹമാധ്യമത്തിലെ സിനിമാപ്രേമികളുടെ കൂട്ടായ്മയായ സിനിമാ പാരഡിസോ ക്ലബ്ബിന് നല്‍കിയ അഭിമുഖത്തിലാണ് രഞ്ജിത്ത് ഇക്കാര്യം തുറന്നു പറഞ്ഞത്. അദ്ദേഹത്തിന്റെ തന്നെ രണ്ട് സൂപ്പർ ഹിറ്റ് ചിത്രങ്ങളായ ആറാം തമ്പുരാൻ, രാവണപ്രഭു എന്നിവയിലെ ചില സംഭാഷണങ്ങൾക്ക് കടുത്ത വിമർശനം നേരിടേണ്ടി വന്നിരുന്നു. ഇക്കാര്യവും അഭിമുഖത്തിൽ വ്യക്തമാക്കിയിരുന്നു.\nഒരു മിനിറ്റില് 300 അരമണിക്കൂറില് 1 ലക്ഷം പേർ!! പ്രേക്ഷകർക്കിടയിൽ തംരഗമാകുന്നു ഒടിയൻ മൊബൈൽ ആപ്പ്\nസംഭാഷണം തയ്യാറാക്കുന്നത് കഥാപാത്രങ്ങൾക്ക് വേണ്ടി\nസിനിമയിലെ കഥാപാത്രത്തിന്റെ സാഹചര്യമനുസരിച്ചാണ് സംഭാഷണങ്ങൾ തയ്യാറാക്കുന്നത്. അതിൽ കഥാപാത്രത്തിന്റെ മാനസികാവസ്ഥ, നിലവാരം അല്ലെങ്കിൽ നിലവാരതാഴ്ച്ചയിൽ നിന്ന് ഉണ്ടാകുന്നതാണ്. അത് എഴുത്തുക്കാരന്റെ കാഴ്ചപ്പാട്. അത് രാഷ്ട്രീയമാണെന്ന് വശ്വസിക്കുന്നത് മണ്ടത്തരം മാത്രമാണെന്നും രഞ്ജിത്ത് പറ‍ഞ്ഞു.\nഎംടിയെ സ്ത്രീ വിരുദ്ധനാക്കിയില്ല\nവടക്കൻ വീരാഗഥായാണ് അദ്ദേഹം ഉദാഹരണമായി പറഞ്ഞചത്. ചിത്രത്തിൽ ചന്തു സംസാരിക്കുന്നത് എംടിയുടെ കാഴ്ചപ്പാടല്ല. അങ്ങനെ പറയുന്ന മണ്ടന്മാരെ ആദ്യം ചെവിയ്ക്ക് പിടിക്കുകയാണ് വേണ്ടതെന്നും രഞ്ജിത്ത് പറഞ്ഞു. ചന്തു ജനിച്ചു വളര്‍ന്ന സാഹചര്യം, സ്ത്രീകളില് നിന്ന് അയാള് നേരിട്ട വഞ്ചന, ബന്ധുക്കളില് നിന്നുള്ള അവഗണന അതെല്ലാമാണ് അയാളെ കൊണ്ട് അങ്ങനെ പറയിപ്പിക്കുന്നത്. അന്ന് ഇപ്പോഴത്തെ പോലെയുളള വിവരദ്വേഷികൾ ഇല്ലാത്തതു കൊണ്ട് എംടിയെ ആരും സ്ത്രീ വിരുദ്ധൻ എന്ന് വിശേഷിപ്പിച്ചില്ല.\nഇതൊന്നും താൻ ശ്രദ്ധിക്കാറില്ല\nതനിയ്ക്കെതിരെ വരുന്ന ആരോപണങ്ങളൊന്നും അധികം താൻ ശ്രദ്ധിക്കാറില്ല. ആറാം തമ്പുരാൻ, രാവണപ്രഭു എന്നീ ചിത്രങ്ങളിലെ ചില സംഭാഷണങ്ങൾക്ക് കടുത്ത വിമർശനങ്ങളായിരുന്നു കേൾക്കേണ്ടി വന്നിരുന്നത്. രാവണ പ്രഭുവിന്റെ ആദ്യ ഭാഗമായ ദോവാസുരത്തിൽ മംഗലശ്ശേരി നീലകണ്ഠനേക്കാൾ ശക്തമായ കഥാപാത്രമാണ് ഭാനുമതി. അത് മനസ്സിലാക്കാൻ പറ്റാത്തവരോട് എന്ത് പറയാനാണെന്നും അദ്ദേഹം പറഞ്ഞു.\nആറാം തമ്പുരാനിൽ വിമർശനം കേൾക്കേണ്ടി വന്ന ഒരു ഡയലോഗായിരുന്നു മലപ്പുറത്തെ ബോംബ്. എന്നാൽ യാഥാർഥ്വം മനലസ്സിലാക്കുന്നവരും , പാത്രം വായിക്കുന്ന ഒറ്റയാളു പോലും എന്നെ വിമർശിച്ചിട്ടില്ല.കണ്ണൂരിലും തിരുവനന്തപുരത്തും പൊട്ടിയ ബോംബൊന്നും മലപ്പുറത്ത് പൊട്ടിയിട്ടില്ല. അതുകൊണ്ട് തന്നെ മലപ്പുറത്തുകാര്‍ക്ക് ഇതേപ്പറ്റി യാതൊരു പരാതിയുമില്ല. അവർ ചിരിച്ച് തള്ളുകയാണ് ചെയ്യുക. മലപ്പുറത്തുളള സുഹൃത്തുക്കൾ ഒരിക്കൽ പോലും എന്നെ കുറ്റപ്പെടുത്തിയിട്ടില്ല. എന്നെ കുറ്റം പറയുന്നവർ രഞ്ജിത്തില് ഒരു സംഘപരിവാറുകാരനുണ്ടെന്ന് ചിത്രീകരിക്കാന് ശ്രമിക്കുന്നവരാണ്.\nമനസ്സിൽ ക്ഷുദ്രയുളളവർ ചില കാര്യങ്ങൾ കണ്ടെത്തുന്നുണ്ട്. അത് വിദ്യാഭ്യാസത്തിന്റേയും വിവരമില്ലായ്മയുടെ പ്രശ്നമുളളതു കൊണ്ടാണ്.. മലപ്പുറത്ത് മുസ്ലിം വിഭാഗക്കാര് മാത്രമേ ഉള്ളൂവെന്നാണ് ചിലര് ധരിച്ചുവച്ചിരിക്കുന്നത്. അങ്ങനെയല്ല, അവിടെയുള്ളത് മനുഷ്യരാണെന്നും ര‍ഞ്ജിത്ത് കൂട്ടിച്ചേർത്തു.\nMORE RENJITH NEWS\nആളുകളെ പറ്റിക്കുന്ന മാടമ്പി സിനിമകള് എടുത്തിട്ടുണ്ട്! മോഹൻലാൽ,മമ്മൂട്ടി സിനിമകളെ കുറിച്ച് രഞ്ജിത്ത്\nRead more about: renjith movie malayalm mammootty mohanlal രഞ്ജിത് മമ്മൂട്ടി സിനിമ മലയാളം\ndirctor ranjith says mt vasudevan nair oru vadakkan viragadha movie\nStory first published: Tuesday, November 6, 2018, 13:52 [IST]


ഓന്തിന്റെ നിറം മാറുന്നത് പോലെ നിലപാട് മാറ്റില്ല; ഭിന്നത വാര്‍ത്തകള് തള്ളി റോഷി അഗസ്റ്റിന് - Keralabhooshanam Daily ഓന്തിന്റെ നിറം മാറുന്നത് പോലെ നിലപാട് മാറ്റില്ല; ഭിന്നത വാര്‍ത്തകള് തള്ളി റോഷി അഗസ്റ്റിന്\nHome/NEWS/KERALA/ഓന്തിന്റെ നിറം മാറുന്നത് പോലെ നിലപാട് മാറ്റില്ല; ഭിന്നത വാര്‍ത്തകള് തള്ളി റോഷി അഗസ്റ്റിന്\nകോട്ടയം: ജോസ് കെ മാണി വിഭാഗത്തില് ഭിന്നതയെന്ന വാര്‍ത്തകള് തള്ളി റോഷി അഗസ്റ്റിന്. തങ്ങളെല്ലാവരും പാര്‍ട്ടി ചെയര്‍മാന് എടുത്ത തീരുമാനത്തില് ഒരു മാറ്റവും വരിത്തില്ല. യുഡിഎഫില് നിന്ന് പുറത്താക്കിയത് ശേഷം പാര്‍ട്ടി എടുത്തിട്ടുള്ള എല്ലാ തീരുമാനങ്ങളിലും തങ്ങള് അടിയുറച്ച് നില്‍ക്കുന്നുവെന്നും റോഷി അഗസ്റ്റിന് പറഞ്ഞു.\nഒരു രാവുകൊണ്ടും പകല് കൊണ്ടും മാറുന്ന രാഷ്ട്രീയ തീരുമനല്ല തങ്ങളുടേത്. ഓന്തിന്റെ നിറം മാറുന്നത് പോലെ നിലപാട് മാറ്റില്ല. തങ്ങള്‍ക്ക് അചഞ്ചലമായ വിശ്വാസമുണ്ടെന്നും കേരളത്തിന്റെ രാഷ്ട്രീയ മണ്ണില് കേരളാ കോണ്‍ഗ്രസിന് സ്ഥാനമുണ്ട്. കെഎം മാണി എന്ന രാഷ്ട്രീയ ആചാര്യന് കേരള പൊതുസമൂഹം അംഗീകരിക്കുന്നതുകൊണ്ടാണ് പാര്‍ട്ടിയും മുന്നണിയും നിലനിന്ന് പോകുന്നതെന്നും റോഷി കൂട്ടിച്ചേര്‍ത്തു.\nജോസ് കെ.മാണി വിഭാഗവുമായി ഇതുവരെ ഒരു ചര്‍ച്ചയും നടത്തിയിട്ടില്ല; യുഡിഎഫ് വര്‍ഗീയ ധ്രുവീകരണത്തിനു ശ്രമിക്കുന്നുവെന്ന് കോടിയേരി ബാലകൃഷ്ണന്


കുട്ടികൾക്ക് പയർ മുളപ്പിച്ച് കൊടുത്താൽ | Health Benefits of Sprouts For Toddler - Malayalam BoldSky\nകുട്ടികളുടെ ആരോഗ്യത്തിന്റെ കാര്യത്തില് വളരെയധികം ശ്രദ്ധയുള്ളവരാണ് ഓരോ അച്ഛനും അമ്മയും. അതുകൊണ്ട് തന്നെ കുഞ്ഞിന് നല്‍കുന്ന ഭക്ഷണത്തിന്റെ കാര്യത്തിലും അല്‍പം ശ്രദ്ധ വേണം. അല്ലെങ്കില് അത് കുഞ്ഞിന് പല വിധത്തിലുള്ള ആരോഗ്യ പ്രശ്‌നങ്ങളും ഉണ്ടാക്കുന്നുണ്ട്. കുഞ്ഞിന് ദിവസവും അല്‍പം മുളപ്പിച്ച പയറു വര്‍ഗ്ഗങ്ങള് കൊടുത്താല് അത് കുഞ്ഞിന് നല്‍കുന്നഗുണങ്ങള് ചില്ലറയല്ല. പല വിധത്തിലുള്ള ആരോഗ്യ പ്രതിസന്ധികളെ തരണം ചെയ്യുന്നതിനും ആരോഗ്യത്തിനും ഏറ്റവും മികച്ച മാര്‍ഗ്ഗങ്ങളില് ഒന്നാണ് മുളപ്പിച്ച ചെറുപയര്.\nഎന്നാൽ ആരോഗ്യത്തിന് എങ്ങനെയെല്ലാം മുളപ്പിച്ച പയർ വർഗ്ഗങ്ങൾ ഉപയോഗിക്കാം എന്ന് നോക്കാവുന്നതാണ്. ആരോഗ്യ സംരക്ഷണത്തിന്റെ കാര്യത്തിൽ എപ്പോഴും അൽപം ശ്രദ്ധിച്ചാൽ അത് കുഞ്ഞിനെ ആരോഗ്യത്തിന് സഹായിക്കുന്നുണ്ട്. ഏതൊക്കെ ആരോഗ്യ പ്രതിസന്ധികൾക്ക് പരിഹാരം കാണുന്നതിന് വേണ്ടി മുളപ്പിച്ച പയര് ഉപയോഗിക്കാം നോക്കാം.\nകുട്ടികളുടെ ആരോഗ്യത്തിന്റെ കാര്യത്തിൽ ശ്രദ്ധിക്കുന്ന അമ്മമാർ പല വിധത്തിലാണ് ഭക്ഷണത്തിന്റെ കാര്യത്തിൽ ശ്രദ്ധിക്കുന്നത്. ബുദ്ധിശക്തി വർദ്ധിപ്പിക്കുന്നതിന് വേണ്ടി നമുക്ക് മുളപ്പിച്ച പയർ വർഗ്ഗങ്ങൾ നൽകാവുന്നതാണ്. ഇത് ആരോഗ്യത്തിന് ഏറ്റവും മികച്ചതാണ്. അതിലുപരി ആരോഗ്യത്തിന് മുന്‍ഗണന നല്‍കുന്നതോടൊപ്പം തന്നെ കുട്ടികളുടെ ഓര്‍മ്മശക്തിയും ബുദ്ധിശക്തിയും വര്‍ദ്ധിപ്പിക്കുന്നതിനും ഏറ്റവും മികച്ചതാണ് മുളപ്പിച്ച പയറു വര്‍ഗ്ഗങ്ങള്. ഇത് സ്ഥിരമായി കുഞ്ഞിന് നല്‍കുന്നത് കൊണ്ടും തെറ്റില്ല\nകായികോർ‍ജ്ജം വർദ്ധിപ്പിക്കുന്ന കാര്യത്തിൽ ഏറ്റവും മികച്ചതാണ് ചെറുപയർ. ഇത് പല വിധത്തിലാണ് ആരോഗ്യ സംരക്ഷണത്തിന് സഹായിക്കുന്നത്. ശാരീരിക ഊർജ്ജത്തിന് ഏറ്റവും മികച്ചതാണ് ഇതെന്ന കാര്യത്തിൽ സംശയം വേണ്ട. കുട്ടികള് കളിക്കുന്ന പ്രായത്തില് കഴിക്കാന് കഴിയാത്തതും മറ്റും പല വിധത്തിലുള്ള പ്രതിസന്ധികള് ഉണ്ടാക്കുന്നുണ്ട്. പെട്ടെന്ന് ക്ഷീണം വരുന്നതും തളര്‍ച്ചയും എല്ലാം തടയിടുന്നതിന് ഇനി മുളപ്പിച്ച പയര് വര്‍ഗ്ഗങ്ങള് കുഞ്ഞിന് നല്‍കാവുന്നതാണ്. ഇത് ആരോഗ്യത്തിന് ഏറ്റവും മികച്ച ഒരു ഓപ്ഷന് ആണ്.\nകുഞ്ഞിന്റെ ആരോഗ്യം തന്നെയാണ് അമ്മമാരുടെ ഏറ്റവും വലിയ കണ്‍സേണ് എന്ന് പറയുന്നത്. അതിന് വേണ്ടി കുഞ്ഞിന് എന്തൊക്കെ നല്‍കാമോ അതെല്ലാം നല്‍കുന്നതിന് പലരും തയ്യാറാവുന്നുണ്ട്. എന്നാല് കുഞ്ഞിന് ആരോഗ്യം വര്‍ദ്ധിപ്പിക്കുന്നതിന് വേണ്ടി നമുക്ക് ഇനി മുളപ്പിച്ച പയര് വര്‍ഗ്ഗങ്ങള് നല്‍കാവുന്നതാണ്.\nകുഞ്ഞിന്റെ ആരോഗ്യം വർദ്ധിപ്പിക്കുന്നതിനും ഏറ്റവും മികച്ചതാണ് മുളപ്പിച്ച പയർ വർഗ്ഗങ്ങൾ.\nരോഗപ്രതിരോധ ശേഷി വര്‍ദ്ധിപ്പിക്കുന്നതിനും മുളപ്പിച്ച പയർ മികച്ചതാണ്. ഇത് രോഗപ്രതിരോധ ശേഷി വർദ്ധിപ്പിക്കുന്നതിന് ഏറ്റവും മികച്ചതാണ് മുളപ്പിച്ച ചെറുപയർ.\nകാഴ്ച ശക്തി വര്‍ദ്ധിപ്പിക്കുന്നതിന് വേണ്ടി നമുക്ക് കുഞ്ഞിന് മുളപ്പിച്ച പയർ കൊടുക്കാവുന്നതാണ്. കുഞ്ഞിനെ പലപ്പോഴും പ്രശ്നങ്ങൾ ഉണ്ടാക്കുന്നതാണ്. ഇത് കാഴ്ചശക്തി വർദ്ധിപ്പിക്കുന്നതിന് സഹായിക്കുന്നുണ്ട്.\nRead more about: kid baby babies health ആരോഗ്യം കുഞ്ഞ്\nHealth Benefits of Sprouts For Toddler\nwe have listed some of the Health Benefits of Sprouts For Toddler


Janmabhumi| എബിവിപി നേതാവ് ഡോ. സുബ്ബയ്യ സുബ്രഹ്മണ്യത്തിന്‍റെ അറസ്റ്റ് നിര്‍ബന്ധിത മതപരിവര്‍ത്തനത്തെ എതിര്‍ത്തതിനുള്ള ശിക്ഷ: നിധി ത്രിപാഠി\nഎബിവിപി നേതാവ് ഡോ. സുബ്ബയ്യ സുബ്രഹ്മണ്യത്തിന്‍റെ അറസ്റ്റ് നിര്‍ബന്ധിത മതപരിവര്‍ത്തനത്തെ എതിര്‍ത്തതിനുള്ള ശിക്ഷ: നിധി ത്രിപാഠി\nMarch 21, 2022, 04:52 p.m.\nഎബിവിപിയുടെ മുന് ദേശീയ അധ്യക്ഷന് ഡോ. സുബ്ബയ്യ സുബ്രഹ്മണ്യത്തെ അറസ്റ്റ് ചെയ്ത നടപടി ഡിഎംകെ സര്‍ക്കാരിന്‍റെ പ്രതികാരനടപടിയുടെ ഭാഗമാണെന്ന് എബിവിപി ദേശീയ ജനറല് സെക്രട്ടറി നിധി ത്രിപാഠി ആരോപിച്ചു.\nഎബിവിപി ദേശീയ ജനറല് സെക്രട്ടറി നിധി ത്രിപാഠിയും എബിവിപിയുടെ മുന് ദേശീയ അധ്യക്ഷന് ഡോ. സുബ്ബയ്യ സുബ്രഹ്മണ്യവും\nചെന്നൈ: എബിവിപിയുടെ മുന് ദേശീയ അധ്യക്ഷന് ഡോ. സുബ്ബയ്യ സുബ്രഹ്മണ്യത്തെ അറസ്റ്റ് ചെയ്ത നടപടി ഡിഎംകെ സര്‍ക്കാരിന്‍റെ പ്രതികാരനടപടിയുടെ ഭാഗമാണെന്ന് എബിവിപി ദേശീയ ജനറല് സെക്രട്ടറി നിധി ത്രിപാഠി ആരോപിച്ചു.\n'തമിഴ്‌നാട്ടില് വിദ്യാഭ്യാഭ്യാസസ്ഥാപനത്തില് നടക്കുന്ന നിര്‍ബന്ധിത മതപരിവര്‍ത്തനത്തെ എതിര്‍ത്തതിനുള്ള പ്രതികാരമായാണ് ഡോ. സുബ്ബയ്യ സുബ്രഹ്മണ്യത്തെ ഡിഎംകെ സര്‍ക്കാര് അറസ്റ്റ് ചെയ്തത്. ഇത്തരം നടപടികള് കൊണ്ടൊന്നും ലാവണ്യ കേസിലെ സമരത്തോടുള്ള പ്രതിബദ്ധത ഇല്ലാതാക്കാന് കഴിയില്ല. വിദ്യാഭ്യാസസ്ഥാപനങ്ങളിലെ നിര്‍ബന്ധിത മതപരിവര്‍ത്തനത്തെ ശക്തമായി എതിക്കുക തന്നെ ചെയ്യും'- നിധി ത്രിപാഠി പറഞ്ഞു.\nഇക്കഴിഞ്ഞ മാസം തമിഴ്‌നാട് മുഖ്യമന്ത്രി സ്റ്റാലിന്‍റെ ഔദ്യോഗിക വസതിക്ക് മുന്‍പിലാണ് എബവിപി ദേശീയ ജനറല് സെക്രട്ടറി നിധി ത്രിപാഠിയുടെ നേതൃത്വത്തില് മതപരിവര്‍ത്തന സമ്മര്‍ദ്ദം മൂലം ആമ്തഹത്യ ചെയ്ത ലാവണ്യയ്ക്ക് നീതി നല്‍കണമെന്നാവശ്യപ്പെട്ട് ശക്തമായ സമരം നടന്നിരുന്നു. പൊലീസിന്‍റെ സുരക്ഷാവലയം ഭേദിച്ചു എന്ന കാരണം പറഞ്ഞ് നിധി ത്രിപാഠിയെ ഡിഎംകെ സര്‍ക്കാര് ജയിലിലടച്ചു. പിന്നീട് ബിജെപി ദേശീയ അഭിഭാഷകരുടെ സഹായത്തോടെ കേസ് വാദിച്ചാണ് നിധി ത്രിപാഠിയ്ക്ക് ജാമ്യം സംഘടിപ്പിച്ചത്. ജയിലിലായിരുന്ന നിധി ത്രിപാഠിയെ സന്ദര്‍ശിക്കാന് പുഴല് ജയിലില് പോയി എന്ന കാരണത്താല് അര്‍ബുദരോഗ ചികിത്സകനായ ഡോ. സബ്ബയ്യ ഷണ്മുഖത്തെ ഡിഎംകെ സര്‍ക്കാര് സസ്‌പെന്‍റ് ചെയ്തിരുന്നു. റോയപ്പേട്ട സര്‍ക്കാര് ആശുപത്രിയിലെ സര്‍ജിക്കല് ഓങ്കോളജി വിഭാഗം മേധാവിയായി ജോലി ചെയ്യുകയായിരുന്നു ഡോ.സുബ്ബയ്യ ഷണ്‍മുഖം. മേലധികാരികളുടെ നിര്‍ദേശപ്രകാരമാണ് മെഡിക്കല് വിദ്യാഭ്യാസഡയറക്ടറേറ്റ് അന്വേഷണവിധേയമായി മുന് എബിവിപി ദേശീയ പ്രസിഡന്‍റുകൂടിയായ ഡോ. സുബ്ബയ ഷണ്മുഖത്തെ സസ്‌പെന്‍റ് ചെയ്തതെന്നായിരുന്നു സര്‍ക്കാര് വിശദീകരണം.\n"ഡോ. സുബ്ബയ്യ ഷണ്മുഖത്തിനെതിരെ ഒരു പിടി പ്രതികാരനടപടികള് തമിഴ്‌നാട് സര്‍ക്കാര് എടുത്തുകൊണ്ടിരിക്കുകയാണ്. മുഖ്യമന്ത്രി സ്റ്റാലിന്‍റെ വസതിക്ക് മുന്നില് പൊലീസ് വലയം ഭേദിച്ച് സമരം ചെയ്ത എബിവിപി ദേശീയ നിധി ത്രിപാഠിയെ ജയിലില് സന്ദര്‍ശിച്ചതാണ് ഡോ. സുബ്ബയ്യ സുബ്രഹ്മണ്യത്തെ ജോലിയില് നിന്നും സസ്പെന്‍റ് ചെയ്യാന് ഡിഎംകെ സര്‍ക്കാരിനെ പ്രേരിപ്പിച്ചത്. ഇപ്പോള് പഴയൊരു കേസ് കുത്തിപ്പൊക്കി വീണ്ടും അറസ്റ്റ് ചെയ്തിരിക്കുകയാണ്.മാര്‍ച്ച് 31 വരെ ഇദ്ദേഹത്തെ റിമാന്‍റ് ചെയ്തിരിക്കുകയാണ്. "- എബിവിപി പറഞ്ഞു.\n2020ല് ഒരു കാര്‍പാര്‍ക്കിംഗ് സ്ഥലത്തെച്ചൊല്ലി ഈ സ്ത്രീയും ഡോ. സുബ്ബയ്യ ഷണ്മുഖവും തമ്മില് തര്‍ക്കം നിലനിന്നിരുന്നു. സ്ത്രീക്ക് വേണ്ടി അവരുടെ ബന്ധു ബാലാജി എന്ന വ്യക്തിയാണ് കേസ് നല്‍കിയത്. ഇപ്പോഴാണ് അന്നത്തെ വഴക്കിന്‍റെ പേരില് അയല്‍ക്കാരി കൂടിയായ ഈ സ്ത്രീയുടെ വീട്ടിന് മുന്നില് മാലിന്യങ്ങള് കൊണ്ടിടുന്നു, രാത്രി വാതിലില് മൂത്രമൊഴിച്ചുവെയ്ക്കുന്നു എന്നീ കുറ്റങ്ങള് ആരോപിച്ച് ഇപ്പോള് ഡോ. സുബ്ബയ്യ ഷണ്മുഖത്തെ അറസ്റ്റ് ചെയ്തിരിക്കുന്നത്. എന്നാല് ഈ സ്ത്രീ തന്നെ തെറ്റിദ്ധാരണയുടെ ഭാഗമായാണ് കേസ് നല്‍കിയതെന്ന് പിന്നീട് സമ്മതിച്ചതായി എബിവിപി തമിഴ്നാട് വിഭാഗം പറയുന്നു.


തൻറെ പത്തൊമ്പതാമത്തെ വയസ്സിൽ വന്ന് അത്യപൂർവ്വമായ ഒരു രോഗം ആദ്യം ഒരു ചെറിയ കൂൻ ആയി വന്നതും പിന്നീട് ശരീരം രണ്ടായി മടങ്ങിയ അവസ്ഥയിലും ആയി. എന്നാൽ 25 വർഷത്തിനുശേഷം അത്ഭുതകരമായ ഒരു തിരിച്ചു വരവും ആയി ആ ചെറുപ്പക്കാരൻ. വടക്കു മനുഷ്യൻ എന്ന പേരിൽ അറിയപ്പെടുന്ന 45 കാരനെ കഥയാണ് ഇന്നത്തെ വീഡിയോയിൽ നിങ്ങൾക്കായി പങ്കുവയ്ക്കുന്നത്. ചൈനയിലെ ഒരു ഗ്രാമത്തിലുള്ള പാവപെട്ട കർഷക കുടുംബത്തിലായിരുന്നു ഈ വ്യക്തി ജനിച്ചത്. ആ അച്ഛൻറെയും അമ്മയുടെയും ഏക പ്രതീക്ഷയായിരുന്നു ഈ മകൻ.\nപഠിക്കാൻ മിടുക്കനായ ഹായ് ഇവൻ ആ കുടുംബത്തിൻറെ വലിയ പ്രതീക്ഷയായിരുന്നു. 19 വയസ്സുവരെ ഒരു പ്രശ്നവുമില്ലാതെ മറ്റുള്ള കുട്ടികളെപ്പോലെ കൗമാരം ആഘോഷമാക്കി ജീവിച്ച ചെറുപ്പക്കാരനായിരുന്നു. പത്തൊമ്പതാമത്തെ വയസ്സിൽ ആയിരുന്നു അസഹ്യമായ നടുവേദന അയാൾക്ക് അനുഭവപ്പെടാൻ തുടങ്ങിയത്. അതിനെ തുടർന്ന് അടുത്തുള്ള ആശുപത്രിയിൽ പോയി ചികിത്സിച്ചു. വേദനസംഹാരികൾ കഴിക്കുന്നതുമൂലം വേദന കുറഞ്ഞെങ്കിലും അദ്ദേഹത്തിൻറെ ശരീരം താഴ്ന്നു വരുന്നത് അദ്ദേഹം ശ്രദ്ധിച്ചു. ഈ വിഷയത്തെപറ്റി എന്നെ കൂടുതലായി അറിയുന്നതിന് നിങ്ങൾ ഈ വീഡിയോ പൂർണമായും കാണേണ്ടതാണ്.


പ്രവാസികള് തിരികെ എത്തുമ്പോള് കേരളം സജ്ജമോ? കോടതിയുടെ ചോദ്യത്തിന് മറുപടി നല്‍കാതെ സര്‍ക്കാര് | Will the state be ready when the expatriates return question arises\nപ്രവാസികള് തിരികെ എത്തുമ്പോള് കേരളം സജ്ജമോ? കോടതിയുടെ ചോദ്യത്തിന് മറുപടി നല്‍കാതെ സര്‍ക്കാര്\nKozhikode, First Published 5, May 2020, 12:27 AM\nനോര്‍ക്കയില് രജിസ്റ്റര് ചെയ്തവരുടെ കണക്കനുസരിച്ച് നാലു ലക്ഷത്തോളം പേരാണ് നാട്ടിലേക്ക് മടങ്ങാന് തയ്യാറെടുക്കുന്നത്. ഇതില് എത്ര പേര്‍ക്ക് നിരീക്ഷണത്തില് കഴിയാനുളള കെട്ടിടങ്ങള് നിലവില് സജ്ജമാണെന്നുള്ളതാണ് പ്രധാന ചോദ്യം. മടങ്ങാനിരിക്കുന്നവരുടെ കണക്കുമായി തട്ടിച്ച് നോക്കിയാല് ഇതുവരെയുളള സന്നാഹങ്ങള് പരിമിതമെന്ന് വ്യക്തമാകും\nകോഴിക്കോട്: പ്രവാസികളെ നാട്ടിലെത്തിക്കാനുളള ഒരുക്കങ്ങളെല്ലാമായെന്ന് സര്‍ക്കാര് അവകാശപ്പെടുമ്പോഴും നിരീക്ഷണ കേന്ദ്രങ്ങളുടെയടക്കം കാര്യത്തില് ചോദ്യങ്ങള് ബാക്കിയാണ്. ഈ വിഷയത്തില് ഹൈക്കോടതി മൂന്നുവട്ടം നിലപാട് തേടിയിട്ടും സര്‍ക്കാര് മറുപടി നല്‍കിയിട്ടില്ല.\nനോര്‍ക്കയില് രജിസ്റ്റര് ചെയ്തവരുടെ കണക്കനുസരിച്ച് നാലു ലക്ഷത്തോളം പേരാണ് നാട്ടിലേക്ക് മടങ്ങാന് തയ്യാറെടുക്കുന്നത്. ഇതില് എത്ര പേര്‍ക്ക് നിരീക്ഷണത്തില് കഴിയാനുളള കെട്ടിടങ്ങള് നിലവില് സജ്ജമാണെന്നുള്ളതാണ് പ്രധാന ചോദ്യം. മടങ്ങാനിരിക്കുന്നവരുടെ കണക്കുമായി തട്ടിച്ച് നോക്കിയാല് ഇതുവരെയുളള സന്നാഹങ്ങള് പരിമിതമെന്ന് വ്യക്തമാകും.\nകോഴിക്കോട് നഗര പരിധിയില് മാത്രം വിദേശത്തുനിന്ന് ഏഴായിരത്തിലേറെ പേര് മടങ്ങിയെത്തുമെന്നാണ് കണക്ക്. എന്നാല് ഇതുവരെ കണ്ടെത്തിയതാകട്ടെ പത്ത് കെട്ടിടങ്ങള് മാത്രം. ഇവിടെ പരമാവധി നിരീക്ഷണത്തില് പാര്‍പ്പിക്കാവുന്നത് 700 മുതല് 800 പേരെ മാത്രം. മലബാറിലെ പല ജില്ലകളിലെയും സ്ഥിതി ഇങ്ങനെയൊക്കെ തന്നെ. മടങ്ങിയെത്തുന്ന പ്രവാസികളുടെ കാര്യത്തില് എന്തെല്ലാം ചെയ്തെന്ന് വ്യക്തമാക്കാന് ഹൈക്കോടതി മൂന്നു വട്ടമാണ് സര്‍ക്കാരിനോട് ആവശ്യപ്പെട്ടത്.\nഎന്നാല് സര്‍ക്കാര് മറുപടി നല്‍കിയിട്ടില്ല. നാട്ടിലെത്തുന്നവര്‍ക്ക് നിരീക്ഷണ കാലം പൂര്‍ത്തിയാക്കാനുളള കെട്ടിടങ്ങള്, ഇവര്‍ക്കായുളള ഡോക്ടര്‍മാര്, നഴ്‌സുമാര്, പാരാമെഡിക്കല് സ്റ്റാഫ് എന്നിവരുടെയെല്ലാം വിവരങ്ങള് രേഖാമൂലം നല്‍കണമെന്ന് ഏപ്രില് 24ന് ഹൈക്കോടതി ഒടുവില് നിര്‍ദ്ദേശം നല്‍കി. ഒരു ലക്ഷം പേരെങ്കിലും മടങ്ങിയെത്തിയാല് ആയിരക്കണക്കിന് ആരോഗ്യ പ്രവര്‍ത്തകരുടെ സേവനം അധികമായി വേണ്ടി വരുമെന്ന് ഹൈക്കോടതി ചൂണ്ടിക്കാട്ടിയിരുന്നു.\nരോഗലക്ഷണങ്ങളില്ലാത്തവരെ വീടുകളില് തന്നെ നിരീക്ഷണത്തില് പാര്‍പ്പിക്കാനാണ് തീരുമാനമെങ്കിലും ഇവരെ പ്രത്യേകം പാര്‍പ്പിക്കണമെന്ന് കേന്ദ്രം നിര്‍ദ്ദേശിച്ചാല് കാര്യങ്ങള് സങ്കീര്‍ണമാകും. വ്യാഴാഴ്ചയ്ക്ക് മുമ്പ് കേരളം വലിയ തയാറെടുപ്പുകള് നടത്തേണ്ടി വരും. യുഎഇയില് നിന്ന് ഇന്ത്യക്കാരുടെ മടക്കയാത്രയില് ആദ്യ രണ്ട് വിമാനം പറക്കുക കേരളത്തിലേക്കാണ്. രണ്ടു ലക്ഷത്തോളം പേർക്ക് ക്വാറന്‍റൈന് സൗകര്യം ഏർപ്പെടുത്തിയ കേരള സര്‍ക്കാര് വ്യക്തമാക്കിയ സാഹചര്യത്തിലാണ് ആദ്യ ദിനം കേരളത്തിലേക്ക് പ്രവാസികളെയെത്തിക്കുന്നതിന് കേന്ദ്ര സർക്കാർ നേരത്തേതന്നെ നിര്‍ദ്ദേശം നല്‍കിയത്.\nLast Updated 5, May 2020, 12:27 AM\nexpatriates return to kerala\nkerala ready expats return\nപ്രവാസികള് തിരികെ വരുന്നു


വൈദ്യുതി നിരക്കും ബസ് ചാർജും വർധിപ്പിക്കാനുള്ള നീക്കം ജനങ്ങളോടുള്ള വെല്ലുവിളിയാണെന്ന് വി.ഡി സതീശൻ | Pathanamthitta Media\nMonday, December 6, 2021 7:48 pm\nവൈദ്യുതി നിരക്കും ബസ് ചാർജും വർധിപ്പിക്കാനുള്ള നീക്കം ജനങ്ങളോടുള്ള വെല്ലുവിളിയാണെന്ന് വി.ഡി സതീശൻ\nതിരുവനന്തപുരം : സംസ്ഥാനത്തെ വൈദ്യുതി നിരക്കും ബസ് ചാർജും വർധിപ്പിക്കാനുള്ള നീക്കം ജനങ്ങളോടുള്ള വെല്ലുവിളിയാണെന്ന് പ്രതിപക്ഷ നേതാവ് വി.ഡി സതീശൻ. സാമ്പത്തിക പ്രതിസന്ധിയിൽ ഉഴലുന്ന ജനങ്ങളെ എരിതീയിൽ നിന്ന് വറചട്ടിയിലേക്ക് തള്ളിയിടുകയാണ് സർക്കാർ ചെയ്യുന്നതെന്നും അദ്ദേഹം കുറ്റപ്പെടുത്തി. ജനങ്ങൾക്ക് മേൽ അധികഭാരം കെട്ടിവെയ്ക്കരുതെന്നും തീരുമാനത്തിൽ നിന്ന് സർക്കാർ പിന്മാറണമെന്നും പ്രതിപക്ഷ നേതാവ് ആവശ്യപ്പെട്ടു.\nസംസ്ഥാനത്ത് ബസ് ചാർജ്ജും വൈദ്യുതി നിരക്കും വർധിപ്പിക്കുവാനുള്ള നീക്കം ജനങ്ങളോടുള്ള വെല്ലുവിളി ആണ്. മഹാമാരിയിൽ തൊഴിൽ നഷ്ടം ഉണ്ടാക്കിയിട്ടുള്ള സാമ്പത്തിക പ്രതിസന്ധിയിൽ പെട്ട് ജനം നട്ടം തിരിയുമ്പോൾ ഒരു ഇടതുപക്ഷ സർക്കാരിന് എങ്ങനെയാണ് അവരെ എരിതീയിൽ നിന്ന് വറചട്ടിയിലേക്ക് തള്ളിയിടുന്ന തീരുമാനം എടുക്കാൻ കഴിയുക? ബസ് വ്യവസായത്തിന് ഇന്ധന വില വർധനവും കൊവിഡ് മഹാമാരിയും വലിയ പ്രതിസന്ധിയുണ്ടാക്കിയിട്ടുണ്ട് എന്നതിൽ തർക്കമില്ല. അവർക്ക് മുന്നോട്ടു പോകുവാനുള്ള പിന്തുണ ആവശ്യവുമാണ്. പക്ഷെ അത് ജനങ്ങളുടെ മേൽ അധികഭാരം കെട്ടിവച്ചല്ല വേണ്ടത്.\nഓട്ടോറിക്ഷകൾക്കും, ടാക്സികൾക്കും, ബസ് വ്യവസായത്തിനും ഡീസലിന് സബ്‌സിഡി നൽകണം എന്ന് കഴിഞ്ഞ രണ്ട് സമ്മേളനങ്ങളിൽ നിയമസഭയിൽ പ്രതിപക്ഷം വാദിച്ചത് ഈ പ്രതിസന്ധി മുന്നിൽ കണ്ടാണ്. പക്ഷെ പേരിൽ മാത്രം ഇടതുപക്ഷമുള്ള ഈ സർക്കാർ ആ ആവശ്യത്തോട് മുഖം തിരിച്ച് ജനങ്ങളെ കൂടുതൽ ദുരിതത്തിലാക്കുന്ന തീരുമാനമാണ് എടുക്കുന്നത്. കേന്ദ്രസർക്കാർ ഇന്ധന വിലയ്ക്ക് മുന്നൂറിരട്ടിക്ക് മേൽ നികുതി വർധിപ്പിച്ചതോടെ സംസ്ഥാന സർക്കാരിന് വാറ്റ് ഇനത്തിൽ ഭീമമായ നികുതി വരുമാന വർദ്ധനവ് ഉണ്ടായിട്ടുണ്ട്.\nഉമ്മൻ ചാണ്ടി സർക്കാരിന്റെ കാലത്ത് ലഭിച്ചതിന്റെ വരുമാനത്തിന്റെ പത്തു ഇരട്ടിയോളം, ഏകദേശം അയ്യായിരം കോടി രൂപ അധികം ലഭിച്ച സർക്കാരാണ് ഇത്. ഒന്നാം പിണറായി സർക്കാരിന്റെ കാലത്ത് മുതൽ ഉള്ള ധനകാര്യ മിസ്‌മാനെജ്‌മെന്റ് ആണ് ഈ പ്രതിസന്ധി ഉണ്ടാക്കിയത്. കൊവിഡ് ഉണ്ടാക്കിയ പ്രതിസന്ധി അതിനു ആക്കം കൂട്ടിയതാണ്. ദരിദ്രർ അതി ദരിദ്രർ ആവുകയും മധ്യവർഗം ദരിദ്രരുടെ പട്ടികയിലേക്ക് മാറുകയും ചെയ്യുന്ന ഈ ദുരിതകാലത്ത് ഇനിയും ജനങ്ങളെ പിഴിയാൻ ഒരു തീവ്രവലതു പക്ഷ സർക്കാരിന് മാത്രമേ കഴിയുകയുള്ളു.\nഇത്രയും വലിയ പ്രതിസന്ധികാലത്ത് സിൽവർ ലൈനിനെ കുറിച്ച് പറയാൻ എങ്ങനെയാണ് ഈ സർക്കാരിന് സാധിക്കുന്നത്. ബസ് ചാർജ്ജും വൈദ്യുതി ചാർജ്ജും വർദ്ധിപ്പിക്കുവാനുള്ള നീക്കത്തിൽ നിന്ന് സർക്കാർ പിന്മാറണമെന്ന് അഭ്യർത്ഥിക്കുകയാണ്. അതല്ലെങ്കിൽ വലിയ പ്രക്ഷോഭങ്ങൾ ഈ സർക്കാർ നേരിടേണ്ടിവരും എന്ന് ഓർമ്മിപ്പിക്കുന്നു.\nPrevious articleപശുവിനെ സിംഹത്തിന് ഇരയായി നൽകി പ്രദർശനം ; 12 പേർക്കെതിരെ കേസെടുത്തു\nNext articleലോറിയില് കടത്തുകയായിരുന്ന 1800 ലധികം ലിറ്റര് സ്പിരിറ്റും ഗോവന് മദ്യവും പിടികൂടി\nപൂവച്ചലില് ബിജെപി പിന്തുണയോടെ കോണ്‍ഗ്രസ് ഭരണം പിടിച്ചു ; ജനാധിപത്യത്തെ കശാപ്പ് ചെയ്‌തെന്ന് ആനാവൂര് നാഗപ്പന്


ഇത് യൂറോപ്പ് അല്ല; പ്രകൃതിയുടെ അദ്ഭുതകാഴ്ചയുമായി കശ്മീരിന്റെ സുവർണ്ണ കിരീടം | Visit The Golden Crown of Kashmir Kokernag\nഇത് യൂറോപ്പ് അല്ല; പ്രകൃതിയുടെ അദ്ഭുതകാഴ്ചയായി കശ്മീരിന്റെ സുവർണ്ണ കിരീടം\nമനോരമ ലേഖകൻ May 22, 2021 11:47 AM IST\nവിദേശരാജ്യങ്ങളിൽ ശരത്കാലത്ത് ഇലകളുടെ നിറം മാറുന്ന കാഴ്ച അതിമനോഹരമാണ്. ആ കാഴ്ച ആസ്വദിക്കുവാൻ ഇനി വിദേശത്ത് പോകണമെന്നില്ല, സഞ്ചാരികളുടെ സ്വര്‍ഗം എന്നു വിശേഷിപ്പിക്കാവുന്ന കശ്മീരിൽ എത്തിയാൽ മതി. മഞ്ഞും പച്ചപ്പും പൂക്കളും നിറഞ്ഞ കശ്മീര് കാഴ്ചകൾ കൊണ്ടു മാത്രമല്ല കാലാവസ്ഥ കൊണ്ടും സഞ്ചാരികളുടെ പ്രിയയിടമാണ്. അവധിയാഘോഷത്തിനായി നിരവധിപേരാണ് ഇൗ സ്വർഗഭൂമിയിലേക്ക് ഒഴുകിയെത്തുന്നത്.\nവിനോദ സഞ്ചാരികളുടെ ഇടയിൽ അറിയപ്പെടാത്ത പ്രകൃതിയൊളിപ്പിച്ച സുന്ദരയിടങ്ങളും കശ്മീരിലുണ്ട്. അങ്ങനെയൊരിടമാണ് കൊക്കർനാഗ്. ശരത്കാലത്ത് ഇവിടെ എത്തിയാൽ\nഇലകളുടെ നിറം മാറുന്ന അസുലഭ കാഴ്ചയ്ക്ക് സാക്ഷ്യം വഹിക്കാം. ഇൗ മനോഹരകാഴ്ച സമൂഹമാധ്യമത്തിൽ ഹിറ്റായതോടെയാണ് ഇൗ സുന്ദരഭൂമി തേടി സഞ്ചാരികളും എത്തിതുടങ്ങിയത്. വെള്ളച്ചാട്ടങ്ങൾ മുതൽ ചൂടു നീരുറവകളും വിശാലമായ പൂന്തോട്ടങ്ങളും മനോഹര കാഴ്ചകളും നിറഞ്ഞ ഇവിടം പ്രകൃതി സ്നേഹികളുടെ പറുദീസയാണ്.\nകശ്മീരിന്റെ സുവർണ്ണ കിരീടം\nകശ്മീരിന്റെ സുവർണ്ണ കിരീടം എന്നറിയപ്പെടുന്ന കൊക്കർനാഗ് അനന്ത്നാഗ് ജില്ലയിൽ നിന്ന് 25 കിലോമീറ്റർ അകലെ പ്രകൃതിയുടെ മടിത്തട്ടിലുറങ്ങുന്ന സ്ഥലമാണ്. കശ്മീരിലെ ഏറ്റവും വലിയ ശുദ്ധജല നീരുറവ ഇവിടെയാണ് സ്ഥിതി ചെയ്യുന്നത്. പ്രാദേശിക വനിതാ സ്വാശ്രയ ഗ്രൂപ്പുകൾ നിർമിച്ച കരകൗശല ഉൽ‌പന്നങ്ങൾ വിൽക്കുന്നതിനായി കശ്മീരിലെ ആദ്യത്തെ ഗ്രാമീണ മാർട്ട് കോക്കർനാഗിലാണ് സ്ഥാപിച്ചത്. കൊക്കർനാഗിലെത്തിയാൽ വിനോദസഞ്ചാരികൾക്ക് തൊട്ടടുത്ത വിനോദസഞ്ചാരകേന്ദ്രങ്ങളായ ദക്ഷും സിന്താനും സന്ദർശിക്കാനുമാകും.\nImage From https://www.jktdc.co.in/Kokernaag official Site\nഇവിടുത്തെ മനോഹരമായ ചൂടുവെള്ള ഉറവകൾ പ്രസിദ്ധമാണ്. ചില ചൂട് നീരുറവകൾക്ക് രോഗം ശമിപ്പിക്കാനുള്ള മാന്ത്രികശക്തി ഉണ്ടെന്നു പറയപ്പെടുന്നു, ഇത് പ്രധാനമായും ദഹന പ്രശ്നങ്ങളും മറ്റ് അവസ്ഥകളും ഭേദമാക്കുമെന്നാണ് നാട്ടുകാർ പറയുന്നത്. ഇതു കേട്ടറിഞ്ഞെത്തുന്ന വിനോദസഞ്ചാരികളും ധാരാളമുണ്ട്. ശുദ്ധജലത്തിൽ വളരുന്ന പ്രത്യേകതരം മീനുകളെ വളർത്തുന്ന ഫാമുകളുടെ പേരിലും ഈ നാട് പ്രശസ്തമാണ്. വിദേശരാജ്യങ്ങളിലേക്ക് പോലും കയറ്റുമതിയുള്ള പ്രത്യേക ഇനം മത്സ്യങ്ങളെ വളർത്തുന്ന ഫാമുകളാണ് ഇവിടെയുള്ളത്. ഇവിടെയെത്തിയാൽ ഈ മത്സ്യത്തിന്റെ രുചി അറിയാതെ തിരിച്ചു പോകാനാവില്ല. വർണാഭമായ സസ്യങ്ങൾ,പുൽത്തകിടികൾ എന്നിവയാൽ അനുഗ്രഹീതമായ കോക്കർനാഗിലെ ബൊട്ടാണിക്കൽ ഗാർഡൻ സംസ്ഥാനത്തെ ഏറ്റവും വലിയ പൂന്തോട്ടമാണ്.\nBy Aijaz Ahmad Malik/shutterstock\nവർഷം മുഴുവനും കോക്കർനാഗ് സന്ദർശിക്കാം. ഏത് സമയത്തും അതിന്റെ സൗന്ദര്യം ആസ്വദിക്കാനാകും. എങ്കിലും ജൂലൈ മുതൽ സെപ്റ്റംബർ അവസാനം വരെ കോക്കർനാഗ് സന്ദർശിക്കാൻ ഏറ്റവും അനുയോജ്യമായ സമയമാണ്. ശരത്കാലത്തും ഈ നാടിന്റെ മാന്ത്രികത ആവോളം ആസ്വദിക്കാനാവും.\nEnglish Summary: Kokernag in Kashmir


മാനസികമായി തളരും ഈ രാശിക്കാര് | Daily Horoscope For 17th January 2020 - Malayalam BoldSky\n13 hrs ago ഗര്‍ഭാരംഭമാണോ, എങ്കിലറിയണം ഈ ലക്ഷണങ്ങള്\nഇന്നത്തെ ദിവസം രാശിപരമായി ചിലരില് ഉന്നതി വന്നുചേരുന്നത് കാണുന്നു. കുംഭം രാശിക്കാര്‍ക്ക് ഉയര്‍ച്ചയുടെ ദിനമാണിന്ന്. ഇവര്‍ക്ക് ജോലിപരമായും ബിസിനസ്സുപരമായും സാമ്പത്തികമായും ദാമ്പത്യമായുമെല്ലാം ഇന്ന് പ്രത്യേകതകള് നിറഞ്ഞതാണ്. മറ്റുള്ളവര്‍ക്കും ഇന്നത്തെ ദിവസത്തിന് ചില പ്രത്യേകതകളുണ്ട്. ചില രാശിക്കാര്‍ക്ക് ഇന്ന് പ്രതീക്ഷിക്കാത്ത ചില അപ്രതീക്ഷിത നേട്ടങ്ങള് വന്നുചേരും. നിങ്ങളുടെ ഇന്നത്തെ രാശിഫലം കൃത്യമായി അറിയാന് വായിക്കൂ.\nജോലിസ്ഥലത്ത് ഇന്ന് നിങ്ങള്‍ക്ക് നല്ല ദിവസമായിരിക്കും. പ്രതീക്ഷിച്ചപോലെ ഫലങ്ങള് ലഭിക്കുന്നതില് നിങ്ങള് സംതൃപ്തരാകും. നിങ്ങള് നിശ്ചയിച്ച ലക്ഷ്യങ്ങള് എളുപ്പത്തില് നേടാന് കഴിയും. നിങ്ങള് ഓഫീസില് കഠിനാധ്വാനം ചെയ്യും. കുടുംബജീവിതം സന്തോഷകരമാകും. സഹോദരങ്ങളുമായി ഇടപഴകുന്നത് നല്ലതായിരിക്കും. ഇന്നത്തെ ദിവസം നിങ്ങളുടെ കുടുംബത്തോടൊപ്പം ആസ്വദിക്കും. ശക്തമായ സാമ്പത്തിക സാഹചര്യത്തിന്റെ ലക്ഷണങ്ങളുണ്ട്. ഇന്ന് നിങ്ങള്‍ക്ക് പണം ലഭിക്കും. ആരോഗ്യത്തിന്റെ കാര്യത്തില് മികച്ചതായിരിക്കും.\nസാമ്പത്തികമായി ഒരു സമ്മിശ്ര ദിനമായിരിക്കും. പണം കയ്യില് വരുമെങ്കിലും വലിയ ചെലവുകള് ഉണ്ടാവും. വിദ്യാര്‍ത്ഥികള്‍ക്ക് ഇന്ന് ചില പ്രശ്‌നങ്ങള് നേരിടാം. ഉന്നത വിദ്യാഭ്യാസത്തിന് വിദേശത്തേക്ക് പോകാന് ആഗ്രഹിക്കുന്നുവെങ്കില് തടസങ്ങളുണ്ടാകാം. നിങ്ങളുടെ ദാമ്പത്യ ജീവിതത്തില് പെട്ടെന്ന് ഒരു വലിയ പ്രശ്‌നം ഉണ്ടാകാം. നിങ്ങളുടെ തീരുമാനങ്ങള് ശ്രദ്ധിച്ചെടുക്കുക. ജോലി മാറ്റിവെച്ച് ഇന്ന് വ്യത്യസ്തമായ എന്തെങ്കിലും ചെയ്യാന് ശ്രമിക്കുക. നിങ്ങളുടെ ആരോഗ്യം സംരക്ഷിക്കുക.\nസാമ്പത്തികമായ കാര്യങ്ങളില് മികച്ചതാണിന്ന്. നിങ്ങള്‍ക്ക് നല്ല സാമ്പത്തിക നേട്ടങ്ങള് പ്രതീക്ഷിക്കാം. ഒരു സര്‍ക്കാര് ജോലിക്കാര്‍ക്ക് വരുമാനം വര്‍ദ്ധിക്കുന്നതിനുള്ള സാധ്യതയുണ്ട്. ജോലി സമ്മര്‍ദ്ദം കുറയുന്നതിനാല് വിശ്രമിക്കാന് മതിയായ സമയം ലഭിക്കും. കുറച്ചുകാലമായി നിങ്ങളുടെ സഹോദരന്മാരുമായി ഉണ്ടായിരുന്ന വിള്ളല് നീങ്ങും. ജോലിസ്ഥലത്ത്, ഇന്ന് നിങ്ങള് അല്‍പ്പം ശ്രദ്ധാലുവാകുക. പ്രത്യേകിച്ച് ബിസിനസ്സുകാര് അവരുടെ നടപടികള് ശ്രദ്ധാപൂര്‍വ്വം സ്വീകരിക്കുക. നിങ്ങളുടെ പദ്ധതികളെ നിങ്ങളുടെ എതിരാളികള് തടസ്സപ്പെടുത്താന് സാധ്യതയുണ്ട്. നിങ്ങളുടെ പങ്കാളിയുമായി ഒരുമിച്ച് മികച്ച സമയം ചെലവഴിക്കും.\nജോലിസ്ഥലത്ത് സാഹചര്യങ്ങള് അനുകൂലമായിരിക്കും. എന്തെങ്കിലും പ്രശ്‌നമുണ്ടെങ്കില്‍പ്പോലും ധാരണയോടെ അത് പരിഹരിക്കും. എല്ലാ ജോലികളും പൂര്‍ത്തിയാക്കും. നിങ്ങള് ബിസിനസ്സ് നടത്തുകയാണെങ്കില് ഇന്ന് കൂടുതല് ഗുണം ചെയ്യും. പെട്ടെന്ന് ഒരു വലിയ പ്രോജക്റ്റ് ലഭിക്കുന്നത് നിങ്ങളുടെ ബിസിനസ്സിന് മുതല്‍ക്കൂട്ടാകും. പണത്തിന്റെ കാര്യത്തിലും സമയം നല്ലതാണ്. നിക്ഷേപം നടത്തണമെങ്കില് ഇന്ന് നിങ്ങള്‍ക്ക് തീരുമാനമെടുക്കാം. നിങ്ങളുടെ സ്വകാര്യ ജീവിതം സന്തോഷകരമാകും.\nസാമ്പത്തികമായി മികച്ച ദിനമല്ല. ചെലവുകള് സൂക്ഷിച്ചു വേണം. നിങ്ങളുടെ വ്യക്തിപരമായ ജീവിതത്തില് പ്രശ്നങ്ങളുണ്ടാകാം. നിങ്ങളുടെ കുടുംബാംഗങ്ങള് നിങ്ങളോട് അസന്തുഷ്ടരായിരിക്കും. അത്തരമൊരു സാഹചര്യത്തില്, നിരുത്തരവാദപരമായ പ്രവൃത്തി ചെയ്യുന്നതില് നിന്ന് വിട്ടുനില്‍ക്കുക. നിങ്ങളുടെ ഇണയുടെ പെരുമാറ്റം ഇന്ന് മികച്ചതായിരിക്കും. പ്രണയിതാക്കള്‍ക്കും ദിനം നല്ലതാണ്. ജോലിസ്ഥലത്ത് ഇന്ന് ഒരു സാധാരണ ദിവസമായിരിക്കും.\nഅമിത കോപം കാരണം ഇന്ന് നിങ്ങള്‍ക്ക് വലിയ നഷ്ടം സംഭവിക്കാം. പ്രിയപ്പെട്ടവരുമായുള്ള നിങ്ങളുടെ ബന്ധം കൂടുതല് വഷളാകും. ചില കുഴപ്പങ്ങളില് കുടുങ്ങും. പ്രകോപിതനാകുകയും മോശം വാക്കുകള് ഉപയോഗിക്കുകയുമാണെങ്കില് മറ്റൊരാളുമായി സംവാദത്തില് ഏര്‍പ്പെടും. സാമ്പത്തിക രംഗത്ത് ഇന്ന് ഒരു നല്ല ദിവസമായിരിക്കും. വരുമാനം മികച്ചതായിരിക്കും. ജോലിസ്ഥലത്തെ നിങ്ങളുടെ മേലുദ്യോഗസ്ഥര് നിങ്ങളുടെ അശ്രദ്ധയില് അതൃപ്തരായിരിക്കാം. ബിസിനസുകാര്‍ക്കും ബുദ്ധിമുട്ടുള്ള ദിവസമായിരിക്കും. നിങ്ങളുടെ ഇണയുടെ മാനസികാവസ്ഥ അസ്വസ്ഥമാക്കും.\nസാമ്പത്തികമായി ഇന്ന് നല്ല ഫലങ്ങള് നേടാന് കഴിയും. പെട്ടെന്നുള്ള പണ നേട്ടം നിങ്ങളുടെ സാമ്പത്തികം ശക്തിപ്പെടുത്തും. നിങ്ങളുടെ വ്യക്തിപരമായ ജീവിതത്തിലും സന്തോഷമുണ്ടാകും. ഇന്ന് നിങ്ങളുടെ കുടുംബാംഗങ്ങള്‍ക്കൊപ്പം സമയം ചെലവഴിക്കും. മാതാപിതാക്കളുടെ സഹായത്തോടെ കുടുംബവുമായി ബന്ധപ്പെട്ട എല്ലാ പ്രശ്‌നങ്ങളും പരിഹരിക്കാന് കഴിയും. നിങ്ങളുടെ മേലുദ്യോഗസ്ഥര് നിങ്ങളില് സന്തുഷ്ടരാകും.നിങ്ങളുടെ എല്ലാ ജോലികളും കൃത്യമായി പൂര്‍ത്തിയാക്കും. ഇന്ന് ബിസിനസുകാര്‍ക്ക് വളരെ ഗുണം ചെയ്യും. ചില വലിയ സാമ്പത്തിക ലാഭത്തിന് സാധ്യതയുണ്ട്. പുതിയ ബിസിനസ്സുമായി ബന്ധപ്പെട്ട ഒരു സുപ്രധാന തീരുമാനമെടുക്കാനും കഴിയും. സമൂഹത്തില് നിങ്ങളുടെ ബഹുമാനവും ആദരവും വര്‍ദ്ധിക്കും.\nദാമ്പത്യ ജീവിതത്തില് സ്‌നേഹവും സന്തോഷവും ഉണ്ടാകും. ചെറുതും വലുതുമായ എല്ലാ തീരുമാനങ്ങളിലും നിങ്ങളുടെ പങ്കാളി നിങ്ങളെ പിന്തുണയ്ക്കും. കുടുംബാംഗങ്ങള്‍ക്കിടയില് പരസ്പര സ്‌നേഹം കാണും. കുടുംബാംഗങ്ങളോടൊപ്പം, പ്രത്യേകിച്ച് കുട്ടികളോടൊപ്പം സമയം ചെലവഴിക്കാനാകും. നിങ്ങളുടെ അമ്മയുടെ ആരോഗ്യത്തില് പുരോഗതി ഉണ്ടാകും. ജോലിക്കാര്‍ക്ക് ദിവസം സാധാരണമായിരിക്കും. ബിസിനസ്സുകാര്‍ക്ക് ഇന്ന് പ്രയോജനകരമായ യാത്ര ചെയ്യേണ്ടിവരാം. വളരെക്കാലമായി കുടുങ്ങിയ ഇടപാട് ഇന്ന് പൂര്‍ത്തിയാക്കാന് കഴിയും. സാമ്പത്തികമായി ഇന്ന് ഒരു ഭാഗ്യ ദിനമായിരിക്കും.\nനിങ്ങളുടെ പിതാവിന്റെ ആരോഗ്യം കുറയുന്നത് നിങ്ങളുടെ ഉത്കണ്ഠ വര്‍ദ്ധിപ്പിക്കും. ചില പഴയ ഗാര്‍ഹിക പ്രശ്നങ്ങള് കാരണം നിങ്ങളുടെ കുടുംബാംഗങ്ങളുമായുള്ള ബന്ധം മോശമാകും. ജോലിസ്ഥലത്ത് ഒരു ദുഷ്‌കരമായ ദിവസമായിരിക്കും. മേലുദ്യോഗസ്ഥരുടെ നിരന്തരമായ ഇടപെടല് കാരണം നിങ്ങള് നിരാശരാകും. നിങ്ങളുടെ കഴിവുകള് കാണിക്കാനുള്ള ശരിയായ അവസരം ലഭിക്കുന്നില്ലെന്ന് തോന്നുന്നുവെങ്കില് നിങ്ങളുടെ ജോലി മാറ്റാന് ശ്രമിക്കുക. ഭാഗ്യം നിങ്ങള്‍ക്ക് അനുകൂലമായേക്കാം. പണത്തിന്റെ കാര്യത്തില് ഇന്ന് മികച്ചതായിരിക്കും. നിങ്ങള് പ്രതീക്ഷിച്ച സാമ്പത്തിക നേട്ടം ലഭിക്കാന് സാധ്യതയുണ്ട്. നിങ്ങള്‍ക്ക് മതപരമായ പ്രവര്‍ത്തനങ്ങളിലും പങ്കെടുക്കാം.\nനിങ്ങളുടെ ജോലിയും കുടുംബജീവിതവും സന്തുലിതമാക്കേണ്ടതുണ്ട്. ജോലി സമ്മര്‍ദ്ദം കാരണം നിങ്ങളുടെ കുടുംബത്തെ ശ്രദ്ധിക്കാന് നിങ്ങള്‍ക്ക് കഴിയില്ല. അത്തരമൊരു സാഹചര്യത്തില് നിങ്ങളുടെ ബന്ധം ദുര്‍ബലമാകും. സാമ്പത്തികമായി ചെലവുകള് വര്‍ദ്ധിക്കുമെങ്കിലും ഒരു പുതിയ വരുമാന മാര്‍ഗ്ഗം ലഭിക്കാനുള്ള ശക്തമായ സാധ്യതയുണ്ട്. ജോലിസ്ഥലത്ത് ദിവസം നല്ലതാണ്. കുറഞ്ഞ പരിശ്രമത്തിലൂടെ ഇന്ന് നിങ്ങള്‍ക്ക് മികച്ച ഫലങ്ങള് നേടാന് കഴിയും. നിങ്ങളുടെ പങ്കാളിയുമായുള്ള ബന്ധത്തില് യോജിപ്പുണ്ടാകും.\nദാമ്പത്യ ജീവിതത്തില് സന്തോഷവും സമാധാനവും നിലനില്‍ക്കും. നിങ്ങളുടെ ഇണയില് നിന്ന് പൂര്‍ണ്ണ സ്‌നേഹവും പിന്തുണയും ലഭിക്കും. നിങ്ങളുടെ പ്രിയപ്പെട്ടവര് ഏതെങ്കിലും ജോലിയിലോ ബിസിനസ്സിലോ ആണെങ്കില് അവര്‍ക്ക് വിജയം ലഭിക്കാന് സാധ്യതയുണ്ട്. പ്രണയ ജീവിതത്തില് നിങ്ങള് വളരെ സന്തുഷ്ടരാകും. ഇന്ന് നിങ്ങള്‍ക്ക് അവരില് നിന്ന് വിലയേറിയ ഒരു സമ്മാനം നേടാനാകും. നിങ്ങള്‍ക്ക് ഈ ബന്ധത്തിന് ഒരു ദാമ്പത്യത്തിനും തീരുമാനിക്കാം. കുടുംബത്തില് എന്തെങ്കിലും തര്‍ക്കമോ കലഹമോ ഉണ്ടെങ്കില് സമാധാനപരമായും വിവേകത്തോടെയും പ്രശ്നം പരിഹരിക്കാന് ശ്രമിക്കണം. പണവുമായി ബന്ധപ്പെട്ട കാര്യങ്ങള് മികച്ചതായിരിക്കും. പുതിയ വരുമാന മാര്‍ഗ്ഗവും ലഭിക്കും. കുറഞ്ഞ പരിശ്രമത്തിലൂടെ ഇന്ന് നിങ്ങള്‍ക്ക് കൂടുതല് പണം സമ്പാദിക്കാന് കഴിയും.\nഅനാവശ്യമായ കാര്യങ്ങളില് നിങ്ങളുടെ സമയം പാഴാക്കരുത്. കഠിനാധ്വാനം ചെയ്യുന്നതിന് നിങ്ങളുടെ കരിയറില് ശ്രദ്ധ കേന്ദ്രീകരിക്കണം. ഓഫീസിലെ ജോലിയെക്കുറിച്ച് നിങ്ങള് അശ്രദ്ധനാണെങ്കില് ഫലം ശരിയായിരിക്കില്ല. നിങ്ങളുടെ പങ്കാളിയുമായുള്ള നിങ്ങളുടെ ബന്ധം ഇന്ന് മെച്ചപ്പെടുകയും നിങ്ങളുടെ ദാമ്പത്യ ജീവിതത്തില് വീണ്ടും സ്‌നേഹവും സമാധാനവും ഉണ്ടാവുകയും ചെയ്യും. ഇന്ന് കുട്ടികള്‍ക്ക് പ്രത്യേക ശ്രദ്ധയും സമയവും നല്‍കുക.\nDaily Horoscope For 17th January 2020\nRead your daily horoscope for 17th January 2020 in Malayalam.\nJan 17, 2020 ലെ വാര്‍ത്തകള്


നല്ല കഥ വായിക്കുമ്പോള് അതിന്റെ സംവിധായകനും നടനും കോസ്റ്റ്യൂമറും ക്യാമറാമാനും നമ്മള്‍തന്നെ! | Jayasurya| Vayanadinam 2020| Books\nനല്ല കഥ വായിക്കുമ്പോള് അതിന്റെ സംവിധായകനും നടനും കോസ്റ്റ്യൂമറും ക്യാമറാമാനും നമ്മള്‍തന്നെ!\nJun 19, 2020, 10:35 AM IST\nസംവിധായകന് ഒരുക്കുന്ന കലാരൂപമാണ് സിനിമയെങ്കില് വായനക്കാരന് ഒരുക്കുന്ന സങ്കല്പചിത്രങ്ങളാണ് നല്ല വായന\nവായനയ്ക്കായി ആരും സമയം മാറ്റിവെക്കുകയല്ല ചെയ്യുന്നത്, പകരം തിരക്കിട്ട ജീവിതത്തിന്റെ അല്പഭാഗം നമ്മളില് നിന്നും വായന അടര്‍ത്തിയെടുക്കുകയാണ് ചെയ്യുന്നത്. അത്രമേല് സ്വാധീനമുണ്ട് വായനയ്ക്ക്. അഭിനയത്തിരക്കിനിടയില് തന്നോടൊപ്പം കൂടിയ പുസ്തകങ്ങളെക്കുറിച്ചും എഴുത്തുകാരെക്കുറിച്ചും നടന് ജയസൂര്യ സംസാരിക്കുന്നു.\nഇന്നത്തെപ്പോലെ എണ്ണമറ്റ ടെലിവിഷന്‍ചാനലുകളും മൊബൈല്‍ഫോണും ഇല്ലാത്ത കുട്ടിക്കാലത്ത് അമര്‍ചിത്രകഥകളിലൂടെയായിരുന്നു വായനയിലേക്കുള്ള എന്റെ തുടക്കം. അതിനൊപ്പം രാമായണം, മഹാഭാരതം പോലുള്ള പുരാണകഥകളും വായിച്ചു. പരസ്പര ബഹുമാനത്തിന്റെയും സത്യത്തിന്റെയും സ്നേഹബന്ധങ്ങളുടെയും ആഴവും പരപ്പും അവിടെനിന്നാണ് ഞാന് തിരിച്ചറിഞ്ഞത്. അത് പിന്നീട് കാലികപ്രസക്തിയുള്ള വിഷയം കൈകാര്യം ചെയ്ത കാര്‍ട്ടൂണ്‍ചിത്രകഥയായ ബോബനും മോളിയുമായിമാറി. അന്ന് ഞങ്ങളുടെ വീടിനടുത്തുള്ള പേട്ട വായനശാലയില്‍നിന്നാണ് പുസ്തകങ്ങള് വായിക്കാനെടുത്തിരുന്നത്.\nകോളേജില് പഠിക്കുമ്പോഴാണ് കഥകള് വായിച്ചുതുടങ്ങിയത്. എന്നെ കഥയുടെ വലിയ ലോകത്തേക്ക് ആകര്‍ഷിച്ച എഴുത്തുകാരനായിരുന്നു പത്മരാജന്. ലളിതവും എന്നാല് ഭാവനാസമ്പന്നവുമായ ആ എഴുത്തില്‍നിന്നാണ് വായനയോടുള്ള ഇഷ്ടം കൂടിയത്. അന്നത്തെ എന്റെ കൂട്ടുകാരുടെ പ്രിയങ്കരരായ പല എഴുത്തുകാരും എനിക്ക് പ്രിയപ്പെട്ടവരായിരുന്നില്ല, അതെന്റെ വായനയുടെയും ഭാവനയുടെയും പ്രശ്നമായിരിക്കും.പിന്നീട്, അറിയുന്ന എഴുത്തുകാരില്‍നിന്ന് അറിയാത്ത എഴുത്തുകാരിലേക്കായിരുന്നു യാത്ര. തുടര്‍ന്നാണ് ബഷീറിന്റെയും തകഴിയുടെയും കൃതികള് സീരിയസായി വായിക്കാന്‍തുടങ്ങിയത്. പത്മരാജന്റെ കഥകള് വായിക്കുമ്പോള് ഒരു സിനിമ മുന്നില് ഓടിക്കൊണ്ടിരിക്കും. മനസ്സില് ചിത്രം നിറയ്ക്കുന്ന എഴുത്തായിരുന്നു അത്. കഥയെഴുത്തില് എന്നെ പിടിച്ചുകുലുക്കിയ എഴുത്തുകാരുണ്ട്. അതില് മാധവിക്കുട്ടി, പി. സുരേന്ദ്രന്, സുഭാഷ് ചന്ദ്രന്, ബാലചന്ദ്രന് ചുള്ളിക്കാട്, കെ.ആര്. മീര, ബെന്യാമിന് എന്നിവരാണ് പ്രിയങ്കരര്... ഇതില് ഭൂരിപക്ഷം എഴുത്തുകാരും എന്റെ കൂട്ടുകാരാണ്.\nഅഭിനയിക്കാന് മോഹിച്ച കഥാപാത്രം\nഞാന് ഒറ്റയിരിപ്പിന് വായിച്ചുതീര്‍ത്ത ഒരേയൊരു പുസ്തകം ബെന്യാമിന്റെ ആടുജീവിതമായിരുന്നു.ആ പുസ്തകം വായിക്കാന് രണ്ടുദിവസം തുടര്‍ച്ചയായി ഞാന് ഇരുന്നു. പിന്നീട് കുറേക്കാലം നോവലിലെ പ്രവാസിയായ നജീബിന്റെ ലോകത്തായിരുന്നു ഞാന്. നോവല് വായിച്ച നാള്‍മുതല് ആ കഥാപാത്രത്തെ സിനിമയില് അവതരിപ്പിക്കാന് ഏറെ കൊതിച്ചിരുന്നു. ആ നോവല് പ്രമേയമാക്കി മറ്റൊരു സിനിമ വരാന്‍പോകുന്ന സാഹചര്യത്തില് അങ്ങനെ പറയുന്നതുപോലും ശരിയല്ല. എന്നാലും മോഹിക്കാമല്ലോ. കലാകാരനെന്നനിലയില് പുസ്തകങ്ങള് എന്നും എനിക്ക് വഴികാട്ടിയായിട്ടുണ്ട്. ജീവിതത്തിലെ പ്രതിസന്ധിഘട്ടത്തില് അത് ചിലപ്പോള് നല്ല ചങ്ങാതിയോ ഗുരുവുവോ ആയിമാറും. ജീവിതത്തിന്റെ ഓരോകാലത്തും ഓരോതരത്തിലുള്ള വായനയായിരുന്നു. രോഹിത് ശര്‍മ, സ്‌പെന്‍സര് ജോണ്‍സണ്, പൗലോ കൊയ്ലോ എന്നിവരുടെ മോട്ടിവേഷന് പുസ്തകങ്ങള് എന്റെ സിനിമായാത്രയില് മരുന്നുകളായിട്ടുണ്ട്. അവയെനിക്ക് വിലമതിക്കാനാവാത്ത സാന്ത്വനവും പ്രതീക്ഷകളും സ്വപ്നങ്ങളും സമ്മാനിച്ചിട്ടുണ്ട്. പൗലോ കൊയ്‌ലോയുടെ 'ആല്‍ക്കെമിസ്റ്റ്', സ്‌പെന്‍സര് ജോണ്‍സന്റെ 'ഹു മൂവ്ഡ് മൈ ചീസ്' എന്നിവ പലതവണ വായിച്ച പുസ്തകങ്ങളാണ്. ഓരോ വായനയിലും ഓരോ അനുഭൂതികളാണവ സമ്മാനിച്ചത്.\nനാല് കഥാപാത്രങ്ങള് ലക്ഷ്യം തേടുന്ന യാത്രയുടെ കഥ പറയുന്നു ആ പുസ്തകത്തില്. നമുക്കുചുറ്റുമുള്ള ഓരോരുത്തരുടെയും പ്രതിനിധികളെ അവിടെ കാണാം. അവരുടെ ചിന്തകളും വികാരങ്ങളും വായിച്ചെടുക്കാം. ലക്ഷ്യം ജോലിയോ പ്രണയമോ ഭക്ഷണമോ എന്തുമാകട്ടെ എവിടെയും ചേര്‍ത്തുവെക്കാന്‍പറ്റുന്ന പ്രമേയതലമുള്ള എല്ലാവരും വായിക്കേണ്ട പുസ്തകമാണത്.\nസ്പിരിച്വല് പുസ്തകങ്ങളായ ശ്രീ എമ്മിന്റെ 'ഹിമാലയന് മാസ്റ്റര്', തിച് നാത് ഹാനിന്റെ 'സൈലന്റ്‌സ്', 'ദ മിറക്കിള് ഓഫ് മൈന്‍ഡ്ഫുള്‍നെസ്' തുടങ്ങിയവ അടുത്തിടെ വായിച്ച പുസ്തകങ്ങളാണ്. ആത്യന്തികമായി ഇതൊക്കെ നവീകരിക്കുന്നത് നമ്മുടെ ജീവിതമാണ്. എനിക്ക് സമ്മാനമായി കിട്ടിയതും ഞാന് സമ്മാനമായി കൊടുക്കുന്നതും ഇത്തരം പുസ്തകങ്ങള്‍തന്നെയാണ്. മകന് വായിച്ചുതുടങ്ങിയപ്പോള് ഞാന് അവന് സമ്മാനിച്ചത് 'ഹു മൂവ്ഡ് മൈ ചീസ്' ആയിരുന്നു. ഷൂട്ടിങ് തിരക്കിനിടയില് വായിച്ചുപകുതിയാക്കിയ കുറെ പുസ്തകങ്ങളുണ്ട്. അതില് ചിലത് ടി.ഡി. രാമകൃഷ്ണന്റെ 'ആണ്ടാള് ദേവനായകി', 'ഫ്രാന്‍സിസ് ഇട്ടിക്കോര', പ്രജേഷ് സെന്നിന്റെ 'ഓര്‍മകളുടെ ഭ്രമണപഥം', ചേതന് ഭഗതിന്റെ 'റെവല്യൂഷന് ട്വന്റി 20' എന്നിവയാണ്. ഒരു നല്ല കഥ വായിക്കുമ്പോള് അതിന്റെ സംവിധായകനും നടനും കോസ്റ്റ്യൂമറും ക്യാമറാമാനും നമ്മള്‍തന്നെയിരിക്കും. നമുക്കതിനെ എങ്ങനെയും എവിടെയും സങ്കല്പിക്കാം. സംവിധായകന് ഒരുക്കുന്ന കലാരൂപമാണ് സിനിമയെങ്കില് വായനക്കാരന് ഒരുക്കുന്ന സങ്കല്പചിത്രങ്ങളാണ് നല്ല വായന.\nContent Highlights: Actor Jayasurya shares his Reading Experience


സംസ്ഥാനത്ത് കൊറോണ കേസുകൾ വീണ്ടും ഉയരുന്നു; ആങ്കപ്പെടേണ്ട സാഹചര്യമില്ലെന്ന് ആരോഗ്യ വകുപ്പ് - News Kerala Daily | Read Today's Live News on Sports, Business, Blogs and Opinions around the world from News Kerala Daily\nസംസ്ഥാനത്ത് കൊറോണ കേസുകൾ വീണ്ടും ഉയരുന്നു; ആങ്കപ്പെടേണ്ട സാഹചര്യമില്ലെന്ന് ആരോഗ്യ വകുപ്പ്\nBy ന്യൂസ് കേരള ഡെയിലി June 4, 2022, 8:06 p.m. Trivandrum 0\nതിരുവനന്തപുരം : സംസ്ഥാനത്ത് കൊറോണ കേസുകൾ വീണ്ടും ഉയരുന്നു. കഴിഞ്ഞ ഏതാനും ദിവസങ്ങളായി ആയിരത്തിന് മുകളിലാണ് കൊറോണ കേസുകൾ സ്ഥിരീകരിക്കുന്നത്. ഇന്ന് 11.39 ശതമാനമാണ് ടിപിആർ. ഏറ്റവും കൂടുതൽ പ്രതിദിന രോഗികളുള്ളത് എറണാകുളത്താണ് (481). തിരുവനന്തപുരത്ത് 220 കേസുകളും റിപ്പോർട്ട് ചെയ്തു.\nഇന്ന് 1,544 പേർക്ക് കൊറോണ സ്ഥിരീകരിച്ചു. പ്രതിദിന പോസിറ്റിവിറ്റി 10 ശതമാനവും കടന്നു. നാല് ദിനസത്തിനിടെ 43 കൊറോണ മരണങ്ങളാണ് റിപ്പോർട്ട് ചെയ്തത്.\nഎല്ലാ കേസുകളും ഒമിക്രോൺ വകഭേദമാണെന്നും ആങ്കപ്പെടേണ്ടതില്ലെന്നുമാണ് ആരോഗ്യ വകുപ്പിന്റെ വിലയിരുത്തൽ. അതേസമയം കൊറോണ കേസുകൾ ഉയരുന്ന സാഹചര്യത്തിൽ പ്രതിരോധ നടപടികൾ ശക്തമാക്കണമെന്ന് ആവശ്യപ്പെട്ട് കേരളമുൾപ്പെടെയുള്ള അഞ്ച് സംസ്ഥാനങ്ങൾക്ക് കേന്ദ്രം കത്തയച്ചിരുന്നു.\nവടക്കേക്കാട് ഗ്രാമപഞ്ചായത്ത് മാതൃക; മറ്റു ഗ്രാമപഞ്ചായത്തുകളിലും പുനര്‍ജ്ജനി പദ്ധതി ആവിഷ്കരിക്കണം- ടി.എന്. പ്രതാപന് എംപി\nറെയിൽവേ അംഗീകരിച്ച നിലമ്പൂർ-നഞ്ചൻകോട് ലിങ്ക് പാത പദ്ധതി കേരള സർക്കാർ നടപ്പാക്കണം; ധർണ്ണ നടത്തി


കര്‍ഷകര്‍ക്ക് പ്രതിവര്‍ഷം 6000 രൂപ; ആദ്യ മന്ത്രിസഭാ യോഗത്തിൽ നിർണായക തീരുമാനങ്ങൾ\nമന്ത്രിസഭാ യോഗത്തിന് മുന്‍പ് തന്നെ വിമുക്ത ഭടന്മാരുടെ മക്കള്‍ക്കുള്ള വിദ്യാഭ്യാസ സ്കോളര്‍ഷിപ്പിന്റെ തുക വര്‍ധിപ്പിച്ചുകൊണ്ടുള്ള ഫയലില് പ്രധാനമന്ത്രി ഒപ്പിട്ടു.\n31 May, 2019 at 04:40 PM\nകര്‍ഷക സൌഹൃദ പ്രഖ്യാപനങ്ങളുമായി രണ്ടാം മോദി സര്‍ക്കാരിന്റെ ആദ്യ മന്ത്രിസഭാ യോഗം. കര്‍ഷകര്‍ക്കുള്ള സാമ്പത്തിക സഹായ പദ്ധതി വിപുലീകരിക്കാന് ആദ്യ മന്ത്രിസഭായോഗത്തില് തീരുമാനമായി. കര്‍ഷകര്‍ക്കുള്ള പെന്‍ഷന് പദ്ധതിക്കും പ്രധാനമന്ത്രിയുടെ അധ്യക്ഷതയില് ചേര്‍ന്ന കേന്ദ്ര മന്ത്രിസഭ അംഗീകാരം നല്‍കി.\nപ്രതിവര്‍ഷം 6000 രൂപ വീതം നല്‍കുന്ന പ്രധാനമന്ത്രി കിസാന് സമ്മാന് യോജന ഭൂവിസ്തൃതി പരിഗണിക്കാതെ എല്ലാ കര്‍ഷകര്‍ക്കും ലഭ്യമാക്കാനാണ് ആദ്യ മന്ത്രിസഭായോഗത്തിന്റെ തീരുമാനം. നേരത്തെ2ഹെക്ടര് വരെ കൃഷി ഭൂമിയുള്ളവര്‍ക്കായിരുന്നു പദ്ധതി ലഭിച്ചിരുന്നത്. പദ്ധതി വിപുലീകരിക്കുന്നതോടെ2കോടി കര്‍ഷകര് കൂടി പദ്ധതിക്ക് കീഴില് വരും. ആകെ 14.5 കോടി കര്‍ഷകരാണ് ഇതോടെ പദ്ധതിയുടെ ഗുണഭോക്താക്കളാവുക.\n60 വയസ്സ് തികഞ്ഞ ചെറുകിട, ഇടത്തരം കര്‍ഷകര്‍ക്ക് 3000 രൂപ പെന്‍ഷന് ലഭ്യമാക്കുന്ന പദ്ധതിയാണ് മറ്റൊരു സുപ്രധാന തീരുമാനം. അഞ്ചു കോടി കര്‍ഷകര് മൂന്ന് വര്‍ഷത്തിനകം പങ്കാളിത്ത പെന്‍ഷന് പദ്ധതിയുടെ ഭാഗമാക്കും. ചെറുകിട വ്യാപാരികള്‍ക്കും ഇതേ മാതൃകയില് പെന്‍ഷന് നല്‍കും. കന്നുകാലികളിലെ കുളമ്പ് രോഗം നിയന്ത്രിക്കാന് സമഗ്ര പദ്ധതിയും സര്‍ക്കാര് ആവിഷ്കരിക്കും. ഇതിനായി 13343 കോടി രൂപ നീക്കിവെക്കും.\nമന്ത്രിസഭാ യോഗത്തിന് മുന്‍പ് തന്നെ വിമുക്ത ഭടന്മാരുടെ മക്കള്‍ക്കുള്ള വിദ്യാഭ്യാസ സ്കോളര്‍ഷിപ്പിന്റെ തുക വര്‍ധിപ്പിച്ചുകൊണ്ടുള്ള ഫയലില് പ്രധാനമന്ത്രി ഒപ്പിട്ടു. ആണ്‍കുട്ടികള്‍ക്ക് പ്രതിമാസം 2500 രൂപയായും പെണ്‍കുട്ടികള്‍ക്ക് 3000 രൂപയായുമാണ് വര്‍ധിപ്പിച്ചത്. നക്സല്-തീവ്രവാദ ആക്രമണങ്ങളില് കൊല്ലപ്പെട്ട പൊലീസുകാരുടെ മക്കളും പദ്ധതിക്ക് അര്‍ഹരാകും. പാര്‍ലമെന്റ് സമ്മേളനം ജൂണ് 17 മുതല് ജൂലൈ 26 വരെ വിളിച്ചുചേര്‍ക്കാന് മന്ത്രിസഭ രാഷ്ട്രപതിയോട് ശിപാര്‍ശ ചെയ്തു.


എട്ടാംതരം, ജെ.എച്ച്.എസ്.എസ്, വാഴക്കുളം\n"തീരാൻ പോണൂ, തീരാൻ പോണൂ വാങ്ങാനുള്ളവർ വേഗം വരൂ". ഉച്ചസൂര്യന്റെ\nകഠിനചൂടിലും രാമുവിന്റെ തേങ്ങ വാങ്ങുവാൻ ധാരാളമാളുകൾ ഉണ്ടായിരുന്നു.\nനല്ല തേങ്ങകളായിരുന്നു രാമുവിന്റേത്. തന്റെ തേങ്ങ എല്ലാവരും\nവാങ്ങുന്നത് കണ്ട് രാമുവിന് വളരെ സന്തോഷമായി. ഉച്ചകഴിഞ്ഞപ്പോൾ അവന്റെ\nതേങ്ങകളെല്ലാം വിറ്റ് തീർന്നു. രാമു വേഗം ചന്തയിൽ നിന്ന് വീട്ടിലേക്ക്\nതിരിച്ചു. വീട്ടിൽ രാമുവിനെ കാത്ത് അവന്റെ ഭാര്യയും മക്കളും\nനോക്കിയിരിക്കുന്നുണ്ടായിരുന്നു. നന്നായി അദ്ധ്വാനിക്കുന്നവനാണ് രാമു.\nഅവന് രണ്ട് മക്കളും ഭാര്യയുമുണ്ട്. ദരിദ്ര കുടുംബമാണ് രാമുവിന്റേത്\n്. തെങ്ങ്കൃഷി നടത്തിയാണ് അവർ ജീവിക്കുന്നത്. രാമു എല്ലാദിവസവും\nചന്തയിൽ പോയി തേങ്ങ വിൽക്കും.\nപിറ്റേ ദിവസം രാവിലെ രാമു തേങ്ങ വിൽക്കാൻ ചന്തയിലേക്ക് പോകുവാൻ\nതയ്യാറായി. ഭാര്യയോടും മക്കളോടും യാത്ര പറഞ്ഞ് രാമു തേങ്ങകുട്ട\nയുമെടുത്ത് ചന്തയിലേക്ക് നടന്നു. ചന്തയിലേക്ക് പോകുന്നത് ഒരു\nകാട്ടിലൂടെയാണ്. രാമു നടന്ന് കാട്ടിലെത്തിയതും പെട്ടെന്ന് അവന്റെ\nമുന്നിലേക്ക് കാട്ടുകള്ളൻ പരമു എടുത്ത് ചാടി. രാമു പേടിച്ചു പോയി. പരമു\nരാമുവിനോട് ചോദിച്ചു "കുട്ടയിൽ എന്താണ്?" "തേങ്ങയാണ്" എന്ന് രാമു\nമറുപടി പറഞ്ഞു. "എന്താണ് തേങ്ങ?" പരമു രാമുവിനോട് ചോദിച്ചു. തേങ്ങ\nകണ്ടിട്ടില്ലാത്ത പരമുവിനെ ഓടിക്കാൻ രാമുവിന് ഒരു ബുദ്ധി തോന്നി. രാമു\nപറഞ്ഞു "തേങ്ങയെന്നാൽ ഒരു കുട്ടി ഭൂതമാണ്. അവൻ കരഞ്ഞാൽ എന്നെ ഒഴികെ\nബാക്കി എല്ലാവരേയും പിടിച്ച് വിഴുങ്ങും." ഇതും പറഞ്ഞ് രാമു വേഗം ഒരു\nതേങ്ങയെടുത്ത് തുളച്ച് വെള്ളം ചാടിച്ചിട്ട് പറഞ്ഞു. "അയ്യോ തേങ്ങ\nകരയുന്നേ", തേങ്ങ കരയുന്നു എന്നു കേട്ടപ്പോൾ പരമു പേടിച്ചുപോയി. അവൻ\nജീവനും കൊണ്ടോടി പരമുവിനെ ഓടിച്ച കഥയും അയവിറക്കി രാമു തന്റെ കുട്ടയും\nഎടുത്ത് ചന്തയിലേക്ക് നടന്നു.\nLabels: plyy george


thechikottukavu ramachandran തെച്ചിക്കോട്ടുകാവ് രാമചന്ദ്രൻ ചരിത്രം മണിയേട്ടനും | Gajaveeran\nഎസ്.കുമാര്: ഇന്നിപ്പോള് ഇന്ത്യയിലെ തന്നെ ഏറ്റവും തലയെടുപ്പുള്ള ആനയുടെ പാപ്പാന് എന്നതും അതു നല്‍കിയ പ്രശസ്തിയേയും എങ്ങിനെ നോക്കിക്കാണുന്നു?\nമണിയേട്ടന്: ആന വലുതോ ചെറുതോ എന്നതല്ല നമ്മള് ചെയ്യുന്ന ജോലിയോട് കൂറുണ്ടായിരിക്കുക, കൊണ്ടുനടക്കുന്ന ആനയെ ജനങ്ങള് അംഗീകരിക്കുക എന്നതാണ് പ്രധാനം. രാമചന്ദ്രന് എനിക്ക് മകനെ പോലെയാണ്, നല്ലൊരു ആത്മബന്ധം ഞാനും അവനും തമ്മിലുണ്ട്. പ്രശസ്തി എനിക്കല്ലോ രാമചന്ദ്രനല്ലേ? ഇന്ന് എനിക്കു ഈ തൊഴിലില് എന്തെകിലും പേരും പ്രശസ്തിയും ഉണ്ടെങ്കില് തീര്‍ച്ചയായും അത് അവനിലൂടെ ലഭിച്ചിട്ടുള്ളതാണ്. കേരളത്തിന്റെ ഏതു മുക്കിലും മൂലയിലും ചെന്നാലും രാമചന്ദ്രനെ ആളുകള് ആവേശത്തോടെയാണ് വരവേല്‍ക്കുന്നത്. ഗജരാജപട്ടങ്ങളും സ്വീകരണങ്ങളും അവനായി അവര് ഒരുക്കുന്നു. അവനുണ്ടാകുന്ന ഓരോ മുന്നേറ്റവും എനിക്ക് വലിയ സന്തോഷം നല്‍കുന്നു.\nഎസ്.കുമാര്: രാമചന്ദ്രനെ ഇടയ്ക്ക് വിലക്കുന്നതിനെ പറ്റി?\nമണിയേട്ടന്: അതിപ്പോള് എന്താ പറയുക. വളരെ വിഷമം ഉള്ള ഒരു കാര്യമാണത്. ഇടയ്ക്കിടെ ചില സാങ്കേതികത്വങ്ങള് പറഞ്ഞ് അവനെ കെട്ടിപ്പിക്കും. കഴിഞ്ഞ സീസണില് കുറേ പൂരങ്ങള് നഷ്ടമായി. പേരുള്ളതു കൊണ്ട് അവനെ നോട്ടമിടുന്നു എന്നാണ് എനിക്ക് തോന്നിയിട്ടുള്ളത്. ഒരു പാട് അനുസരണക്കേട് കാണിക്കുന്നതും ആരോഗ്യപ്രശ്നങ്ങള് ഉള്ളതുമായ ആനകള് യഥേഷ്ടം ഇന്ന് പൂരപ്പറമ്പുകളില് വരുന്നുണ്ടല്ലോ?\nഎസ്.കുമാര്: എങ്ങിനെയാണ് മണിയേട്ടന് ഈ രംഗത്തേക്ക് കടന്നുവരുന്നത്? ആരാണ് ഗുരു?\nമണിയേട്ടന്: എനിക്ക് പതിമൂന്ന് വയസ്സുള്ളപ്പോള് സ്കൂള് പഠന കാലത്താണ് ഞാന് ആനപ്പണിയിലേക്ക് തിരിയുന്നത്. ആനയോടുള്ള കമ്പം തന്നെയാണ് അതിനു കാരണം. സഹായിയായിട്ടാണ് ആദ്യം കൂടിയത്. വീട്ടുകാര്‍ക്ക് വലിയ താല്‍പര്യം ഉണ്ടായിരുന്നില്ല. പല തരത്തിലും അവര് നിരുത്സാഹപ്പെടുത്തി. എന്നാല് എനിക്ക് ആനക്കമ്പം ഒഴിവാക്കുവാന് സാധിക്കുമായിരുന്നില്ല. ഓണക്കൂര് കുഞ്ചു ആശാന്, ഓണക്കൂര് പൊന്നന് തുടങ്ങിയവര് ആണ് ഗുരുക്കന്മാര്. അക്കാലത്തെ പ്രഗല്‍ഭരായിരുന്നു അവര്. അവര് പകര്‍ന്നു നല്‍കിയ പാഠങ്ങളും പിന്നീട് സ്വയം ആര്‍ജ്ജിച്ച അറിവുമാണ് എന്റെ വിജയത്തിനു പിന്നില്. ഒരിക്കലും സ്കൂളില് പോയി പഠിക്കാവുന്നതല്ല ആനപ്പണി. അത് ആനയ്ക്കൊപ്പമുള്ള സഹവാസത്തിലൂടെ തന്നെ വേണം പഠിക്കുവാന്.\nഎസ്.കുമാര്: മണിയേട്ടന് സ്വന്തം കുടുംബത്തില് നിന്നും ആരെയെങ്കിലും ഈ രംഗത്തേക്ക് കോണ്ടുവന്നിട്ടുണ്ടോ?\nമണിയേട്ടന്: എന്റെ പെങ്ങളുടെ മകന് മഹേഷിനെ ഞാനാണ് ഈ രംഗത്തേക്ക് കൊണ്ടുവരുന്നത്. അടുത്ത കാലം വരെ അവന് രാമചന്ദ്രന്റെ പാപ്പാനായിരുന്നു. ഇപ്പോള് കര്‍ണ്ണന്റെ പാപ്പാനായി നില്‍ക്കുന്നു.\nഎസ്.കുമാര്: തെച്ചിക്കോട്ടുകാവ് രാമചന്ദ്രനു മുമ്പ് ഏതു ആനയിലായിരുന്നു ഏറ്റവും കൂടുതല് നിന്നിട്ടുള്ളത്? രാമചന്ദന്റെയൊപ്പം എത്രകാലമായി?\nമണിയേട്ടന്: പതിനൊന്നു വര്‍ഷം തിരുവാണിക്കാവ് രാജഗോപാലിനൊപ്പം ഉണ്ടായിരുന്നു. അവന് പേരുകേട്ടതും മിടുക്കനുമായ ആനയാണ്. രാമചന്ദ്രനൊപ്പം ഇപ്പൊള് 16 വര്‍ഷമായി. എനിക്ക് മുമ്പ് കടുവാവേലായുധേട്ടന് എന്നറിയപ്പെടുന്ന സീനിയര് പാപ്പാന് ആയിരുന്നു അവനെ കൊണ്ടു നടന്നിരുന്നത്. ഞാന് തെച്ചിക്കോട്ടു കാവില് ചെല്ലുമ്പോള് വേലായുധേട്ടന് കെട്ടി നിര്‍ത്തിയിരിക്കുകയായിരുന്നു അവനെ.അങ്ങനെ അവനെ കയ്യെല്‍ക്കുകയായിരുന്നു.\nഎസ്.കുമാര്: മംഗലശ്ശേരി നീലകണ്ഠനെ പോലെ ദേവാസുര ഭാവങ്ങളുടെ മൂര്‍ത്തിയായ ഒരാന. ഒരുകാലത്ത് കൂട്ടാനക്കുത്തിന്റേയും പൂരം കലക്കിയെന്നും കുപ്രസിദ്ധന്. ഉത്സവപ്പറമ്പുകളില് നിന്നും കല്ലെറിഞ്ഞും കൂക്കിവിളിച്ചും കെട്ടും തറിയിലേക്ക് ഒഴിവാക്കപ്പെട്ടവന്. എന്നാല് അതേ ആനയെ മത്സരപ്പൂരങ്ങളിലെ ഏറ്റവും വിലപിടിപ്പുള്ള താരമാക്കി, ജനഹൃദയങ്ങളിലെ പ്രിയപ്പെട്ടവനാക്കി മാറ്റിയതിനെ പറ്റി?\nമണിയേട്ടന്: ദൈവാനുഗ്രഹം തന്നെ പ്രധാനം, പിന്നെ കാലാകാലങ്ങളില് ദേവസ്വം ഭരണ സമിതിയുടേയും എന്റെയും സഹപ്രവര്‍ത്തകരുടേയും പരിശ്രമവും അവന്റെ ഭാഗ്യവുമാണ്. ഇതു കൂടാതെ അവന്റെ ആരാധകരും അഭ്യുതയ കാംഷികളും നല്‍കുന്ന ശക്തമായ പിന്തുണയും ഒരു പ്രധാന കാരണമാണ്. ദൌര്‍ഭാഗ്യകരമായ ചില സംഭവങ്ങള് ഉണ്ടായി എന്നത് നേരു തന്നെ എന്നാല് അനാരോഗ്യകരമായ ചില പ്രവണതകളുടെ ഭാഗമായി കുറെയൊക്കെ ആളുകള് പറഞ്ഞുണ്ടാക്കിയ കുപ്രസിദ്ധിയാണ് അവനുമേല് ചാര്‍ത്തപ്പെട്ട ദോഷങ്ങളില് അധികവും.\nഎസ്.കുമാര്: ആരാധകരെ കുറിച്ച്?\nമണിയേട്ടന്: എവിടെ ചെന്നാലും അവനെ സ്വീകരിക്കുവാന് ആരാധകരുടെ തിക്കും തിരക്കുമാണ്. ഉത്സവ സീസണ് ആയാല് നാടു നീളെ അവന്റെ വലിയ ഫ്ലക്സുകള്. ഏതു ഉത്സവപ്പറമ്പില് ചെന്നാലും അവന് ഒരു പ്രത്യേക പരിഗണന ലഭിക്കുന്നുണ്ട്. ഏറ്റവും നന്നായി ചമയമണിയിച്ച് എഴുന്നള്ളത്തിനു ആനയിക്കുന്നതും ഇവനെ തന്നെ. മത്സരപൂരങ്ങളില് തെച്ചിക്കോട്ടുകാവ് രാമചന്ദ്രന് ഉണ്ടെങ്കില് തലയെടുപ്പില് അവനു മേലെ നില്‍ക്കാന് മറ്റാനകളില്ല അതിനാല് തന്നെ കൂടുതല് ആരാധകരും ഇവനു തന്നെയാണ്.\nഎസ്.കുമാര്: എന്തൊക്കെയാണ് തെച്ചിക്കോട്ടുകാവ് രാമചന്ദ്രന് എന്ന ആനയുടെ പ്രത്യേകതകള്?\nമണിയേട്ടന്: ഇന്നിപ്പോള് ഇന്ത്യയിലെ തന്നെ ഏറ്റവും ഉയരവും തലയെടുപ്പും ഉള്ള ആനകളില് മുന്നില് നില്‍ക്കുന്നവന് ആണ് രാമചന്ദ്രന്. മൊത്തത്തില് ഉള്ള ചന്തത്തിനൊപ്പം എടുത്തു പിടിച്ചു നില്‍ക്കുന്ന തലക്കുന്നിയും, വിരിഞ്ഞ മസ്തകവും ഒപ്പം നല്ല കരുത്തും. മറ്റാനകളില് നിന്നും വ്യത്യസ്ഥമായി സ്വന്താമായി ഒരു “ക്യാരക്ടര്” അവനുണ്ട്. എന്ന് വച്ചാല് ഏതു സദസ്സിലും അവന്റെ ഒരു പ്രൌഡി നില നിര്‍ത്താന് അറിയാം. ഉത്സവത്തിനായാലും തലപൊക്ക മത്സരങ്ങള്‍ക്കായാലും വേദിയില് കയറിയാല് ശരിക്ക് പെര്‍ഫോം ചെയ്യാന് അവനറിയാം. അതിന്റെ തെളിവാണ് അവന് ലഭിച്ച പട്ടങ്ങളും പ്രശസ്തിയും.\nഎസ്.കുമാര്: രാമചന്ദ്രനെ പോലെ കരുത്തും വലിപ്പവുമുള്ള ഒരാനയെ കൊണ്ടു നടക്കുവാന് പേടിയില്ലേ?\nമണിയേട്ടന്: മനുഷ്യനെ പോലെ ആനയ്ക്ക് ബുദ്ധിയും, ചിന്തയും, ഓര്‍മ്മയുമൊക്കെയുണ്ട്. അവനെ ഉപദ്രവിക്കുന്നവനെയും സ്നേഹിക്കുന്നവനേയും തിരിച്ചറിയുവാനും കഴിയും. രാമനെ കൊണ്ടു നടക്കുന്നത് തല്ലിപേടിപ്പിച്ചിട്ടല്ല, സ്നേഹചട്ടത്തിലാണ്. അതു കൊണ്ടുതന്നെ പേടിക്കേണ്ടതില്ല. ഞാന് ഒന്ന് വിളിച്ചാല് തുമ്പില് ഒന്ന് തൊട്ട് തലോടിയാല് കൊച്ചു കുട്ടിയെ പോലെയാകും അവന്. വികൃതികാണിക്കുമ്പോള് രണ്ടടിയൊക്കെ കൊടുക്കും, എന്നാല് അവനെ മുറിവേല്പിക്കാറില്ല.\nഎസ്.കുമാര്: എങ്ങിനെയാണ് രാമചന്ദ്രന്റെ നീരുകാലം?\nമണിയേട്ടന്: ഉത്സവങ്ങള് കഴിയുന്ന സമയത്താണ് അവനു നീരു തുടങ്ങുക. അഞ്ചുമാസത്തോളം നീണ്ടു നില്‍ക്കും. വര്‍ഷങ്ങളായി അറിയാവുന്നതുകൊണ്ട് നേരത്തെ തന്നെ കെട്ടും. തുടക്കത്തില് ചില ബഹളം ഒക്കെ ഉണ്ടാകും. പാപ്പാന്മാരോട് അകല്‍ച്ച കാണിക്കും എന്നാല് അയല്പക്കത്തുള്ള ചിലരോട് അടുപ്പം വിടാറുമില്ല. പിന്നെ കന്നം വീര്‍ക്കലും നീരൊഴുകളുമൊക്കെയായി അതങ്ങിനെ തുടരും. ജനുവരിയില് അവനെ അഴിക്കാറാകും. എല്ലാതവണയും രാമചന്ദ്രനു നീരുമുറിക്കാതെ (പകുതി നീരില് നില്‍ക്കുമ്പോള് മരുന്നു നല്‍കിയോ അടിച്ചോ ആനയെ അഴിക്കുന്നത്) മുഴുവന് ഒഴുകി പോകുവാന് അനുവദിക്കും. മുറിച്ചഴിക്കുമ്പോള് ചില ആനകള് ഉള്‍ക്കോള് വിടാത്തതിന്റെ പ്രശ്നങ്ങള് ഒക്കെ കാണിക്കും. അത് അപകടമാണ്. ഇത്തരം ചെയ്തികളുടെ ഫലമാണ് പല ആനകളേയും പ്രശ്നകാരികളാക്കുന്നത്.\nഎസ്.കുമാര്: ഇന്നിപ്പോള് ക്രൂരമായ മര്‍ദ്ദനത്തിനിരയാകുന്ന ആനകളുടെ എണ്ണം കൂടിവരികയാണ്. കെട്ടിയഴിക്കല് ചടങ്ങിനായി പാപ്പാന്മാര്‍ക്കൊപ്പം മറ്റു ചില സാമൂഹ്യവിരുദ്ധരും കൂടുന്നു. ആനകളെ ചട്ടത്തിലാക്കുവാന് ക്രൂരമായി മര്‍ദ്ദിക്കേണ്ട ആവശ്യം ഉണ്ടോ?\nമണിയേട്ടന്: തൊഴില് അറിയാവുന്നവരെ സംബന്ധിച്ച് അതിന്റെ ആവശ്യം വരുന്നില്ല. ധൈര്യം മാത്രം പോര ആനയുടെ സ്വഭാവവും മനശ്ശാസ്ത്രവും തിരിച്ചറിയുന്നവര് ആകണം പാപ്പാന്, അതിനോട് പെരുമാറുവാന് ഒരു തഞ്ചവും വേണം. പുതിയ ആനയില് ഒന്നാം പാപ്പാനായി കേറുമ്പോള് ചുരുങ്ങിയത് മൂന്നു മാസം എങ്കിലും ആ ആനയുമായി ഇടപഴകണം. അപ്പോളേക്കും ആനയ്ക്ക് പുതിയ പാപ്പാനേയും പാപ്പാനു ആനയേയും പറ്റി പൊതുവായി ഒരു ധാരണ വരുത്തുവാന് കഴിയും. വെട്ടിയും കുത്തിയും മുറിവേല്പിച്ച് ഏത് ആനയെ കൊണ്ടു നടക്കുന്നതും ശരിയല്ലെന്നാണ് എനിക്ക് തൊന്നുന്നത്. ക്രൂരമായി അടിച്ചാല് ആ സമയത്ത് ഒന്ന് അനുസരിച്ചെന്നിരിക്കും എന്നാല് ഇന്നല്ലെങ്കില് നാളെ ആ ആനയുടെ കയ്യില് നിന്നും തട്ടു കിട്ടും എന്നാണ് അനുഭവങ്ങളില് കണ്ടിട്ടുള്ളത്. കൈ കരുത്തിന്റെ ബലത്തില് ഒരിക്കലും രാമചന്ദ്രനെ പോലെ ഒരാനയെ കോണ്ടു നടക്കുവാന് ആകില്ല. എന്നെ സംബന്ധിച്ച് രാമചന്ദ്രനു സ്നേഹചട്ടമാണെന്ന് പറയാം.\nഎസ്.കുമാര്: സാമ്പത്തികമായി നോക്കിയാലും ജോലിയുടെ സ്വഭാവം വച്ചു നോക്കിയാലും ഒട്ടും ആകര്‍ഷകമല്ല പാപ്പാന് പണി എന്നിട്ടും ഈ രംഗത്തേക്ക് ആളുകള് കടന്നു വരുന്നതിനെ പറ്റി?\nമണിയേട്ടന്: സാമ്പത്തികം നോക്കിയാല് ഇതിലും കൂടുതല് വരുമാനം ഉള്ള ജോലികള് ധാരാളം ഉണ്ട്. ആനക്കമ്പം മൂലമാണ് അധികം ആളുകളും ഈ രംഗത്തേക്ക് കടന്നുവരുന്നത്. ആനപ്പണിയില് കയറിയാല് പിന്നെ അതു വിട്ടു പോകുവാന് ബുദ്ധിമുട്ടാണ്. വിട്ടാലും ആനയുമായി ബന്ധം നിലനിര്‍ത്തും. കടുവാ വേലായുധേട്ടനോക്കെ അവസാന നാളുകളില് പോലും ആനകളുമായി ഇടപഴകിയാണ് ജീവിച്ചത്. ഒരിക്കല് ആനയുമായി ബന്ധം വന്നാല് പിന്നെ ജീവിതാവസാനം വരെ അത് ഒഴിവാക്കുവാന് ആകില്ല.\nഎസ്.കുമാര്: ആന പാപ്പാന്റെ ഉത്തരവാദിത്വത്തെ പറ്റി?\nമണിയേട്ടന്: വലിയ ഒരു ഉത്തരവാദിത്വം ആണ് ആനപാപ്പാന്റേത്. ആനയെ നല്ലനിലക്ക് കൊണ്ടു നടക്കുന്നതിലും നിര്‍ത്തുന്നതിലുമെല്ലാം പാപ്പന്റെ ശ്രദ്ധയും ആത്മാര്‍ത്ഥതയും അത്യന്താപേക്ഷിതമാണ്. ചെറിയ പിഴവുപോലും വലിയ അപകടങ്ങള്‍ക്ക് വഴിവെക്കും. ഒരാനയെ അഴിച്ചു കഴിഞ്ഞാല് ചുരുങ്ങിയത് ഒരു സീസണ് എങ്കിലും അതിന്റെ ഒപ്പം നില്‍ക്കണം. പാതിക്ക് വെച്ച് ഇട്ടെറിഞ്ഞ് പോകരുത്. ആനയുടെ ആരോഗ്യകാര്യത്തില് നല്ലവണ്ണം ശ്രദ്ധിച്ചേ പറ്റൂ. ആനയുടെ ചെറിയ മാറ്റം പോലും തിരിച്ചറിയുവാന് പാപ്പാന് കഴിയണം. ഇപ്പോള് പാപ്പാന്മാരുടെ സംഘടനയുമായി ബന്ധപ്പെട്ട് ചില നിബന്ധനകള് ഒക്കെ ഉണ്ട് ആനയുടെ മേല്‍ന്ന് ഒഴിയുന്നതിനു ഒരുമാസം മുമ്പെങ്കിലും നോട്ടീസ് നല്‍കണം.\nഎസ്.കുമാര്: എപ്പോളാണ് ആനകള് അക്രമകാരികളാകുന്നത്?\nമണിയേട്ടന്: ആനയുടെ സ്വഭാവം പ്രവചിക്കുക അസാധ്യമാണ്. എന്നാല് കുറേ നാളത്തെ പഴക്കം കൊണ്ട് അതിനെ ഏകദേശം ഒക്കെ മനസ്സിലാക്കുവാന് പറ്റും. ഓരോ ആനയ്ക്കും അതിന്റേതായ സ്വഭാവ സവിശേഷതകള് ഉണ്ട്. അവയ്ക്ക് ഇഷ്ടവും അനിഷ്ടവുമുണ്ട്. പേടികൊണ്ട് ആക്രമിക്കുന്ന / കൈവിടുന്ന ആനകള് ഉണ്ട്. ചില ആനകള്‍ക്ക് മുന്നിലൂടെ മറിച്ചു കടക്കുന്നത് ഇഷ്ടമല്ല. സമയത്തിനു ഭക്ഷണവും വെള്ളവും കിട്ടിയില്ലെങ്കില് അക്രമകാരികളാകുന്ന ആനകളുണ്ട്. വെടിക്കെട്ടിന്റെ ശബ്ദം, ബൈക്കിന്റെ ശബ്ദം, ബസ്സിന്റെ ഹോണ് കേട്ടാല്, ഓട്ടോറിക്ഷ കണ്ടാല് വിറളി പിടിക്കുന്ന ആനകള് ഉണ്ട്. വെള്ളത്തില് ഇറക്കിയാല് കയറാന് മടികാണിക്കുന്നവര് അങ്ങിനെ പലതും ഉണ്ട് ഇതൊക്കെ എപ്പോളും ശ്രദ്ധിച്ചു വേണം പെരുമാറുവാന്.\nഎസ്.കുമാര്: മറ്റു പലരും പറയുന്നത് പോലെ തെച്ചിക്കോട്ടുകാവ് രാമചന്ദ്രന് ഒരു പ്രശ്നകാരിയാണോ?\nമണിയേട്ടന്: ഒരിക്കലും അവന് ഒരു അപകടകാരിയായ ആനയല്ലെന്ന് ഇത്രയും വര്‍ഷത്തെ അനുഭവത്തില് നിന്നും പറയുവാനാകും. ഏറ്റവും വലിയ ആനയെന്ന നിലയില് അവനെ പറ്റി പലതരം കുപ്രചരണങ്ങള് ചില കോണുകളില് നിന്നും പ്രചരിപ്പിക്കാറുണ്ട് അതുപോലെ ചിലര് കേസില്‍കുടുക്കുവാന് ശ്രമിക്കാറുണ്ട്. എന്നാല് ദൌഭാഗ്യവശാല് ചില പ്രത്യേക സാഹചര്യങ്ങളില് അവനുമായി ബന്ധപ്പെട്ട് അപകടങ്ങള് ഉണ്ടായിട്ടുണ്ട്. അതു പക്ഷെ മിക്കവാറും അവന്റേതല്ലാത്ത കാരണങ്ങളാലാണ്. പല ആനകള്‍ക്കും ഇത്തരം സംഭവങ്ങള് ഉണ്ടായിട്ടുണ്ട്. ഒരു ഉദാഹരണം പറയാം ഒരാനയ്ക്ക് വായില് എന്തെങ്കിലും ഭക്ഷണം നല്‍കിയെന്നിരിക്കട്ടെ ആനയുടെ വായില് നിന്നും വീണാല് അത് കുനിഞ്ഞെടുത്ത് കൊടുക്കാന് ശ്രമിക്കരുത് ആന ചിലപ്പോള് അടിക്കും അല്ലെങ്കില് കുത്തിയെന്നിരിക്കും. അതുപോലെ അപ്രതീക്ഷിതമായി കാലിന്റെ ഇടയില് പടക്കം പൊട്ടിച്ചാല് മനുഷ്യനായാലും ആനയായാലും പേടിച്ച് ഒഴിഞ്ഞു മാറും. ഇതൊക്കെ അപകടത്തിനു വഴിവെക്കും. ആനയുടെ സ്വഭാവം മാനസികനില ഇതൊക്കെ നോക്കാതെ അതിന്റെയടുത്ത് ഇടപെടുമ്പോളും അപകടങ്ങള് ഉണ്ടാക്കും. ഇതൊക്കെ ആനയുടെ കുഴപ്പമായിട്ടാണ് ആളുകള് പറയുക. ഇത്തരം സന്ദര്‍ഭങ്ങളില് യദാര്‍ഥത്തില് കുറ്റക്കാരന് മനുഷ്യര് തന്നെയല്ലേ?\nഎസ്.കുമാര്: രാമചന്ദ്രന് കൈവിടുമ്പോള് മണിയേട്ടന് അവന്റെ കൊമ്പില് തൂങ്ങും എന്ന് കേട്ടിട്ടുണ്ട് അത് റിസ്കല്ലേ?\nമണിയേട്ടന്: ആന കൈവിട്ടാല് അപകടം ഉണ്ടാക്കാതെ എത്രയും പെട്ടെന്ന് അവനെ തളക്കുക എന്നതാണ് പാപ്പന്റെ ഉത്തരവാദിത്വം. ആ സമയത്ത് സ്വന്തം ജീവനെ കുറിച്ച് ചിന്തിക്കാറില്ല. പൊതുജനത്തിന്റേയും ആനയുടേയും രക്ഷയാണ് നോക്കുക. കേട്ടിട്ടില്ലെ ആനകയറുന്ന പാപ്പാന്റേയും അതിര്‍ത്തികാക്കുന്ന ജവാന്റേയും ജീവന് ഒരു പോലെയാണെന്ന്. എപ്പോള് വേണമെങ്കിലും അപകടം സഭവിക്കാം, ഇതറഞ്ഞു കൊണ്ടു തന്നെയാണ് ഈ തൊഴിലിലെക്ക് ഇറങ്ങുന്നതും.\nഎസ്.കുമാര്: രാമചന്ദ്രനെ ദേവസ്വം എങ്ങിനെയാണ് കൈകാര്യം ചെയ്യുന്നത്?\nമണിയേട്ടന്: തേച്ചിക്കോട്ടുകാവ് ദേവസ്വത്തിന്റേയും ക്ഷേത്രത്തിന്റേയും ഉയര്‍ച്ചയ്ക്കും പ്രശസ്തിക്കും ഒരു പ്രധാന കാരണം രാമന് തന്നെയാണ്. വളരെ നല്ല നിലയില് തന്നെയാണ് അവര് രണ്ട് ആനകളേയും (രാമചന്ദ്രനെ കൂടാതെ ദേവീ ദാസന് എന്നൊരു ആന കൂടെയുണ്ട് ഇവിടെ) നോക്കുന്നത്. വര്‍ഷാ വര്‍ഷം സുഖചികിത്സ നല്‍കുന്നുണ്ട്. എന്തെങ്കിലും ചെറിയ അസുഖം കണ്ടാല് ഉടനെ ഡോക്ടറെ കൊണ്ടുവന്ന ആവശ്യമായ ചികിത്സ നല്‍കും.സീസണ് ആകുമ്പോള് ഇട ദിവസങ്ങളില് വിശ്രമം ലഭിക്കുന്ന രീതിയില് മാത്രമേ ഏക്കം എടുക്കാറുള്ളൂ. അടുത്തടുത്ത ദിവസങ്ങളില് ദൂരയാത്ര വേണ്ട ഏക്കം ഏടുക്കാറില്ല. ആനയെ എഴുന്നള്ളിക്കുന്നിടത്ത് ദേവസ്വത്തിന്റെ ആരെങ്കിലും എത്തും. സമയാസമയങ്ങളില് ഉത്തരവാദിത്വ പെട്ടവര് വിവരങ്ങള് വിളിച്ചന്വേഷിക്കും.\nഎസ്.കുമാര്: ആനകള് ഇടയുന്നതും മറ്റും ടി.വിയില് കാണിക്കുന്നതിനെ പറ്റി?\nമണിയേട്ടന്: ഒട്ടും നല്ലതല്ല ഇത്തരം കാര്യങ്ങളെ പൊലിപ്പിച്ച് കാണിക്കുന്നത് അനാരോഗ്യകരമായ പ്രവണതയാണ്.. ഇത് ആനകളെ പറ്റി ആളുകള്‍ക്ക് ഭയമുണ്ടാക്കാനെ ഉപകരിക്കൂ. മാത്രമല്ല ആനയുടെ ആക്രമണത്തിനു വിധേയനാകുന്നത് ഒരു മനുഷ്യ ജീവിയാണ്,അത് കണ്ടു രസിക്കാന് ഉള്ളതല്ല. അത് അവരുടെ കുടുമ്പാംഗങ്ങള്‍ക്ക് വളരെയധികം വേദനയുണ്ടാക്കുന്ന അനുഭവം ആയിരിക്കും. ആരെങ്കിലും അവനവന്റെ കുടുമ്പാംഗങ്ങള്‍ക്ക് അപകടം സംഭവിക്കുമ്പോള് ഇത്തരത്തില് കണ്ടു രസിക്കുമോ?\nഎസ്.കുമാര്: മണിയേട്ടന് ഉള്‍പ്പെടെ പല പാപ്പാന്മാരും തങ്ങള് കൈകാര്യം ചെയ്യാത്ത മറ്റൊരാന ഇടഞ്ഞ് കൊലവിളിയായി നില്‍ക്കുമ്പോള് എങ്ങിനെയാണ് ധൈര്യസമേതം ചെന്നിടപെടുന്നത്?\nമണിയേട്ടന്: ആദ്യം അവനവന്റെ ആനയെ ബന്ധനസ്ഥനാക്കും. ഇനി നമുക്കൊപ്പം ആനയില്ലെങ്കില് ഒരാന ഇടഞ്ഞോടുന്നതോ പാപ്പാനേയോ മറ്റോ ആക്രമിക്കുന്നതോ ആനപ്പണിയറിയാവുന്നവര് കണ്ടു നില്‍ക്കില്ല.അവര് ആനയെ പിടിക്കുവാന് സഹായിക്കും. നാളെ നമ്മള് കൊണ്ടു നടക്കുന്ന ആന കൈവിട്ടാല് മറ്റൊരാളേ സഹായിക്കുവാന് ഉണ്ടാകൂ.\nഎസ്.കുമാര്: ഇന്ന് ഇടഞ്ഞോടുന്ന ആനകളുടെയും അതുപോലെ അകാലത്തില് ചരിയുന്ന ആനകളുടേയും എണ്ണം വര്‍ദ്ധിച്ചു വരികയാണല്ലോ?\nമണിയേട്ടന്: വിശ്രമവും ഭക്ഷണവും ഇല്ലാതെ പണിയെടുപ്പിക്കുന്നതും, നീരു മുറിച്ചിറക്കുന്നതും ഒക്കെ പ്രശ്നമാണ്. കൂടാതെ നോട്ടക്കുറവും. പണിയറിയാത്തവരും ആത്മാര്‍ഥതയില്ലാത്തവരും ആനയെ കൈകാര്യം ചെയ്യുമ്പോള് അത് ആനക്ക് കേടാണ്. സമയാ സമയത്തിനു ചികിത്സ നല്‍കണം. പ്രശസ്തിക്കായി പണം ഉള്ളവരും , വെറും കച്ചവട മനസ്സുള്ളവരും ആനയെ വാങ്ങിയാല് അത് ആനയ്ക്ക് ഗുണം ചെയ്യില്ല. ആനയെ നോക്കുവാന് മനസ്സും സമയവും ഇല്ലാത്തവര് അതിനെ നോക്കുവാന് മറ്റുള്ളവരെ നിയോഗിക്കുന്നു അവര് തോന്നിയപോലെ പൈസ ചിലവാക്കും പക്ഷെ അത് ആനയ്ക്ക് ഉപകാരപ്പെടില്ല. അതിനെ ഉള്ളവര് ആനയെ വാങ്ങാന് നില്‍ക്കരുത്.\nഎസ്.കുമാര്: അവസാനമായി വീടിനെയും വീട്ടുകാരെയും പറ്റി?\nമണിയേട്ടന്: പാലക്കട് ജില്ലയിലെ കുനിശ്ശേരിയില് ആണ് വീട്. വീട്ടില് അമ്മ,ഭാര്യ, മക്കളായി ഒരു പെണ്‍കുട്ടിയും ആണ്‍കുട്ടിയും. അവര് ഇവിടെ അടുത്ത് ഇംഗ്ലീഷ് മീഡിയത്തില് പഠിക്കുന്നു.\nആനയടി പൂരം 2018 ജനുവരി 18 ന്\nChirakkal Kalidasan ചിറയ്ക്കല് കാളിദാസന്


HomeNewsകരിപ്പൂരിൽ 1.73 കോടിയുടെ സ്വർണം പിടികൂടി\nകരിപ്പൂർ: കോഴിക്കോട് വിമാനത്താവളത്തിൽ കോഴിക്കോട് പ്രിവൻറിവ് കസ്റ്റംസും എയർ കസ്റ്റംസ് ഇൻറലിജൻസും 1.73 കോടിയുടെ സ്വർണം പിടികൂടി. പ്രിവൻറിവ് കസ്റ്റംസ് രണ്ടുപേരിൽ നിന്നായി 2.6 കിലോഗ്രാം സ്വർണമിശ്രിതമാണ് പിടിച്ചത്.[www.malabarflash.com]\nനിലമ്പൂർ സ്വദേശി അബ്ദുൽ ബാസിത് (22), കോഴിക്കോട് ഉണ്ണികുളം സ്വദേശി ഫാസിൻ (22) എന്നിവരിൽനിന്നാണ് 1.25 കോടിയുടെ സ്വർണം കണ്ടെത്തിയത്. ഇരുവരും ദുബൈയിൽ നിന്നുള്ള സ്പൈസ്ജെറ്റ് വിമാനത്തിലാണ് കരിപ്പൂരിലെത്തിയത്.\nബാസിത്ത് 1,475 ഗ്രാം ശരീരത്തിനുള്ളിലും ഫാസിൻ 1,157 ഗ്രാം സ്വർണമിശ്രിതം ധരിച്ചിരുന്ന സോക്സിനുള്ളിലുമാണ് ഒളിപ്പിച്ചത്. സൂപ്രണ്ടുമാരായ കെ.കെ. പ്രവീൺകുമാർ, എം. പ്രകാശ്, ഇൻസ്പെക്ടർമാരായ എം. പ്രതീഷ്, ഇ. മുഹമ്മദ് ഫൈസൽ, ഹെഡ് ഹവിൽദാർമാരായ ഇ.വി. മോഹനൻ, എം. സന്തോഷ് കുമാർ എന്നിവരടങ്ങിയ പ്രിവൻറിവ് സംഘമാണ് സ്വർണം പിടിച്ചത്.\nദുബൈയിൽനിന്നുള്ള ഫ്ലൈ ദുബൈ വിമാനത്തിലെത്തിയ വയനാട് സ്വദേശി അർഷാദ് വെളുത്തേടത്തിൽനിന്നാണ് (22) എയർ കസ്റ്റംസ് സ്വർണം പിടികൂടിയത്. 1,118 ഗ്രാം സ്വർണമിശ്രിതം ശരീരത്തിനുള്ളിൽ ഒളിപ്പിച്ചായിരുന്നു കടത്തിയത്.\nഡെപ്യൂട്ടി കമീഷണർ ടി.എ. കിരൺ, സൂപ്രണ്ടുമാരായ ഗഗൻദീപ് രാജ്, ടി.എൻ. വിജയ, എം. ഉമാദേവി, ഇൻസ്പെക്ടർമാരായ അരവിന്ദ് ഗൂലിയ, ടി.എസ്. അഭിലാഷ്, പരിവേഷ് കുമാർ, ശിവാനി, രോഹിത്, ഹെഡ് ഹവിൽദാർമാരായ പി. മനോഹരൻ, കെ.സി. മാത്യു എന്നിവരടങ്ങിയ സംഘമാണ് സ്വർണം പിടിച്ചത്.


ഗാസ വീണ്ടും കത്തുന്നു; പതിനഞ്ചുകാരന് അടക്കം നാല് പാലസ്തീനി യുവാക്കളെ ഇസ്രായേല് സൈന്യം വെടിവെച്ചു കൊന്നു; 445 പേര്‍ക്ക് പരിക്ക് | Bignewslive Bignewslive | Online News portal, Big News Live covering all news sections like Bollywood,Technology,Autos,World news,All other Breaking News etc..\nഗാസ വീണ്ടും കത്തുന്നു; പതിനഞ്ചുകാരന് അടക്കം നാല് പാലസ്തീനി യുവാക്കളെ ഇസ്രായേല് സൈന്യം വെടിവെച്ചു കൊന്നു; 445 പേര്‍ക്ക് പരിക്ക്\nBy ANT 21-04-2018 598\nഗാസ: വീണ്ടും തര്‍ക്ക പ്രദേശമായ ഗാസയില് ശക്തമായ സംഘര്‍ഷം. ഒരിടവേളയ്ക്കു ശേഷം ഗാസയില് ഇസ്രായേല് സൈന്യത്തിന്റെ കൂട്ടക്കുരുതി. ഗാസ മുനമ്പില് പ്രതിഷേധിക്കുന്നതിനിടെ നാല്് പാലസ്തീന് യുവാക്കളെ ഇസ്രായേല് സൈന്യം വെടിവെച്ചു കൊന്നു. കിഴക്കന് ജബലിയയിലാണ് സംഭവം.\nഅഹ്മദ് അബൂ ആഖില് (25), അഹ്മദ് റഷാദ് അല് അതംനേഹ് (24), എന്നിവര്‍ക്കൊപ്പം ഒരു പതിനഞ്ചുകാരനുള്‍പ്പടെ നാലു പേരാണ് കൊല്ലപ്പെട്ടത്. തലയ്ക്കു വെടിയേറ്റാണ് ഇവര് മരിച്ചതെന്ന് പാലസ്തീന് ആരോഗ്യ മന്ത്രാലയം അറിയിച്ചു.\nപ്രതിഷേധത്തിലാകെ 445 പേര്‍ക്ക് പരിക്കേറ്റതായാണ് വിവരം. ഇതില് 96 പേര്‍ക്ക് പരിക്കേറ്റത് ഇസ്രായേലിന്റെ വെടിവെയ്പ്പിലാണ്.\nപശുക്കളെ സ്വന്തം വീട്ടില് വളര്‍ത്തിയാല് മതി! ഗോസംരക്ഷണത്തിന്റെ പേരില് ന്യൂനപക്ഷങ്ങളെ കൊന്നൊടുക്കുന്നത്…\nസ്വര്‍ണ ഖനിയില് നിന്ന് കണ്ടെത്തിയത് 50,000 വര്‍ഷം മുമ്പ് ഉണ്ടായിരുന്ന2മമ്മികള്..!ഞെട്ടല് മാറാതെ…\nഈ രക്ത ഗ്രൂപ്പുകാര് ഒഴിവാക്കണം 'മദ്യവും, കാപ്പിയും'


Mohanlal, Shikaar, Padhmakumar, Ananya, മോഹന്‍ലാല്, ശിക്കാര്, പത്മകുമാര് - Malayalam Filmibeat\n23 min ago അബ്രാം ഖുറേഷി എന്നെത്തും? മോഹന്‍ലാലിന്‍റെ ആശംസയ്ക്ക് മറുപടി പൃഥ്വിരാജിനോട് ആരാധകര്!\n26 min ago മുഖക്കുരു ഉണ്ടാക്കുന്ന പൊല്ലാപ്പ്! ബാഹ്യസൗന്ദര്യത്തെ കുറിച്ച് മനസ് തുറന്ന് നടി കനിഹ\n1 hr ago മെഗാസ്റ്റാറിന്റെ തമിഴ് മധുരരാജ തിയ്യേറ്ററുകളിലേക്ക്! ചിത്രം കാണാന് ആരാധകരെ ക്ഷണിച്ച് സണ്ണി ലിയോണ്\n| Published: Tuesday, November 24, 2009, 16:20 [IST]\n"ഗോദാവരിയില് നിന്ന് ഒരു താക്കീത്. ആരെയും ചാമ്പലക്കാന് കെല്‍പ്പുള്ള ആ തീക്കാറ്റ്്, മലകളും പുഴകളും കടന്ന് സമതലങ്ങള് താണ്ടി ഒടുവില് ചിറ്റാഴം ഗ്രാമത്തിലെത്തുന്നു. അതോടെ ഇരയും വേട്ടക്കാരനും നേര്‍ക്കുനേര്" -ശിക്കാര് ഇവിടെ തുടങ്ങുകയാണ്.\nമോഹന്‍ലാലിനെ നായകനാക്കി എം പ്തമകുമാര് ഒരുക്കുന്ന ശിക്കാര് പറയുന്നത് പ്രതികാരത്തിന്റെ കഥയാണ്. ചിത്രത്തിന്റെ പൂജ കഴിഞ്ഞ ദിവസം എറണാകുളം സരോവരം ഹോട്ടലില് നടന്നു. ചടങ്ങുകളില് മോഹന്‍ലാലും പങ്കെടുത്തിരുന്നു.\nതീര്‍ത്തും വ്യത്യസ്തമായൊരു ഗെറ്റപ്പിലാണ് മോഹന്‍ലാല് ചിത്രത്തിലെ നായകകഥാപാത്രമായ ബലരാമനെ അവതരിപ്പിയ്ക്കുന്നത്. കാടിനുള്ളിലെ ഈറ്റക്കോളനിയിലെ ലോറി ഡ്രൈവറാണ് ബലരാമന്. ലാലിന്റെ മകളായെത്തുന്നത് അനന്യയാണ്. ജഗതി, മുകേഷ്, ഇന്നസെന്റ്്, രേവതി, ലക്ഷ്മി ഗോപാലസ്വാമി, തലൈവാസല് വിജയ്, സുരാജ് വെഞ്ഞാറമ്മൂട് എന്നിവരാണ് ചിത്രത്തിലെ മറ്റു പ്രധാനകഥാപാത്രങ്ങള്.\nശ്രീരാജ് സിനിമയുടെ ബാനറില് കെകെ രാജഗോപാല് നിര്‍മ്മിയ്ക്കുന്ന ശിക്കാറിന്റെ കഥ തിരക്കഥ സംഭാഷണം എസ് സുരേഷ് ബാബുവാണ് നിര്‍വഹിയ്ക്കുന്നു. ഗിരീഷ് പുത്തേഞ്ചേരിയുടെ വരികള്‍ക്ക് സംഗീതസംവിധാനം നിര്‍വഹിയ്ക്കുന്നത് എം ജയചന്ദ്രനാണ് മനോജ്പിള്ളയാണ് ക്യാമറമാന്.\nRead more about: ananya അനന്യ പത്മകുമാര് മോഹന്‍ലാല് ശിക്കാര് mohanlal padhmakumar shikaar\nStory first published: Tuesday, November 24, 2009, 16:20 [IST]


കായംകുളം കൊച്ചുണ്ണി ആദ്യദിന കലക്ഷൻ പുറത്ത് വിട്ട് നിർമാതാക്കളായ ഗോകുലം മൂവീസ്|\nBy Movie Seeks on October 12, 2018 Box Office\nമലയാളസിനിമാ പ്രേക്ഷകർ ആവേശത്തോടെ ഏറ്റെടുത്ത് കായംകുളം കൊച്ചുണ്ണി. ചിത്രത്തിന്റെ ആദ്യദിനം ഗംഭീര കലക്‌ഷനുമായാണ് ചിത്രം മുന്നേറുന്നത്. 364 തിയറ്ററുകളിലായി 1700 പ്രദർശനങ്ങളാണ് ആദ്യദിവസം നടന്നത്. മലയാളസിനിമയിൽ ഇത് റെക്കോർഡ് ആയിരുന്നു. രാവിലെ ഏഴു മണി മുതൽ ആരാധകർക്കായി പ്രത്യേക ഫാൻസ് ഷോയും നടന്നു. വലിയ ജനത്തിരക്ക് മൂലം അർധരാത്രിയിലും ചിത്രത്തിന്റെ പ്രദർശനം സംഘടിപ്പിക്കുകയുണ്ടായി.\n5 കോടി3ലക്ഷം രൂപയാണ് ആദ്യദിനം ചിത്രം വാരിക്കൂട്ടിയത്. സിനിമയുടെ നിർമാതാക്കളായ ഗോകുലം മൂവീസ് ആണ് കലക്‌ഷൻ വിവരം ഔദ്യോഗികമായി പുറത്തുവിട്ടത്. കേരളത്തിൽനിന്നു മാത്രമുള്ള കലക്ഷനാണിത്. ഒരു നിവിൻ പോളി സിനിമയ്ക്കു ലഭിക്കുന്ന ഏറ്റവും ഉയർന്ന തുക കൂടിയാണിത്.\nമലയാളസിനിമയുടെ ഏറ്റവും വലിയ ആദ്യദിന കലക്ഷൻ റിപ്പോർട്ട് ഇനി കൊച്ചുണ്ണിക്ക് സ്വന്തമെന്ന് സംവിധായകൻ ശ്രീകുമാർ മേനോൻ ട്വീറ്റ് ചെയ്തു.\nകൊച്ചി മള്‍ട്ടിപ്ലക്‌സില് ആദ്യ ദിനത്തില് 62 ഷോകളാണ് നടന്നത്. 19.12 ലക്ഷം രൂപയാണ് ചിത്രം നേടിയത്. മള്‍ട്ടിപ്ലക്‌സ് കലക്‌ഷനില് ഇപ്പോഴും ഒന്നാമത് തമിഴ് ചിത്രം കബാലിയാണ്. 93 ഹൗസ് ഫുള് ഷോകളോടെ 30.21 ലക്ഷമാണ് കബാലി കലക്ട് ചെയ്തിരുന്നത്.\nതിരുവനന്തപുരത്തെ മൾടിപ്ലക്‌സുകളില് നിന്ന് 18.28 ലക്ഷം രൂപയുടെ കലക്‌ഷനാണ് ചിത്രം നേടിയത്.\nആദ്യദിവസങ്ങളിലെ സ്വീകാര്യത തന്നെയാണ് തുടർന്നും ചിത്രത്തിന് ലഭിക്കുന്നത്. ഓണ്‍ലൈൻ ടിക്കറ്റുകളെല്ലാം അഡ്വാൻസ് ബുക്കിങ്ങിൽ നിറഞ്ഞുകഴിഞ്ഞു.\nറോഷൻ ആൻഡ്രൂസ് സംവിധാനം ചെയ്ത ബിഗ് ബജറ്റ് ചിത്രം നിർമിച്ചത് ഗോകുലം പ്രൊഡക്‌ഷൻസ് ആണ്. 45 കോടിയാണ് മുതൽമുടക്ക്. പ്രിയ ആനന്ദ്, ബാബു ആന്റണി, കന്നഡ നടി പ്രിയങ്ക തിമ്മേഷ്, സണ്ണി വെയ്ൻ എന്നിവരാണ് മറ്റുതാരങ്ങൾ. 161 ദിവസങ്ങൾ കൊണ്ടാണ് ചിത്രീകരണം പൂർത്തിയാക്കിയത്. സെറ്റിന് മാത്രം ചെലവഴിച്ചത് 12 കോടി രൂപ.\nBox Office Kayamkulam Kochunni\nPrevious Articleഇഷ്ടപ്പെട്ടയാളെ വിവാഹം ചെയ്തു ഒടുവിൽ നീണ്ട നാല് വര്‍ഷത്തെ കാത്തിരിപ്പിന് ശേഷം വിവാഹ മോചനത്തിലെത്തി; സംഭവിച്ചതെല്ലാം നടി ശ്രിന്ദ പറയുന്നത് ഇങ്ങനെ\nNext Article ദിലീപിന്റെ കേസിലും നടി ആക്രമിക്കപ്പെട്ട സംഭവുമെല്ലാം മോഹൻലാലിന്റെ തലയിൽ മാത്രം എല്ലാ കുറ്റവും കെട്ടിവെക്കാനുള്ള സിനിമയിലെ വനിതാ കൂട്ടായിമയുടെ ശ്രമത്തിന് താരസംഘടന അമ്മയുടെ മറുപടി ഇങ്ങനെ ; വാർത്ത സമ്മേളനം നടത്തി ആക്രമിച്ച ഡബ്ല്യു സി സിക്ക് രണ്ട് ദിവസത്തിന് ശേഷം മോഹൻലാലിന്റേയും താരസംഘടന അമ്മയുടെയും മറുപടി ഇതാണ്


സ്വന്തം കാര്യം നോക്കാന് ആര്‍ക്കുമാവും അങ്ങിനെ അല്ലാതാവാന് ശ്രമിക്കണം– ഹൈദരബാദ് സര്‍വ്വകലാശാല വിദ്യാര്‍ഥിയുടെ അമ്മ പറയുന്നു | From the Net | Deshabhimani | Monday Mar 28, 2016\nരോഹിത് വെമുലയുടെ മരണത്തിനു കാരണക്കാരാനായ ഹൈദരബാദ് കേന്ദ്ര സര്‍വ്വകലാശാല വിസി പി അപ്പറാവുവിനെതിരെ പ്രതിഷേധിച്ച വിദ്യാര്‍ഥികള്‍ക്കുനേരെ പൊലീസ് നരനായാട്ടാണ് അരങ്ങേറിയത്. മലയാളി വിദ്യാര്‍ഥികളടക്കം നിരവധി വിദ്യാര്‍ഥികളും അധ്യാപകരും ക്രൂര മര്‍ദ്ദനത്തിന് വിധേയരായി. അറസ്റ്റിലായവര്‍ക്ക് എന്ത് സംഭവിച്ചു, എന്ത് സംഭവിക്കുന്നു എന്ന് ആര്‍ക്കും അറിയില്ല. സര്‍വ്വകലാശാലയില് ഭക്ഷണവും വെള്ളവും വെളിച്ചവും ഇന്റര്‍നെറ്റും മുടക്കി വിദ്യാര്‍ഥികളോടുള്ള ക്രൂരത തുടര്‍ന്നു. എന്നാല്, അടിയന്തരാവസ്ഥയ്ക്ക് സമാനമായ അടിച്ചമര്‍ത്തലിനെതിരെ വിദ്യാര്‍ഥി പോരാട്ടത്തിന് ആവേശംകൂടുകയാണ് ചെയ്തിരിക്കുന്നത്. പൊലീസ് കസ്റ്റഡിയിലുള്ള മലയാളി വിദ്യാര്‍ഥി ആദിത്യന്റെ മാതാവ് മകന്റെ നേരുള്ള പേരാട്ടത്തിന് കരുത്തു പകരുകയാണ്. മകനുവേണ്ടിയോ മലയാളി വിദ്യാര്‍ഥികള്‍ക്ക് വേണ്ടി മാത്രമോ എന്തെങ്കിലും ചെയ്യുന്നത് ശരിയല്ലെന്ന് എന് ബി സന്ധ്യ ഫേസ്ബുക്ക് പോസ്റ്റില് പറയുന്നു.\n'സ്വന്തം കാര്യം നോക്കാന് ഏത് പൊട്ടനും പറ്റും, അങ്ങിനെ അല്ലാതാവാന് ശ്രമിക്കണം മക്കളോട് അച്ഛന് നിരന്തരം പറഞ്ഞു കൊണ്ടിരുന്നതാണ്. പക്ഷേ ഇപ്പോള് രാജ്യത്തെ പ്രബുദ്ധമായ കാമ്പസില് അടിയന്തിരാവസ്ഥയ്ക്ക് സമാനമായ അവസ്ഥ ഉണ്ടാവുകയും അവിടെ പഠിക്കുന്ന മകന് കസ്റ്റഡിയില് ആവുകയും ചെയ്തിട്ടും ഞങ്ങള് ഇവിടെ വെറുതെ ഇരിക്കുന്നു, ഒന്നും ചെയ്യാതെ. ഒന്നും ചെയ്യാനാവാതെ. ആദിയ്ക്ക് വേണ്ടിയോ, മലയാളിക്കുട്ടികള്‍ക്ക് മാത്രമായോ എന്തെങ്കിലും ചെയ്യുന്നത്., ചെയ്യാന് ശ്രമിക്കുന്നത് ശരിയല്ല എന്നൊരു ഉള്‍ബോധം ഉണ്ട്. അവനെപ്പോലെത്തന്നെയാണ് അവന്റെ കൂടെയുള്ള കുട്ടികളും അദ്ധ്യാപകരും. കസ്റ്റഡിയിലുള്ളവരെ കുറിച്ചോര്‍ത്തു മാത്രമല്ല, അത്രമാത്രം സൌഹൃദപരമായ അന്തരീക്ഷമുണ്ടായിരുന്ന ഒരു കാമ്പസില് മാനസികമായും ശാരീരികമായും വിഷമിക്കുന്ന എല്ലാവരെ കുറിച്ചും ഓര്‍ത്തുകൊണ്ടാണ്. സങ്കടപ്പെടുന്നത്.. എല്ലാവരും ഓരോരോ മാതാപിതാക്കളുടെ പ്രിയപ്പെട്ട മക്കളാണ്.\nഇന്നലെയും ഇന്നും അവന് വിളിച്ചിരുന്നു. ടെന്‍ഷന് ആവല്ലേ എന്ന്! വീണ്ടും വീണ്ടും പറഞ്ഞു. കുട്ടികളും അദ്ധ്യാപകരും എപ്പോഴും വരുന്നുണ്ട്, കാണാന്. നിറയെ ‘ഭക്ഷണം കൊണ്ടുവരുന്നുണ്ട്. ചര്‍ച്ചകളും,വരകളും നടക്കുന്നുണ്ട്.\nപ്രിയപ്പെട്ട സൌഹൃദങ്ങള്, ദീപ, അജിത, പ്രസന്ന വിഷമിക്കല്ലേ എന്ന് വിളിച്ച് കൊണ്ടിരുന്നു. എന്റെ കുട്ടികള് ഞങ്ങള് കൂടെയുണ്ട് എന്ന് പറഞ്ഞു കൊണ്ടേ ഇരുന്നു.. മുടങ്ങാതെ അവനെ പോയി കണ്ട് വിശദമായി വിവരങ്ങള് വിഷ്ണുപ്രിയ പറയുന്നുണ്ട്.ആദിടെ ടീച്ചര് "He is my bright student,we all are with him" എന്ന്! അവനെ ജയിലില് കണ്ടതിന് ശേഷം വിളിച്ചു.. HCU വിലെ SFI യൂണിറ്റ് സെക്രട്ടറി ഹരികൃഷ്ണന് ആദിയെ കണ്ടു എന്നു പറഞ്ഞു ഒരു മണീക്കൂറോളം സംസാരിച്ചു. എല്ലാവരും സമ്മാനിക്കുന്ന സമാധാനം ചെറുതല്ല.'\nഹൈദരബാദ് കേന്ദ്ര സര്‍വ്വകലാശാല


Athirapilly hydel project construction started | അതിരപ്പിള്ളി പദ്ധതി നിര്‍മ്മാണം തുടങ്ങി; കെഎസ്ഇബി | Mangalam\nFriday, July 06, 2018 Last Updated 43 Min 33 Sec ago English Edition\nThursday 10 Aug 2017 10.22 AM\nഅതിരപ്പിള്ളി പദ്ധതി നിര്‍മ്മാണം തുടങ്ങി; കെഎസ്ഇബി\nതിരുവനന്തപുരം: അതിരപ്പിള്ളി ജലവൈദ്യുത പദ്ധതിയുടെ നിര്‍മ്മാണം തുടങ്ങിയതായി കെഎസ്ഇബി. ആദ്യഘട്ടമെന്ന നിലയില് സ്ഥലത്ത് ട്രാന്‍സ്‌ഫോര് നിര്‍മ്മിച്ചു. സ്ഥലത്തേക്ക് വൈദ്യുതി ലൈനും വലിച്ചിട്ടുണ്ടെന്ന് വനം മന്ത്രാലയത്തെ ഔദ്യോഗികമായി അറിയിച്ചു. അതിരപ്പിള്ളി പദ്ധതിയുടെ പരിസ്ഥിതികാനുമതി നഷ്ടമാകാതിരിക്കാനാണ് ഇപ്പോള് നിര്‍മ്മാണം ആരംഭിച്ചത് എന്നാണ് സൂചന.\nഅതിരപ്പിള്ളി പദ്ധതിയുടെ പ്രാരംഭ നടപടികള് ആരംഭിച്ചുവെന്ന് ഇന്നലെ വൈദ്യുത മന്ത്രി എം.എം.മണി നിയമസഭയില് പറഞ്ഞിരുന്നു. വനേതര പ്രവര്‍ത്തനങ്ങള്‍ക്കു വനഭൂമി ഉപയോഗിക്കാനുള്ള നടപടികള് കെഎസ്ഇബി പൂര്‍ത്തിയാക്കിയെന്നും വി.കെ. ഇബ്രാഹിംകുഞ്ഞ് എംഎല്‍എക്ക് രേഖാമൂലം നല്‍കിയ മറുപടിയില് മന്ത്രി വ്യക്തമാക്കിയിരുന്നു.\nപാരിസ്ഥിതിക അനുമതി അവസാനിക്കുന്ന ജൂലൈ 18ന് മുന്‍പ് നിര്‍മ്മാണ പ്രവര്‍ത്തനങ്ങള് നടത്തിയില്ലെങ്കില് പാരിസ്ഥിതീകാനുമതി റദ്ദാക്കപ്പെടാനും പുതിയ അപേക്ഷ നല്‍കേണ്ടതായും വരും. ഇത് ഒഴിവാക്കുന്നതിനാണ് നിര്‍മ്മാണപ്രവര്‍ത്തനങ്ങള് തുടങ്ങിയതെന്നും റിപ്പോര്‍ട്ടുകളുണ്ട്.\nഅതേസമയം, മന്ത്രി നിയമസഭയില് പറഞ്ഞ കാര്യങ്ങള് സര്‍ക്കാര് നിലപാടായി കാണുന്നില്ലെന്ന് ചാലക്കുടിപ്പുഴ സംരക്ഷണ സമിതി പ്രതികരിച്ചിരുന്നു. കടകംപള്ളി സുരേന്ദ്രന് വൈദ്യുതി മന്ത്രിയായിരുന്നപ്പോള് പദ്ധതി നടപ്പിലാക്കും എന്ന് പറഞ്ഞിരുന്നു.


Emalayalee.com - പാത്രിയര്‍ക്കീസ് ബാവായുടെ സന്ദര്‍ശനം: ദീപശിഖാ പ്രയാണം നടത്തി\nഅബുദാബി: ആഗോള സുറിയാനി സഭയുടെ പരമാധ്യക്ഷന് പരിശുദ്ധ പാത്രിയര്‍ക്കീസ് മോറോന് മാര് ഇഗ്‌നാത്തിയോസ് അപ്രേം രണ്ടാമന് ബാവായുടെ പ്രഥമ യുഎഇ ശ്ലൈഹിക സന്ദര്‍ശന പരിപാടിയുടെ ഭാഗമായുള്ള ദീപശിഖാ പ്രയാണവും വിളംബര ജാഥയും അബുദാബി സെന്റ് സ്റ്റീഫന്‍സ് യാക്കോബായ പള്ളിയില് നടന്നു.\nവികാരി ഫാ. ജിജന് ഏബ്രഹാം, ദുബായ് മോര് ഇഗ്‌നാത്തിയോസ് കത്തീഡ്രല് വികാരി ഫാ. എബിന് ഏബ്രഹാം എന്നിവര് ചേര്‍ന്നു ഫ്‌ലാഗ് ഓണ് ചെയ്തു. യുഎഇയിലെ എല്ലാ ദേവാലയങ്ങളിലും സ്വീകരണം ഏറ്റുവാങ്ങി വൈകിട്ട് റാസല് ഖൈമ ദേവാലയത്തില് യൂണിവേഴ്‌സല് സിറിയന് ഓര്‍ത്തഡോക്‌സ് സോണല് സെക്രട്ടറി ഫാ. പൗലോസ് കാളിയംവേലില് ഫ്‌ലാഗ് ഓഫ് കര്‍മം നിര്‍വഹിച്ചു.\nനവംബര് എഴു മുതല് 11 വരെയാണ് ബാവായുടെ ശ്ലൈഹിക സന്ദര്‍ശനം.


പ്രത്യേക നിയമസഭാ സമ്മേളനം: മന്ത്രിമാർ ഗവർണറുമായി ചർച്ച നടത്തി - Janayugom Online\nപ്രത്യേക നിയമസഭാ സമ്മേളനം: മന്ത്രിമാർ ഗവർണറുമായി ചർച്ച നടത്തി\nപ്രത്യേക നിയമസഭാ സമ്മേളനത്തിന് അനുമതി തേടി മന്ത്രിമാരായ എ.കെ. ബാലനും വി.എസ്. സുനിൽ കുമാറും ഗവർണറുമായി ചർച്ച നടത്തി. ഉച്ചയ്ക്ക് രാജ്ഭവനിലെത്തിയാണ് മന്ത്രിമാർ ഗവർണറുമായി ചർച്ച നടത്തിയത്. ഗവർണറുമായി 35 മിനിട്ട് സംസാരിച്ചു. ഗവര്‍ണറുമായി നടന്ന ചര്‍ച്ചയിലെ കാര്യങ്ങള് മന്ത്രിമാർ മുഖ്യമന്ത്രിയെ ധരിപ്പിക്കും. തുടര്‍ന്ന് ഗവര്‍ണറെ അറിയിക്കേണ്ട കാര്യങ്ങള് അറിയിക്കും. പിന്നീട് ഗവര്‍ണര് യുക്തമായ തീരുമാനം എടുക്കുമെന്നാണ് പ്രതീക്ഷിക്കുന്നതെന്നും മന്ത്രിമാര് വ്യക്തമാക്കി.\nവളരെ പോസിറ്റീവ് ആയ സമീപനമാണ് ഗവര്‍ണറുടെ ഭാഗത്തുനിന്ന് ഉണ്ടായിട്ടുള്ളത്. 31ന് ചേരേണ്ട നിയമസഭാ സമ്മേളനത്തെക്കുറിച്ച് ഗവര്‍ണര് ആലോചിക്കും. ഗവര്‍ണര് പറഞ്ഞ കാര്യങ്ങള് കൂടി കണക്കിലെടുത്തുകൊണ്ടായിരിക്കും തുടര് നടപടികള് തീരുമാനിക്കുക. സര്‍ക്കാരിന്‍റെ പ്രവര്‍ത്തനങ്ങള്‍ക്ക് ബുദ്ധിമുട്ട് സൃഷ്ടിക്കുന്ന ഒരു കാര്യവും ഗവര്‍ണറുടെ ഭാഗത്തുനിന്ന് ഉണ്ടാവില്ലെന്നും എ.കെ ബാലന് പറഞ്ഞു.\nകേന്ദ്ര സർക്കാരിന്‍റെ കാര്‍ഷിക നിയമ ഭേദഗതികള് തള്ളിക്കളയാന് ഡിസംബര് 23ന് ഒരു ദിവസത്തെ പ്രത്യേക നിയമസഭാ സമ്മേളനം വിളിച്ചുചേര്‍ക്കണമെന്ന സംസ്ഥാന സർക്കാരിന്‍റെ ശിപാര്‍ശ ഗവര്‍ണര് തള്ളിയിരുന്നു. ഇതിന് ശേഷം ഡിസംബര് 31 ന് വീണ്ടും സഭാസമ്മേളനം വിളിക്കാന് തീരുമാനിച്ച സര്‍ക്കാര് അതിനുള്ള ശിപാര്‍ശയാണ് ഗവര്‍ണര്‍ക്ക് അയച്ചത്. എന്നാൽ ഇക്കാര്യത്തിൽ ഗവർണർ ഇതുവരെയും തീരുമാനമെടുത്തിട്ടില്ല.\nENGLISH SUMMARY:Special Assembly Session: Ministers held discussions with the Governor\nബിഹാറില് നാലു വയസ്സുകാരിയെ പീഡിപ്പിച്ച യുവാവിനെ തല്ലിക്കൊന്നു\nഹോട്ടല് പിക്കറ്റ് ചെയ്ത് കര്‍ഷകര്; പിന്‍വാതിലിലൂടെ രക്ഷപ്പെട്ട് ബിജെപി നേതാക്കള്\nമലയാളികളുടെ പോക്കിതെങ്ങോട്ട്! സദാചാരഗുണ്ടായിസത്തിൽ ഒരു ജീവൻകൂടി പൊലിഞ്ഞു\nവികസന പദ്ധതികള് വേഗത്തില് പൂര്‍ത്തീകരിക്കും; മന്ത്രി കെ എന് ബാലഗോപാല്


കാണാതായ സനയുടെ മൃതദേഹം കണ്ടെത്തി | Sana Fatima's body found in river Arabia Newspaper Malayalam\nകാണാതായ സനയുടെ മൃതദേഹം കണ്ടെത്തി\nകാണാതായ നാലു വയസുകാരി സന ഫാത്തിമയുടെ മൃതദേഹം പുഴയിലെ തിരച്ചിലില് കണ്ടെത്തി. കുട്ടി വീടിനു സമീപമുള്ള ഓവുചാലില് വീണതായി സംശയിച്ചിരുന്നു. ഇവിടെ നിന്ന് കുട്ടിയുടെ കുട കണ്ടെത്തിയിരുന്നു.\nകാസര്‍കോട് പാണത്തൂരിലെ ഇബ്രാഹിമിന്റെ മകളാണ് സന ഫാത്തിമ. കഴിഞ്ഞ വ്യാഴാഴ്ചയാണ് അങ്കണ്‍വാടിയില് നിന്ന് വീട്ടിലെത്തിയ ശേഷം മുറ്റത്ത് കളിച്ചു കൊണ്ടിരുന്ന സനയെ കാണാതായത്. വീടിനു സമീപമുള്ള ഓടയില് വീണ കുട്ടി മഴവെള്ളത്തിന്റെ ഒഴുക്കില് പെട്ട് സമീപമുള്ള പുഴയിലെത്തുകയായിരുന്നു.\nആറു ദിവസമായി പോലീസും നാട്ടുകാരും സനയ്ക്ക് വേണ്ടി അന്വേഷണം നടത്തുകയായിരുന്നു. ഓവു ചാലില് വീണാലും ഇടയ്ക്ക് തടഞ്ഞു നില്‍ക്കുന്ന ഇടങ്ങള് ഉണ്ടായതിനാല് ഇവിടെയെല്ലാം പെപ്പു പൊട്ടിച്ച് തിരച്ചില് നടത്തിയിരുന്നു. ഇതെല്ലാം വിഫലമായിട്ടും വീണ്ടും പുഴയില് മുങ്ങല് വിദഗ്ദ്ധരുടെ സഹായത്തോടെ നടത്തിയ തിരച്ചിലിലാണ് മൃതദേഹം കണ്ടെത്തിയത്.\nTags : Sana Fatima


തദ്ദേശ ഉപതിരഞ്ഞെടുപ്പ്; സീറ്റുകള് പിടിച്ചെടുത്ത് യുഡിഎഫും എല്‍ഡിഎഫും | kerala local body by poll result\nതദ്ദേശ ഉപതിരഞ്ഞെടുപ്പ്; സീറ്റുകള് പിടിച്ചെടുത്ത് യുഡിഎഫും എല്‍ഡിഎഫും\nJun 28, 2019, 10:59 AM IST\nകോഴിക്കോട്: സംസ്ഥാനത്തെ 13 ജില്ലകളിലെ 44 തദ്ദേശസ്വയംഭരണ വാര്‍ഡുകളിലേക്ക് നടന്ന ഉപതിരഞ്ഞെടുപ്പിപ്പില് പരസ്പരം സീറ്റുകള് പിടിച്ചെടുത്ത് എല്‍ഡിഎഫും യുഡിഎഫും. 44-ല് 22 സീറ്റുകളില് എല്‍ഡിഎഫ് ജയിച്ചപ്പോള് 17 സീറ്റുകള് യുഡിഎഫ് നേടി. ബിജെപിക്ക് അഞ്ച് സീറ്റുകളാണ് ലഭിച്ചത്.\nതിരുവനന്തപുരം ജില്ലയിലെ കല്ലറ പഞ്ചായത്ത് ഭരണം എല്‍ഡിഎഫിന് നഷ്ടമായതാണ് ശ്രദ്ധേയം. ഉപതിരഞ്ഞെടുപ്പ് നടന്ന വെള്ളകുടി വാര്‍ഡ് എല്‍ഡിഎഫില് നിന്ന് യുഡിഎഫ് സ്ഥാനാര്‍ഥി ശിവദാസന് പിടിച്ചെടുത്തതോടെയാണ് എല്‍ഡിഎഫിന് ഇവിടെ ഭരണം നഷ്ടമായത്. 143 വോട്ടുകള്‍ക്കാണ് കോണ്‍ഗ്രസ് സ്ഥാനാര്‍ഥിയായ ശിവദാസന് ജയിച്ചത്.\nഅതേ സമയം ലോക്‌സഭാ തിരഞ്ഞെടുപ്പില് കനത്ത തിരിച്ചടി നേരിട്ട എല്‍ഡിഎഫിന് നേരിയ ആശ്വാസം പകരുന്നത് കൂടിയാണ് ഉപതിരഞ്ഞെടുപ്പ് ഫലം\nചേര്‍ത്തല നഗരസഭയിലെ ടിഡി അമ്പലം വാര്‍ഡ് കോണ്‍ഗ്രസില് നിന്ന് ബിജെപി പിടിച്ചെടുത്തു. 38 വോട്ടുകളുടെ ഭൂരിപക്ഷത്തിനാണ് ബിജെപി സ്ഥാനാര്‍ഥിയായ വി.എസ്.സുരേഷ്‌കുമാറിന്റെ വിജയം.\nകുത്തിയതോട് പഞ്ചായത്തിലെ മുത്തുപറമ്പ് വാര്‍ഡ് യുഡിഎഫില് നിന്ന് എല്‍ഡിഎഫ് പിടിച്ചെടുത്തു.\nകായംകുളം നഗരസഭയിലെ വെയര്‍ഹൗസ് വാര്‍ഡ് എല്‍ഡിഎഫ് നിലനിര്‍ത്തി. 73 വോട്ടുകള്‍ക്ക് എ.ഷാജിയാണ് വിജയിച്ചത്.\nനെല്ലിക്കുഴി പഞ്ചായത്തിലെ 14-ാം വാര്‍ഡ് യുഡിഎഫില് നിന്ന് എല്‍ഡിഎഫ് പിടിച്ചെടുത്തു. സിപിഎം സ്ഥാനാര്‍ഥിയായ അബ്ദുല് അസീസ് 221 വോട്ടുകള്‍ക്കാണ് വിജയിച്ചത്.\nമഴുവന്നൂര് പഞ്ചായത്ത് ആറാം വാര്‍ഡില് യുഡിഎഫ് സ്ഥാനാര്‍ഥി ഷീബ വര്‍ഗീസ് 627 വോട്ടുകള്‍ക്ക് ജയിച്ചു.\nകൊടുവള്ളി നഗരസഭയിലെ 14-ാം വാര്‍ഡ് എല്‍ഡിഎഫ് നിലനിര്‍ത്തി.\nറാന്നി അങ്ങാടി പഞ്ചായത്തിലെ നെല്ലിക്കമണ് വാര്‍ഡ് യുഡിഎഫില് നിന്ന് എല്‍ഡിഎഫ് പിടിച്ചെടുത്തു. ഇടത് സ്വതന്ത്രന് മാത്യൂസ് എബ്രഹാം 38 വോട്ടിനാണ് ജയിച്ചത്.\nകല്ലറ പഞ്ചായത്ത് ഭരണം എല്‍ഡിഎഫിന് നഷ്ടമായി. കല്ലറയിലെ വെള്ളകുടി വാര്‍ഡ് എല്‍ഡിഎഫില് നിന്ന് യുഡിഎഫ് സ്ഥാനാര്‍ഥി ശിവദാസന് പിടിച്ചെടുത്തതോടെയാണ് എല്‍ഡിഎഫിന് ഇവിടെ ഭരണം നഷ്ടമായത്. 143 വോട്ടുകള്‍ക്കാണ് കോണ്‍ഗ്രസ് സ്ഥാനാര്‍ഥിയായ ശിവദാസന് ജയിച്ചത്.\nകാട്ടാക്കട പനയംകോട് വാര്‍ഡില് യുഡിഎഫിന് ജയം.\nനാവായിക്കുളം പഞ്ചായത്തിലെ ഇടമണ്‍നില വാര്‍ഡില് എല്‍ഡിഎഫിന് ജയം.\nകുന്നത്തുകാല് കോട്ടുകോണം വാര്‍ഡ് എല്‍ഡിഎഫ് നിലനിര്‍ത്തി.\nഅമ്പൂരി ചിറയികോട് വാര്‍ഡ് എല്‍ഡിഎഫ് പിടിച്ചെടുത്തു.\nമാറനല്ലൂര് പഞ്ചായത്തിലെ കണ്ടല വാര്‍ഡില് എല്‍ഡിഎഫ് ജയിച്ചു.\nകിഴക്കേ കല്ലട പഞ്ചായത്തിലെ ഓണമ്പലം വാര്‍ഡ് എല്‍ഡിഎഫില് നിന്ന് യുഡിഎഫ് പിടിച്ചെടുത്തു.\nഅഞ്ചല് പഞ്ചായത്തിലെ മാര്‍ക്കറ്റ് വാര്‍ഡ് യുഡിഎഫില് നിന്ന് എല്‍ഡിഎഫും പിടിച്ചെടുത്തു.\nധര്‍മ്മടത്തെ കിഴക്കെ പാലയാട് വാര്‍ഡ് ബിജെപി നിലനിര്‍ത്തി\nവയനാട് മാണ്ടാട് വാര്‍ഡില് എല്‍ഡിഎഫ് സ്ഥാനാര്‍ഥി പി.അബ്ദുല്ല വിജയിച്ചു. ഇതോടെ മൂട്ടില് പഞ്ചായത്ത് ഭരണം എല്‍ഡിഎഫിന് നിലനിര്‍ത്താനാകും.\nകൊഴിഞ്ഞാമ്പാറ പഞ്ചായത്തിലെ നാട്ടുകല് വാര്‍ഡ് എല്‍ഡിഎഫ് നിലനിര്‍ത്തി.\nമലമ്പുഴ പഞ്ചായത്തിലെ കടുക്കാംകുന്നം വാര്‍ഡ് ബിജെപി നിലനിര്‍ത്തി.\nപരപ്പനങ്ങാടി നഗരസഭയിലെ കീഴ്ച്ചിറ വാര്‍ഡ് എല്‍ഡിഎഫ് നിലനിര്‍ത്തി. 71 വോട്ടിന് എല്‍ഡിഎഫ് പിന്തുണയോടെ ജനകീയ വികസനമുന്നണി സ്ഥാനാര്‍ഥിയായ ശ്യാമള വെമ്പല്ലൂരാണ് വിജയിച്ചത്. ബിജെപിയാണ് രണ്ടാമത്.\nതിരൂര് മംഗലം പഞ്ചായത്തിലെ കൂട്ടായി ടൗണ് വാര്‍ഡ് യുഡിഎഫ് നിലനിര്‍ത്തി. യുഡിഎഫ് സ്ഥാനാര്‍ഥി സി.എം.ടി.സീതി 106 വോട്ടിനാണ് ജയിച്ചത്.\nആനക്കയം പഞ്ചായത്തിലെ നരിയാട്ടുപാറ വാര്‍ഡ് യുഡിഎഫ് നിലനിര്‍ത്തി.\nഅരീക്കോട് ഊര്‍ങ്ങാട്ടിരി പഞ്ചായത്തിലെ 18-ാം വാര്‍ഡ് എല്‍ഡിഎഫ് നിലനിര്‍ത്തി. വി.ഷഹര്‍ബാന് 106 വോട്ടുകള്‍ക്ക് വിജയിച്ചു.\nപെരിന്തല്‍മണ്ണ ആലിപ്പറമ്പ് പഞ്ചായത്തിലെ എട്ടാം വാര്‍ഡ് യുഡിഎഫ് സ്ഥാനാര്‍ഥി പി.ടി.ഹൈദരാലി വിജയിച്ചു.\nമാങ്കുളം പഞ്ചായത്ത് ആനകുളം നോര്‍ത്ത് ഒന്നാം വാര്‍ഡില് എല്‍ഡിഎഫ് സ്ഥാനാര്‍ഥി എന് എസ് സുനീഷ് വിജയിച്ചു. സിപിഐ എം അംഗം പി കെ രവീന്ദ്രന് രാജിവെച്ച് കോണ്‍ഗ്രസില് ചേര്‍ന്നതോടെയാണ് ഉപതിരഞ്ഞെടുപ്പ് വന്നത്. 147 വോട്ടുകള്‍ക്കാണ് സുനീഷ് ജയിച്ചത്. ഇതോടെ പഞ്ചായത്ത് ഭരണം എല്‍ഡിഎഫ് നിലനിര്‍ത്തും.\nഉപ്പുതറ പഞ്ചായത്തിലെ കാപ്പി പതാല് വാര്‍ഡ് യുഡിഎഫ് നിലനിര്‍ത്തി. 268 വോട്ടിന് പി.നിക്‌സണാണ് ജയിച്ചത്.\nകരൂര് പഞ്ചായത്തിലെ വലവൂര് ഈസ്റ്റ് രണ്ടാം വാര്‍ഡ് എല്‍ഡിഎഫ് നിലനിര്‍ത്തി. എല്‍ഡിഎഫ് സ്വതന്ത്രനായി മത്സരിച്ച രാജേഷ് 394 വോട്ടുകള്‍ക്ക് വിജയിച്ചു.\nമൂന്നിലവ് പഞ്ചായത്ത് ഒന്നാം വാര്‍ഡ് എല്‍ഡിഎഫില് നിന്ന് യുഡിഎഫ് സ്ഥാനാര്‍ഥി ജോസിലി ജോണ് പിടിച്ചെടുത്തു.\nപാമ്പാടി ബ്ലോക്കിലെ കിടങ്ങൂര് ഡിവിഷനും എല്‍ഡിഎഫില് നിന്ന് യുഡിഎഫ് പിടിച്ചെടുത്തു.\nപാമ്പാടി ബ്ലോക്കിലെ തന്നെ ഏലിക്കുളം ഡിവിഷന് യുഡിഎഫില് നിന്ന് എല്‍ഡിഎഫ് പിടിച്ചെടുത്തു.\nതിരുവാര്‍പ്പ് പഞ്ചായത്തിലെ മോര്‍കാട് ഒന്നാം വാര്‍ഡ് യുഡിഎഫ് പിടിച്ചെടുത്തു.\nകാഞ്ഞിരപ്പള്ളി മണിമല പഞ്ചായത്ത് രണ്ടാം വാര്‍ഡില് യുഡിഎഫിന് ജയം.\nതളിക്കുളം ബ്ലോക്ക് പഞ്ചായത്തിലെ ചേറ്റവു ഡിവിഷനില് കോണ്‍ഗ്രസ് സ്ഥാനാര്‍ഥി നൗഷാദ് 730 വോട്ടുകള്‍ക്ക് വിജയിച്ചു\nപൊയ്യ പഞ്ചായത്തിലെ അഞ്ചാം വാര്‍ഡില് കോണ്‍ഗ്രസിലെ സജിത ടൈറ്റസ് ജയിച്ചു.\nപാഞ്ഞാള് പഞ്ചായത്ത് കിള്ളിമംഗലം എട്ടാം വാര്‍ഡ് കോണ്‍ഗ്രസിലെ ആസിയ 183 വോട്ടുകള്‍ക്ക് സ്വന്തമാക്കി.\nകോലാഴി പഞ്ചായത്തിലെ ഏഴാം വാര്‍ഡ് കോണ്‍ഗ്രസിലെ വി.കെ.സുരേഷ് 165 വോട്ടിന് ജയിച്ചു.\nContent Highlights: kerala local body by poll result


വൈപ്പിനിൽ യുവാവിനെ മർദിച്ചുകൊന്ന സംഭവം; മൂന്നുപേർ കൂടി പിടിയിൽ. – NavaKerala News\nHome/Crime/വൈപ്പിനിൽ യുവാവിനെ മർദിച്ചുകൊന്ന സംഭവം; മൂന്നുപേർ കൂടി പിടിയിൽ.\nCrimeDeathKerala NewsLatest NewsLaw,Local NewsNews\nവൈപ്പിനിൽ യുവാവിനെ മർദിച്ചുകൊന്ന സംഭവം; മൂന്നുപേർ കൂടി പിടിയിൽ.\nകൊച്ചി: വൈപ്പിനിൽ യുവാവിനെ മർദിച്ചുകൊന്ന സംഭവത്തിൽ മൂന്നുപേരെ കൂടി പൊലീസ് അറസ്റ്റ് ചെയ്തു. ഇന്നലെയാണ് ചെറായി സ്വദേശി പ്രണവ് തലയ്ക്കടിയേറ്റ് മരിച്ചത്. കാമുകിയെ ചൊല്ലിയുള്ള തർക്കമാണ് കൊലപാതകത്തിന് കാരണമെന്ന് പൊലീസ് പറയുന്നു\nപ്രതികളിൽ ഒരാളുടെ കാമുകിയുമായി കൊല്ലപ്പെട്ട പ്രണവ് അടുപ്പത്തിലായിരുന്നു. ഇതേ ചൊല്ലിയുള്ള തർക്കമാണ് കൊലപാതകത്തിൽ കലാശിച്ചത്. ചെറായി സ്വദേശികളായ ശരത്, ജിബിൻ, അമ്പാടി എന്നിവരാണ് പിടിയിലായത്. അമ്പാടി എന്നയാളെ ഇന്നലെ പിടികൂടിയിരുന്നു. കേസിൽ ചെറായി സ്വദേശി നാംദേവുകൂടി പിടിയിലാകാനുണ്ട്. കേസിലെ ഒന്നാം പ്രതി ശരത് മറ്റൊരു വധശ്രമ കേസിലെ പ്രതി കൂടിയാണ്. വൈപ്പിൻ പള്ളത്താംകുളങ്ങര ബീച്ചിന് സമീപം പുലർച്ചെ നാലുമണിക്കായിരുന്നു കൊലപാതകം നടന്നത്.\nദേഹമാസകലം മർദ്ധനമേറ്റ പാടുകളും മുറിവുകളും ഉണ്ടായിരുന്നു. തലയ്ക്കും കൈയ്ക്കും അടിയേറ്റിട്ടുണ്ട്. തലപൊട്ടി രക്തം വാർന്ന നിലയിലായിരുന്നു. ആദ്യഘട്ടത്തിൽ പൊലീസിനും നാട്ടുകാർക്കും മൃതദേഹം തിരിച്ചറിയാനായില്ല. പിന്നീട് നടത്തിയ അന്വേഷണത്തിലാണ് മരിച്ചത് പ്രണവാണെന്ന് കണ്ടെത്തിയത്. മൃതദേഹത്തിന് സമീപത്ത് നിന്നും മർദ്ദിക്കാൻ ഉപയോഗിച്ച വടിയുടെ കഷണങ്ങളും പൊട്ടിയ ട്യൂബ് ലൈറ്റ് കഷണങ്ങളും കണ്ടെത്തിയിരുന്നു. പ്രതികളെ ഇന്ന് കോടതിയിൽ ഹാജരാക്കും.\nസുശാന്ത് സിംഗ് രജ്പുത്തിന്റെ മരണം; റിയ ചക്രവർത്തിയുടെ ജാമ്യാപേക്ഷ ഹൈക്കോടതി ഇന്ന് പരിഗണിക്കും.\nതലസ്ഥാനത്ത് വീണ്ടും കഞ്ചാവ് വേട്ട, 200 കിലോ കഞ്ചാവ് പിടിച്ചു.


കേരള ഷോളയാർ ജലവൈദ്യുത പദ്ധതി പ്രദേശത്ത് തൃശൂർ ജില്ലാ കളക്ടർ ഓറഞ്ച് അലേർട്ട് പ്രഖ്യാപിച്ചു\nകേരള ഷോളയാർ ജലവൈദ്യുതി പദ്ധതിയുടെ ഭാഗമായ കേരള ഷോളയാർ ഡാമിന്റെ ജലനിരപ്പ് സെപ്റ്റംബർ 13 രാത്രി 11 മണിയോടെ 2660 അടി പിന്നിട്ടതിനാൽ തൃശൂർ ജില്ലാ കളക്ടർ രണ്ടാമത്തെ ജാഗ്രതാ മുന്നറിയിപ്പായ ഓറഞ്ച് അലേർട്ട് പുറപ്പെടുവിച്ചു. ഡാമിലെ സെപ്റ്റംബർ 14 രാവിലെ7മണിയിലെ ജലനിരപ്പ് 2660.20 അടിയാണ്. ചാലക്കുടി പുഴയുടെ കരയിലുള്ളവർ വരും ദിവസങ്ങളിൽ ജാഗ്രത പാലിക്കണമെന്ന് അറിയിച്ചു.\nതമിഴ്‌നാട് ഷോളയാർ പവർ ഹൌസ് ഡാമിൽനിന്നും കേരള ഷോളയാർ ഡാമിലേക്ക് 500 ക്യുസെക്‌സ് വെള്ളം ഒഴുകി എത്തുന്നതാണ് ജലനിരപ്പ് ഉയരാൻ കാരണം. കേരള ഷോളയാറിന്റെ വൃഷ്ടി പ്രദേശത്ത് മഴ കുറവാണ്. ഈ നീരൊഴുക്ക് തുടർന്നാൽ വരും ദിവസങ്ങളിൽ കേരള ഷോളയാർ ഡാമിന്റെ ജലനിരപ്പ് പൂർണ സംഭരണ ശേഷിയായ 2663 അടിയിൽ എത്താൻ ഇടയുണ്ട്.\nRead Also : കണ്ണൂരിൽ വൻ കഞ്ചാവ് വേട്ട; തൃശൂർ സ്വദേശികൾ പിടിയിൽ\nകേരള ഷോളയാർ ഡാമിൽ സെപ്റ്റംബർ 14 രാവിലെ7മണിക്ക് സംഭരണ ശേഷിയുടെ 95.10 % വെള്ളമുണ്ട്. ഡാമിലെ ജലനിരപ്പ് 2658 അടി പിന്നിട്ടപ്പോൾ ആദ്യ ജാഗ്രതാ മുന്നറിയിപ്പ് പുറപ്പെടുവിച്ചിരുന്നു. 2663 അടി എത്തിയാലാണ് കേരള ഷോളയാർ തുറക്കാനുള്ള സാധ്യത. കേരള ഷോളയാർ തുറന്നാൽ വെള്ളം പെരിങ്ങൽകുത്ത് ഡാമിലേക്ക് ഒഴുകിയെത്തും. പെരിങ്ങൽകുത്ത് ഡാമിലെ ജലനിരപ്പ് സെപ്റ്റംബർ 14 രാവിലെ 8 മണിക്ക് 419.90 മീറ്റർ ആണ്.\nRead more on: alert | Thrissur\nപാലക്കാട് 233 പേർക്ക് കൊവിഡ്; തൃശൂരിൽ 182 പേർക്ക് കൊവിഡ്


മാര്‍ച്ച് 28, 1935\nചോ: (രാമമൂര്‍ത്തി) ഭഗവാനേ! ഞാന് ബ്രണ്ടന്റെ “എ സേര്‍ച്ച് ഇന് സീക്രട്ട് ഇന്‍ഡ്യ” എന്ന പുസ്തകം വായി്ചിട്ടുണ്ട്. അതില് ഒടുവിലത്തെ അധ്യായത്തില് വിചാരം കൂടാതെ ബോധമാത്രമായിട്ടിരിക്കാമെന്നു പറഞ്ഞിരിക്കുന്നു. അതെനിക്കു വളരെ പത്ഥ്യമായി തോന്നിയിട്ടുണ്ട്. ശരീരത്തെ മറന്നിട്ട് ഒരേ വിചാരത്തിലിരിക്കാന് കഴിയുമെന്നെനിക്കറിയാം എന്നാല് മനസ്സിനെ കൂടാതെ ചിന്തിക്കാന് കഴിയുമോ? ചിന്തയും വിട്ടുള്ള ബോധസ്വരൂപം ലഭ്യമാണോ?\nഉ: ലഭ്യമാണ്. ബോധം (അറിവ്) ഒന്നേയുള്ളൂ. അത് ജാഗ്രത്തിലും ഉറക്കത്തിലും സ്വപ്നത്തിലും നമ്മിലുണ്ട്. നിദ്രയില് ‘ഞാന്’ എന്നതില്ല. ഉണരുമ്പോള് ‘ഞാന്’ എന്ന വിചാരവും ഒത്ത് ഈ ലോകവും ഉദയമാവുന്നു. ഈ ‘ഞാനും’ ഈ ലോകവും ഉറക്കത്തിലെവിടെയായിരുന്നു? ഇതുകളവിടെ ഉണ്ടായിരുന്നോ? ഇല്ലായിരുന്നോ? ഉറക്കത്തിലും അവയുണ്ടായിരുന്നു. പക്ഷെ ജാഗ്രത്തില് കാണപ്പെട്ടതുപോലെ ആയിരുന്നില്ലെന്നേയുള്ളൂ. ഇപ്പോഴുള്ള ‘ഞാന്’ തോന്നലാണ്. എന്നാല് ഉറക്കത്തില് ഉള്ള ‘ഞാന്’ സത്യമായ ‘ഞാന്’ തന്നെയാണ്. ഇതെപ്പോഴും നിലച്ചുനില്‍ക്കുന്നു. അത് ചിന്മാത്രജ്ഞാനമാണ്. അതിനെ അറിയാനൊക്കുമെങ്കില് അത് വിചാരത്തിനും അപ്പുറത്തുള്ളതാണെന്നു മനസ്സിലാക്കാം.\nചോ: മനസ്സിനെക്കൂടാതെ വിചാരിക്കാനൊക്കുമോ?\nഉ: ചിന്ത, മറ്റു വൃത്തികളെപ്പോലെയേയുള്ളൂ. അതും ആത്മബോധത്തെ മറക്കുന്നില്ല.\nചോ: ഒരാളിന് മറ്റൊരാളിന്റെ മനസ്സ് അറിയാനൊക്കുമോ?\nപതിവുപോലെ നാം മറ്റുള്ളവരെ അറിയുന്നതെന്തിനെന്നു മഹര്‍ഷി ചോദിച്ചു. തന്റെ ആത്മാവിനന്യമായി തനിക്കാരുണ്ടെന്നും മഹര്‍ഷി ചോദിച്ചു.\nരാഘവയ്യ: ഭഗവാന് പറയുന്ന ആത്മജ്ഞാനവും ഞങ്ങളുടെ പ്രാകൃതജ്ഞാനവും എങ്ങനെ തമ്മില് ചേരും?\nഉ: ബോധം ഒന്നേയുള്ളൂ. ലോകജ്ഞാനം എന്നു പറയുന്നത് അഹന്തയില് നിന്നുമുളവാകുന്നതാണ്. അതിനെന്തര്‍ത്ഥം.\nലോകത്ത് ഏറ്റവും വിഖ്യാതനായ ഒരാളിനോട് ചോദിക്കൂ, അയാള്‍ക്ക് തന്റെ ആത്മാവിനെ അറിയാമോ എന്ന്. അതൊരു വിരോധാഭാസമായിരിക്കും.\nമനസ്സുണ്ടോ എന്നന്വേഷിച്ചാല് മനസ്സില്ലാ എന്നറിയും. അത് മനോനിയന്ത്രണമാണ്. അല്ലാ, മനസ്സുള്ളതാണെന്നു ധരിച്ചുകൊണ്ട് മനസ്സിനെ നിയന്ത്രിക്കാന് ശ്രമിച്ചാല് അത് മനസ്സിനെ മനസ്സ് തന്നെ നിയന്ത്രിക്കുന്നതായിരിക്കും. കള്ളന് പോലീസുകാരനായി നിന്നുകൊണ്ട് കള്ളനെ പിടിക്കാന് ശ്രമിക്കുന്നതുപോലെയായിരിക്കും അത്. തന്റെ സുസ്ഥിതിയെ സ്വയം നിഷേധിച്ചുകൊണ്ടുമാത്രം മനസ്സ് നിലനില്‍ക്കുകയാണ്.


വള്ളിയൂർക്കാവ് ആറാട്ട് മഹോത്സവം ഹരിതനിയമാവലി പാലിക്കും – PRD Live\nവള്ളിയൂർക്കാവ് ആറാട്ട് മഹോത്സവം ഹരിതനിയമാവലി പാലിക്കും\nHome /ജില്ലാ വാർത്തകൾ/വയനാട്/വള്ളിയൂർക്കാവ് ആറാട്ട് മഹോത്സവം ഹരിതനിയമാവലി പാലിക്കും\nജില്ലയിലെ പ്രമുഖ ആഘോഷമായ വള്ളിയൂർക്കാവ് മഹോത്സവം പൂർണ്ണമായും ഹരിതനിയമാവലി പ്രകാരം നടത്തും. മാനന്തവാടി നഗരസഭ, ഉത്സവാഘോഷ കമ്മിറ്റി, ജില്ലാ ശുചിത്വമിഷൻ എന്നിവരുടെ നേതൃത്വത്തിലാണ് ഇത് സാധ്യമാക്കുക. ഹരിതനിയമാവലി ശില്പശാല വള്ളിയൂർക്കാവ് അന്നപൂർണ്ണേശ്വരി ഹാളിൽ മാനന്തവാടി സബ്ബ്കലക്ടർ എൻ.എസ്.കെ. ഉമേഷ് ഉദ്ഘാടനം ചെയ്തു. നഗരസഭ ചെയർമാൻ വി.ആർ പ്രവീജ് അദ്ധ്യക്ഷത വഹിച്ചു. ക്ഷേത്രം ട്രസ്റ്റി ഏച്ചോംഗോപി, നഗരസഭ വൈസ് ചെയർപേഴ്‌സൺ പ്രദീപ ശശി, പി.ടി. ബിജു, ശുചിത്വമിഷൻ ജില്ലാ കോ-ഓർഡിനേറ്റർ പി.എ ജസ്റ്റിൻ എന്നിവർ സംസാരിച്ചു. ശുചിത്വമിഷൻ പ്രോഗ്രാം ഓഫീസർ കെ.അനൂപ് ക്ലാസ്സെടുത്തു.\nകാസര്‍കോട് പഞ്ചായത്ത് ഡെപ്യൂട്ടി ഡയറക്ടര് ഓഫീസ് പേപ്പര്‍ലെസായി പ്രഖ്യാപിച്ചു


അന്താരാഷ്ട്ര ശാസ്ത്ര സാഹിത്യ മേള - വിഗ്യാനിക (VIGYANIKA), ശ്രീനിവാസ രാമാനുജന്റെ ജന്മ വാർഷികത്തോട് അനുബന്ധിച്ച് സംഘടിപ്പിച്ചു\nPosted On: 23 DEC 2020 11:19AM by PIB Thiruvananthpuram\nസി എസ് ഐ ആർ - എൻ ഐ എസ് സി എ ഐ ആർ,കേന്ദ്ര ഭൗമശാസ്ത്ര മന്ത്രാലയം, വിജ്ഞാന ഭാരതി എന്നിവ സംയുക്തമായി അന്താരാഷ്ട്ര ശാസ്ത്രസാഹിത്യ മേള വിഗ്യാനിക -യുടെ ഉദ്ഘാടന സമ്മേളനം സംഘടിപ്പിച്ചു. ശ്രീനിവാസ രാമാനുജന്റെ ജന്മവാർഷികത്തോടനുബന്ധിച്ച്, ഇന്ത്യ അന്താരാഷ്ട്ര ശാസ്ത്ര മേള (IISF 2020)യുടെ ഉദ്ഘാടന ദിനമായ ഇന്നലെ വെർച്യുൽ പ്ലാറ്റ്ഫോം വഴിയാണ് പരിപാടി സംഘടിപ്പിച്ചത്.\nവനിതാ ശാസ്ത്രജ്ഞരുടെയും സംരംഭകരുടെയും കോൺക്ലേവിന്റെ ഉദ്ഘാടന സെഷനിൽ, കേന്ദ്ര മന്ത്രി ശ്രീമതി സ്മൃതി ഇറാനി വിശിഷ്ടാതിഥിയായി പങ്കെടുത്തു. തെലങ്കാന ഗവർണർ ഡോ. തമിഴിസൈ സൗന്ദരരാജൻ മുഖ്യാതിഥിയായിരുന്നു.\n'ഇന്ത്യൻ ശാസ്ത്രത്തിന്റെ ചരിത്രം' പരിപാടിയിൽ കേരള ഗവർണർ ശ്രീ ആരിഫ് മുഹമ്മദ് ഖാൻ വിശിഷ്ടാഥിതിയായി പങ്കെടുത്തു.\nഇന്ത്യ അന്താരാഷ്ട്ര ശാസ്ത്രമേളയിൽ 'ജലം' പരിപാടിയിൽ കേന്ദ്ര ജലശക്തി വകുപ്പ് മന്ത്രി ശ്രീ ഗജേന്ദ്ര സിംഗ് ശെഖാവത്ത് മുഖ്യാതിഥിയായിരുന്നു.\nഇന്ത്യ അന്താരാഷ്ട്ര ശാസ്ത്ര മേളയോടനുബന്ധിച്ച്, വിദ്യാർത്ഥികളുടെ സയൻസ് വില്ലേജ് പരിപാടിയും ഉദ്ഘാടനം ചെയ്തു. ജനകീയ ശാസ്ത്ര പ്രഭാഷണങ്ങൾ, ലളിതമായ പ്രദർശനങ്ങളുടെ സഹായത്തോടെ ജൈവശാസ്ത്ര പഠന സെഷൻ എന്നിവ നടന്നു. ഇവയിൽ നിരവധി വിദ്യാർത്ഥികളും വിദഗ്ധരും പങ്കെടുത്തു.\nഇന്ത്യ അന്താരാഷ്ട്ര ശാസ്ത്ര മേളയുടെ ആദ്യദിനം നിരവധി പരിപാടികൾ സംഘടിപ്പിച്ചിരുന്നു. പാരമ്പര്യ കലാ കരകൗശലമേള, അന്താരാഷ്ട്ര ശാസ്ത്ര ചലച്ചിത്രോത്സവം, നവയുഗ സാങ്കേതികവിദ്യ പ്രദർശനം തുടങ്ങിയവ ഇതിൽ ഉൾപ്പെടുന്നു.\nഇന്നലെയാണ് (22-12-2002) ആറാമത് ഇന്ത്യ അന്താരാഷ്ട്ര ശാസ്ത്രോത്സവം ആരംഭിച്ചത്. ഇന്ത്യയിലെ ഏറ്റവും വലിയ ശാസ്ത്രമേളയുടെ നാല് ദിവസം നീണ്ടു നിൽക്കുന്ന പരിപാടിയിൽ വിദഗ്ധർ, വിശിഷ്ട വ്യക്തികൾ, പൊതുജനങ്ങൾ എന്നിവർ പങ്കെടുക്കും. കോവിഡ് മഹാമാരി മൂലം ഇത്തവണ പരിപാടി ഓൺലൈനായാണ് സംഘടിപ്പിച്ചിരിക്കുന്നത്.\n(Release ID: 1682936) Visitor Counter : 8\nRead this release in: English , Urdu , Hindi , Marathi , Bengali , Manipuri , Punjabi , Tamil\n(Release ID: 1682936)


ദശാവതാരത്തിലെ പത്ത് കഥാപാത്രങ്ങളെ സ്പോട്ടിൽ ഡബ്ബ് ചെയ്യുന്ന എസ്പിബിയുടെ ഒരു വിഡിയോ ഈ അവസരത്തിൽ സമൂഹമാധ്യമങ്ങളിൽ വൈറലാകുന്നു.\nഎസ്.പി ബാലസുബ്രഹ്മണ്യം വിടവാങ്ങി\nഗായകൻ എസ്.പി ബാലസുബ്രഹ്മണ്യം(74) അന്തരിച്ചു. ചെന്നൈ എം.ജി.എം. ആശുപത്രിയിൽ ചികിത്സയിലിരിക്കെയായിരുന്നു അന്ത്യം.\nഎസ് പി ബി യുടെ നില അതീവ ഗുരുതരം\nപ്രശസ്ത ഗായകന് എസ്പി ബാലസുബ്രഹ്മണ്യത്തിന്റ്റെ ആരോഗ്യസ്ഥിതി വീണ്ടും വഷളായെന്നു റിപ്പോർട്ടുകൾ.


pompeii chariot italy: കാലം കാത്തുവെച്ച നിധി; 2000 വര്‍ഷങ്ങള് മണ്ണിനടിയില്; അത്ഭുതമായി പോംപെയ് രഥം - pompeii chariot found after 2000 years says archaeologist digging ancient italian city under mount vesuvius | Samayam Malayalam\npompeii chariot found after 2000 years says archaeologist digging ancient italian city under mount vesuvius\nകാലം കാത്തുവെച്ച നിധി; 2000 വര്‍ഷങ്ങള് മണ്ണിനടിയില്; അത്ഭുതമായി പോംപെയ് രഥം\nAbhijith VM | Samayam Malayalam | Updated: 28 Feb 2021, 02:24:18 PM\nഅമൂല്യമായ പുരാവസ്‍തു ശേഖരമാണ് ഇറ്റലിയിലെ തെക്കന് മേഖലയായ കാംപനിയയിലെ പോംപെയ്. എ.ഡി 79ല് പോംപെയ് ഒരു അഗ്നിപര്‍വത സ്ഥോടനത്തില് മണ്ണിനടിയിലായി. പ്രൗഢവും സമ്പന്നവുമായിരുന്ന ഈ ഇറ്റാലിയന് പൗരാണിക നഗരം ചാരത്തില് മൂടി. വര്‍ഷങ്ങള്‍ക്കുശേഷം മനുഷ്യന് പോംപെയ് പതിയെ വീണ്ടെടുത്തു. ഇവിടുത്തെ ഖനനത്തില് നിന്ന് ഗവേഷകര് കണ്ടെത്തുന്ന ഓരോന്നും മനുഷ്യ ചരിത്രത്തിലെ അമൂല്യമായ കണ്ടെത്തലുകളായണ് വിശേഷിപ്പിക്കുന്നത്.\nഎ.ഡി 79ല് പോംപെയ് ഒരു അഗ്നിപര്‍വത സ്ഥോടനത്തില് മണ്ണിനടിയിലായി. പ്രൗഢവും സമ്പന്നവുമായിരുന്ന ഈ ഇറ്റാലിയന് പൗരാണിക നഗരം ചാരത്തില് മൂടി\nപോംപെയ് കുതിര രഥം\nശനിയാഴ്‍ച്ച പോംപെയ് ഖനനത്തില് നിന്ന് ഒരു കുതിര രഥം ഗവേഷകര് കുഴിച്ചെടുത്തു. നിലവിലെ പോംപെയ് നഗരപ്രദേശത്തിന് പുറത്തുള്ള ഒരു സ്ഥലത്തായിരുന്നു ഖനനം. അനധികൃത ഖനനം നടത്തുന്നു എന്ന പരാതികള്‍ക്ക് ഇടെയാണ് ഗവേഷകര് ഇവിടം കുഴിച്ചത്. അത്ഭുതപ്പെടുത്തുന്ന കണ്ടെത്തല് എന്നാണ് ഗവേഷകര് ഇതിനെ വിശേഷിപ്പിക്കുന്നത്. ഭാഗ്യംകൊണ്ടുമാത്രം ഏതാണ്ട് പൂര്‍ണമായും സംരക്ഷിക്കപ്പെട്ട നിലയിലാണ് രഥം കണ്ടെത്തിയത്. ഇറ്റലിയില് ഒരുകാലത്തും ഇത്രയും മികച്ചൊരു പുരാശേഖരം കണ്ടെത്തിയിട്ടില്ലെന്നാണ് ഗവേഷകര് യുഎസ് വാര്‍ത്താ ഏജന്‍സി അസോഷ്യേറ്റഡ് പ്രസിനോട് പ്രതികരിച്ചത്. Photo Credit: Pompeii Sites/Luigi Spina\nനാല് ചക്രമുള്ള രഥമാണ് കണ്ടെത്തിയത്. ഇതില് മൂന്നു കുതിരകളെ പൂട്ടിയിരുന്നു എന്ന് കരുതപ്പെടുന്നു. ഇരുമ്പ് കൊണ്ടാണ് നിര്‍മ്മാണം. വെങ്കലം കൊണ്ട് ആണ് അലങ്കാരപ്പണികള്. മിനറലുകള് ചേര്‍ത്ത തടിയാണ് മറ്റൊരു പ്രധാന നിര്‍മ്മാണ ഘടകം. ഒരു മാളികയുടെ കുതിരലായത്തിലായിരുന്നു രഥം നിര്‍ത്തിയിട്ടിരുന്നത്. ഇവിടെ മുന്‍പ് നടത്തിയ ഖനനത്തില് നിന്ന് കുതിരകളുടെ അവശിഷ്‍ടങ്ങള് കണ്ടെത്തിയിരുന്നു. മാസങ്ങളായി തുടരുന്ന ഖനനമാണിത്. Photo Credit: Pompeii Sites/Luigi Spina\nഎങ്ങനെ ഈ രഥം അഗ്നിപര്‍വതത്തെ അതിജീവിച്ചു?\nഎ.ഡി 79ല് ആണ് വെസൂവിയസ് അഗ്നിപര്‍വതം പോംപെയ് നഗരത്തെ ചുട്ടെരിച്ചത്. കുതിരലായത്തിന്‍റെ മേല്‍ക്കൂരയും ഭിത്തികളും കുലുക്കത്തില് തകര്‍ന്ന് വീണതാണ് രഥം അതുപടി നിലനില്‍ക്കാന് കാരണമായതെന്നാണ് ഗവേഷകര് കരുതുന്നത്. ലാവയ്ക്കും ചാരത്തിനും കീഴെ കെട്ടിട അവിശ്‍ഷടങ്ങളുടെ ഒരു മറയില് രഥം നാശം സംഭവിക്കാതെ കാലങ്ങളോളം അതിജീവിച്ചു എന്നാണ് മനസിലാകുന്നത്. ഈ പ്രദേശം മുഴുവന് നിധി അന്വേഷിച്ച് ഖനനം നടത്തുന്ന ആളുകള് കുഴിച്ചു നോക്കിയിരുന്നു എങ്കിലും അവരുടെ കണ്ണുകളില് നിന്നും പോംപെയ് രഥം ഒളിച്ചിരുന്നു എന്നതിലും ഗവേഷകര് അത്ഭുതം പ്രകടിപ്പിക്കുന്നു. Photo Credit: Pompeii Sites/Luigi Spina\nപോംപെയ് നഗരത്തിലെ അതിസമ്പന്നന്\nരഥം കണ്ടെത്തിയത് പോംപെയ്ക്ക് പുറത്തെ അതി സമ്പന്നമായ ഒരു മണിമാളിക നിലനിന്നിരുന്ന പ്രദേശത്താണ്. മെഡിറ്ററേനിയന് കടലിന് അഭിമുഖമായി പണിത കൂറ്റന് മാളികയായിരുന്നു അത്. ഇതേ പ്രദേശത്ത് നിന്ന് രണ്ട് അസ്ഥികൂടങ്ങള് ഗവേഷകര് കണ്ടെത്തിയിരുന്നു. ധനികനായ യജമാനനും അയാളുടെ അടിമയും ആണെന്ന് ഗവേഷകര് വിലയിരുത്തുന്ന രണ്ട് മനുഷ്യരുടെ അവശിഷ്‍ടങ്ങളാണ് കണ്ടെത്തിയത്. അഗ്നിപര്‍വത സ്ഥോടനം അതിജീവിക്കാന് ശ്രമിക്കുന്നതിനിടയ്‍ക്ക് ചാരമായിപ്പോയവരാണ് ഇവരെന്നാണ് ഗവേഷകര് അന്ന് പറഞ്ഞത്. Photo Credit: Pompeii Sites/Luigi Spina\nജനങ്ങളെ വെടിവെച്ചിടുന്നു; മ്യാന്മര് സൈന്യത്തിന്‍റെ നായാട്ട്; പ്രതിരോധിച്ച് പൊതുജനം ആര്‍ട്ടിക്കിള് ഷോ\npompeii city pompeii chariot italy pompeii chariot Pompeii mount vesuvius volcano Mount Vesuvius\nWeb Title : pompeii chariot found after 2000 years says archaeologist digging ancient italian city under mount vesuvius


കടക്നാഥിന് കുത്തിവയ്പ്പ് - AQAI\n12 Jul 2021 07:44 PM By Aqgromalin Team\nകടക്നാഥ് അഥവാ കാളി മാസി ചാര-കറുപ്പ് നിറമുള്ള തദ്ദേശീയ കോഴിയാണ്. ഇത് മധ്യപ്രദേശിൽലാണ് ഉത്ഭവിച്ചത്. കറുത്ത തൂവലുള്ള ഈ കോഴി കടുത്ത കാലാവസ്ഥകളെ അതിജീവിക്കുന്നതും ഉയർന്ന രോഗപ്രതിരോധ ശേഷിയുള്ളതും അധികം പരിപാലനം വേണ്ടാത്തതുമാണ്. ഒരു ദിവസം പ്രായമുള്ള കോഴികുഞ്ഞിന്റെ ഭാരം ശരാശരി 50 ഗ്രാം ആണ്. ഇത് ഏകദേശം 5-6 മാസം കൊണ്ട് 920 ഗ്രാം - 1.5 കിലോഗ്രാം തൂക്കം വയ്ക്കുന്നു.\nനഗരത്തിലെ എല്ലാ ബ്രോയിലർ ചിക്കൻ ഔട്ട്‍ലെറ്റുകളിലും കാണപ്പെടുന്ന വെളുത്ത കോഴികളിൽനിന്ന് വ്യത്യസ്തമായി, ഈ ഇനത്തിന്റെ മാംസത്തിൽ ഉയർന്ന പ്രോട്ടീൻ അടങ്ങിയിട്ടുണ്ട് (ഏകദേശം 25%), കൊഴുപ്പ് കുറവുമാണ്. മറ്റ് മിക്ക ഇനം കോഴികളിലും കൊഴുപ്പ് 13–25% ആയിരിക്കുമ്പോൾ ഇതിൽ അത് 0.73–1.03% ആണ്. കടക്നാഥ് കോഴിയിൽ കൊളസ്ട്രോളും കുറവാണ്, അതായത് 184.75 മില്ലിഗ്രാം/100 മില്ലിഗ്രാം. കൂടാതെ ഇത് 18 അമിനോ ആസിഡുകൾ, വിറ്റാമിൻ ബി 1, ബി 2, ബി 6, ബി 12, സി, ഇ, നിയാസിൻ, കാൽസ്യം, ഫോസ്ഫറസ്, ഇരുമ്പ് എന്നിവയാൽ സമ്പന്നവുമാണ്.\nകടക്നാഥ് മാംസം ഹൃദ്രോഗികൾക്ക് നല്ലതാണ്, കാരണം അത് ഹൃദയത്തിലേക്കുള്ള രക്ത വിതരണം വർദ്ധിപ്പിക്കുന്നു. അതിൽ ഇരുമ്പ് സമൃദ്ധമായി അടങ്ങിയിരിക്കുന്നതിനാൽ വിളർച്ചയ്ക്കുള്ള പരിഹാരമായി അത് ഉപയോഗിക്കുന്നു. അത് ആർത്തവചക്രത്തെ നിയന്ത്രിക്കുമെന്നും വിശ്വസിക്കപ്പെടുന്നു. അവ മുട്ടയിടാൻ 180 ദിവസമെടുക്കും. ഒരു വർഷം ഏകദേശം 105 മുട്ടകൾ ഇടും. കടക്നാഥിന്റെ മുട്ടകൾ ആസ്ത്മയും വൃക്കരോഗമായ നെഫ്രൈറ്റിസും കുറയ്ക്കാൻ സഹായിക്കുന്നു.\nസ്വാഭാവിക രീതിയിൽ വളർത്തുമ്പോൾ, കുഞ്ഞുങ്ങളുടെ ആരോഗ്യകരമായ വളർച്ചയ്ക്ക് ഇനിപ്പറയുന്ന വാക്സിനേഷൻ ഷെഡ്യൂൾ പിൻപറ്റണം. ആദ്യ ദിവസം,കുഞ്ഞുങ്ങൾക്ക് മാരെക്സ് ഡിസീസ് വാക്സിൻ നൽകുന്നു. ഹാച്ചറിയിൽ അവയ്ക്ക് ചർമ്മത്തിനു കീഴെ കുത്തിവയ്പ്പും നൽകുന്നു. തുടർന്ന് ഏഴാം ദിവസം, റാണിഖേത്ഡിസീസ് ഫ്രസ്ട്രെയിൻ / ലസോട്ട, ഐഡ്രോപ്പ് അല്ലെങ്കിൽ നേസൽഡ്രോപ്പ് 0.2 മില്ലി എന്നിവ കുത്തിവയ്ക്കുന്നു. ഏകദേശം 14 - 16 ദിവസം ആകുമ്പോൾ കുഞ്ഞുങ്ങൾക്ക് സാംക്രമിക ബർസൽ ഡിസീസ് (ലൈവ്)IBD (കൊന്നത്) കുത്തിവയ്പ്പ് നൽകുന്നു. അതേ ദിവസം തന്നെ ഐഡ്രോപ്പ് 0.2 മില്ലി S/C-യും നൽകുന്നു.\nതുടർന്ന്,21 - 30 ദിവസം ആകുമ്പോൾ റാണിഖേത് ഡീസീസ് - ലസോട്ട സ്ട്രെയിനുംഐ ഡ്രോപ്പും കുഞ്ഞുങ്ങൾക്ക് നൽകുന്നു. 35 - 45 ദിവസം ആകുമ്പോൾ കുഞ്ഞുങ്ങൾക്ക് ഒരു ഐ ഡ്രോപ്പിന് ഒപ്പം വീണ്ടും സാംക്രമിക ബർസൽ ഡിസീസ് (ലൈവ്)IBD (കൊന്നത്) കൊടുക്കുന്നു. 56 - 70 ദിവസം ആകുമ്പോൾ, റാണിഖേത് ഡിസീസ് "K" (മെസോജെനിക്)വാക്സിനും ത്വക്കിനടിയിലുള്ള കുത്തിവയ്പ്പും നൽകുന്നു. 84 - 91 ദിവസം ആകുമ്പോൾ ഫൗൾ പോക്സ് വാക്സിൻ നൽകുന്നു. ഇത് വെബ് വെബ് പഞ്ചറായിഅഥവാ പേശിക്കുള്ളിൽ നൽകുന്നു. 126 - 133 ദിവസം കഴിയുമ്പോൾ, ത്വക്കിനടിയിലുള്ള കുത്തിവയ്പ്പിന് ഒപ്പം റാണിഖേത് ഡിസീസ് "K" (മെസോജെനിക്)വാക്സിന്റെ രണ്ടാമത്തെ ഡോസ് നൽകുന്നു.\nAqgromalin provides quality chicks from certified and hygienic hatcheries. You can order from our website (aqai.in) or from the AQAI app -


ആരാധകരെ ഞെട്ടിച്ച് വിരാട് കോഹ്ലി, ആർ സി ബി ക്യാപ്റ്റൻ സ്ഥാനവും ഒഴിയുന്നു - Crickerala\nആരാധകരെ ഞെട്ടിച്ച് വിരാട് കോഹ്ലി, ആർ സി ബി ക്യാപ്റ്റൻ സ്ഥാനവും ഒഴിയുന്നു\nഈ ഐ പി എൽ സീസണോടെ റോയൽ ചലഞ്ചേഴ്സ് ബാംഗ്ലൂർ ക്യാപ്റ്റൻ സ്ഥാനം ഒഴിയുമെന്ന് ക്യാപ്റ്റൻ വിരാട് കോഹ്ലി. ആർ സി ബി ക്യാപ്റ്റനായുള്ള തന്റെ അവസാന സീസണായിരിക്കും ഇതെന്നും ആർ സി ബി ഇൻസ്റ്റഗ്രാമിൽ പങ്കുവെച്ച വീഡിയോയിൽ കോഹ്ലി പറഞ്ഞു. നേരത്തെ ഈ ടി20 ലോകകപ്പിന് ശേഷം ഇന്ത്യൻ ടി20 ടീമിന്റെ ക്യാപ്റ്റൻ സ്ഥാനം ഒഴിയുമെന്ന് കോഹ്ലി പറഞ്ഞിരുന്നു.\n” ആർ സി ബി ക്യാപ്റ്റനായുള്ള എന്റെ അവസാന ഐ പി എല്ലാണിത്. എന്നാൽ എന്റെ അവസാന ഐ പി എൽ മത്സരം വരെ ആർ സി ബി പ്ലേയറായി ഞാൻ തുടരും. എന്റെ വിശ്വസിക്കുകയും പിന്തുണയ്ക്കുകയും ചെയ്ത എല്ലാ ആർ സി ബി ആരാധകർക്കും നന്ദി പറയുന്നു. ഇത് ചെറിയ ഇടവേള മാത്രമാണ് എം, എന്റെ യാത്രയുടെ അവസാനമല്ല” കോഹ്ലി പറഞ്ഞു.\n” ആർ സി ബിയിലെ കഴിവുറ്റ താരനിരയെ നയിക്കുകയെന്നത് വലിയൊരു യാത്ര തന്നെയായിരുന്നു. ഈ അവസരത്തിൽ ഈ ഫ്രാഞ്ചൈസിയുടെ വളർച്ചയിൽ പങ്കാളികളായ ടീം മാനേജ്‌മെന്റ്, പരിശീലകർ, സപ്പോർട്ട് സ്റ്റാഫ്, പ്ലേയേഴ്സ് എന്നിവർക്ക് ഞാൻ നന്ദി പറയുന്നു. ഇതൊരിക്കലും എളുപ്പമുള്ള തീരുമാനമായിരുന്നില്ല. വളരെയധികം ആലോചിച്ച് ഈ ഫ്രാഞ്ചൈസിയുടെ നല്ലതിന് വേണ്ടിയാണ് ഇത്തരത്തിലൊരു തീരുമാനത്തിൽ എത്തിച്ചേർന്നത്. ഇത് ഞാൻ പല അവസരങ്ങളിൽ പറഞ്ഞിട്ടുള്ളതാണ്, ക്രിക്കറ്റിൽ നിന്നും വിരമിക്കുന്നത് വരെ ഞാൻ ആർ സി ബിയ്ക്ക് വേണ്ടി മാത്രമേ കളിക്കൂ. ” കോഹ്ലി കൂട്ടിച്ചേർത്തു.\n2011 മുതൽ ഇതുവരെ 132 മത്സരങ്ങളിൽ കോഹ്ലി ബാംഗ്ലൂരിനെ നയിച്ചിട്ടുണ്ട്. 60 മത്സരങ്ങളിൽ ടീം വിജയിച്ചപ്പോൾ 65 മത്സരങ്ങളിൽ ടീം പരാജയപെട്ടു. ഒരിക്കൽ പോലും ഐ പി എൽ കിരീടം നേടുവാൻ കോഹ്ലിയ്ക്ക് സാധിച്ചിട്ടുമില്ല.


കോവിഡ് ചികിത്സ: സർക്കാരിന്‍റെ പുതിയ ഉത്തരവിനെതിരേ ഹൈക്കോടതി : Deepika.com Kerala News |\nകൊച്ചി: സംസ്ഥാനത്തെ കോവിഡ് ചികിത്സാ ആശുപത്രികളിലെ റൂമുകളിലെയും സ്യൂട്ടുകളിലെയും നിരക്ക് ആശുപത്രികള്‍ക്കു നിശ്ചയിക്കാമെന്ന സര്‍ക്കാരിന്‍റെ പുതിയ ഉത്തരവിനെതിരേ ഹൈക്കോടതിയുടെ വിമർശനം. ഇക്കാര്യത്തിൽ ഹൈക്കോടതി നേരത്തേ നൽകിയ വിധിയെ റദ്ദാക്കുന്ന വിധത്തിലുള്ളതാണു പുതിയ ഉത്തരവെന്നു ഡിവിഷന് ബെഞ്ച് നിരീക്ഷിച്ചു.\nകോവിഡ് അടുത്ത തരംഗത്തിനായി കാത്തുനിൽക്കുന്പോൾ ഇത്തരമൊരു ഉത്തരവ് ദൗർഭാഗ്യകരമായിപ്പോയി. സ്വകാര്യ ആശുപത്രികള് നിരക്കു കൂട്ടണമെന്നാവശ്യപ്പെട്ട് നിവേദനം നല്‍കിയപ്പോള് സർക്കാർ കൃത്യമായി കാര്യങ്ങള് വിലയിരുത്തി ചെറിയതോതില് നിരക്ക് കൂട്ടുമെന്നാണ് കരുതിയത്. റൂമുകളെ പൂർണമായി ഒഴിവാക്കുമെന്നു കരുതിയില്ലെന്നും കോടതി പറഞ്ഞു.\nകോവിഡിന് വിഐപിയെന്നോ സാധാരണക്കാരനെന്നോ ഇല്ല. പണത്തിനു കോവിഡില്‍നിന്ന് ആളുകളെ രക്ഷിക്കാനുമാകില്ല. ഓക്സിജന് 46,000 രൂപയും കഞ്ഞിക്ക് 1,300 രൂപയും ഈടാക്കിയത് ഓര്‍ക്കുന്നില്ലേ എന്നും കോടതി ചോദിച്ചു. നിരക്കുകളുടെ കാര്യത്തിൽ നേരത്തേ ഹൈക്കോടതി ഇടപെട്ടശേഷം ഇത്തരം പരാതികള് പിന്നീടുണ്ടായില്ല.\nസ്കൂളുകള് തുറന്നതോടെ കുട്ടികള്‍ക്ക് പഠിക്കാനാവശ്യമായ ഇലക്‌ട്രോണിക് ഉപകരണങ്ങള്‍ക്ക് രക്ഷിതാക്കള് നെട്ടോട്ടമോടുകയാണ്. ഇതിനിടെ രോഗബാധകൂടിയുണ്ടായാല് എന്തു ചെയ്യും. ഈ സമയത്ത് കുറേക്കൂടി മികച്ച നടപടിയാണു വേണ്ടത്. സാധാരണക്കാർക്ക് അഭയമാകാനാണു കോടതി ഇടപെട്ടത്. സ്വകാര്യ ആശുപത്രികളുടെ കാര്യവും കോടതിയുടെ പരിഗണനയിലുണ്ടെന്നും അവയും പ്രവർത്തിക്കണമെന്നും കോടതി പറഞ്ഞു.\nഒളിമ്പിക്സ് ഗോദയിൽ പൂനിയക്ക് നിരാശ; സെമിയിൽ തോൽവി\nകൊച്ചി: മെട്രോ ജനകീയ യാത്രയില് കോൺഗ്രസ് നേതാക്കള്‍ക്കെതിരായ കേസുകള് ന...